open-index/open-wikipedia-markdown huggingface dataset:
ⵢⴰⵃⵢⴰ ⵙⵉⵏⵡⴰⵔ

**ⵢⵉⵃⵢⴰ ⵉⴱⵕⴰⵀⵉⵎ ⵃⴰⵙⴰⵏ ⵙⵉⵏⵡⴰⵔ** (1962-2024) ⵉⴽⴽⴰ ⵜ ⵉⵏⵏ ⵉⴳⴰ ⴰⵙⵔⵜⴰⵏ ⴷ ⵓⵎⵖⵏⴰⵙ ⴷ ⵓⵎⴰⵔⴰ ⴰⴼⵉⵍⵉⵙⵜⵉⵏⵉ, ⵉⵙⵡⵓⵔⵉ ⴰⵎ ⵓⵏⵙⵙⵉⵅⴼ ⵏ ⵓⵙⵉⵔⴰ ⴰⵙⵔⵜⴰⵏ ⵏ ⵓⵎⵓⵙⵙⵓ **[[ⵃⴰⵎⴰⵙ]]** ⵙⴳ 6 ⵖⵓⵛⵜ 2024, ⴹⴰⵕⵜ ⵏ ⵜⵏⵖⵉ ⵏ **[[ⵉⵙⵎⴰⵄⵉⵍ ⵀⴰⵏⵉⵢⵢⴰ|ⵉⵙⵎⴰⵄⵉⵍ ⵀⴰⵏⵉⵢⴰ]]**. ⵜⵓⵖⴰ ⴷ ⴰⵏⵙⵙⵉⵅⴼ ⵏ ⵓⵙⵉⵔⴰⴰⵙⵔⵜⴰⵏ ⵏ ⵃⴰⵎⴰⵙ ⴳ 13 ⴱⵕⴰⵢⵕ 2017, ⵉⴳⴰ ⵙⴳ ⵉⵎⵚⴽⴰⵡⵏ ⵏ ⴰⵍⵍⴰⵍ ⵏ ⵜⴰⵏⴰⴼⵓⵜ ⴷ ⵜⵖⵓⵔⵉ ⵏ ⵓⵎⵓⵙⵙⵓ ⵃⴰⵎⴰⵙ (ⵙ ⵜⵄⵔⴰⴱⵜ جهاز الآمن و الدعوة) ⴳ ⵓⵙⴳⴳⵯⴰⵙ 1985. ⵜⵓⵎⵥ ⵜ ⵉⴷ ⵉⵙⵔⴰⵢⵉⵍ ⵎⵏⵛⵜ ⵏ ⵜⵡⴰⵍⵜ, ⵜⴱⴹⴰ ⴼⵍⵍⴰⵙ ⴽⴽⵓⵥⵜ ⵏ ⵜⵉⴽⴰⵍ ⵙ ⵜⵉⵏⴱⴷⴰ ⴳ ⵓⴱⵏⵉⵇ, ⴷⴰⵜ ⵎⴰⴷ ⴰⵙ ⵕⵥⵎⵏ ⴳ ⵢⴰⵜ ⵜⴰⵜⴳⴰⵔⵜ ⵏ ⵓⵎⵙⵉⵙⴽⵍ ⵏ ⵉⵜⵜⵢⴰⵎⴰⵥⵏ ⴳ 2011, ⵢⵓⵔⵉ ⴷ ⵏⵉⵜ ⵙ ⵜⵉⵍⴰⵍ ⵏⵏⵙ ⴳ ⵜⵉⵎⵓⵖⵖⵔⴰ ⵏ "ⵉⴽⴰⴱⴰⵔⵏ ⵄⵄⴰⵣ ⴷⴷⵉⵏ ⴰⵍⵇⴰⵙⴰⵎ" ⵉⴼⵔ ⴰⵙⵔⴷⴰⵙⴰⵏ ⵏ ⵃⴰⵎⴰⵙ.

## ⴰⵙⴳⵎⵉ ⴷ ⵓⵙⵙⵍⵎⴷ
## ⴰⵎⵓⵙⵙⵓ ⵃⴰⵎⴰⵙ
## ⵉⵎⵉⵥⵏ
## ⵜⵉⵏⵖⵉ ⵏⵏⵙ
## ⵥⵕ ⵓⴳⴳⴰⵔ
## ⵉⵙⴰⵖⵓⵍⵏ
ⴰⵙⵎⵉⵍ:ⴼⵉⵍⵉⵚⵟⵉⵏ
ⴰⵙⵎⵉⵍ:ⵃⴰⵎⴰⵙ
ⴰⵡⵇⵇⴰⵙ

**ⵉⵡⵇⵇⴰⵙⵏ** ( ⴰⵎⵢⵉⵡⵏ : **ⴰⵡⵇⵇⴰⵙ**) ⴳⴰⵏ ⵢⴰⵏ ⵡⴰⵏⴰⵡ ⵏ ⵉⵙⵍⵎⴰⵏ ⵏ ⵉⵍⵍ, ⴳⴰⵏ ⵉⵙⵍⵎⴰⵏ ⵉⵎⵇⵇⵓⵔⵏ ⴷ ⴰⵔ ⵛⵜⵜⴰⵏ ⴰⴼⴳⴰⵏ.

## ⵉⵙⴰⵖⵓⵍⵏ

***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵜⴰⵙⴳⴰ ⵏ ⵓⵙⵉⴽⵍ

**ⵜⴰⵙⴳⴰ ⵏ ⵓⵙⵉⴽⵍ** ⵏⵉⵖ **ⴰⵎⵓⵙⵙⵓ ⵏ ⵓⵙⵉⴽⵍ** (ⵙ ⵜⵄⵔⴰⴱⵜ جهة السير) ⵜⴳⴰ ⵜⵜ ⵜⵙⴳⴰ ⵍⵍⵉ ⵉⵏⵏⴰ ⵓⵙⵍⴳⵏ ⵏ ⵓⵙⵉⴽⵍ ⴰ ⴼⵍⵍⴰⵙ ⵜⴷⴷⵓⵏ ⵜⵉⵎⵙⵙⵓⴷⵓⵜⵉⵏ, ⴳ ⵜⵓⴳⵜⵜ ⵏ ⵜⵎⵉⵣⴰⵔ ⴰⵔ ⴼⵜⵓⵏ ⵜⵉⵎⵙⵙⵓⴷⵓⵜⵉⵏ ⵅⴼ ⵜⵙⴳⴰ ⵜⴰⴼⴰⵙⵉⵜ ⵏ ⵓⴱⵔⵉⴷ, ⴳ ⴽⵔⴰ ⵏ ⵉⵡⵏⴰⴽⵏ ⵙⵜⵜⵉⵏ ⵜⴰⵙⴳⴰ ⵜⴰⵥⵍⵎⴰⴹⵜ. ⴰⵡⵜⵜⴰⵙ ⵏ ⵓⵙⵡⵓⵜⵜⵓ ⵏ **ⵜⵙⴳⴰ ⵏ ⵓⵙⵉⴽⵍ** ⴳ ⴽⵓ ⵜⴰⵡⵡⵓⵏⴽⵜ ⵉⴳⴰ ⵜ ⴰⵙⵡⵓⴷⴷⵓ ⴷ ⵜⵡⵉⵣⵉ ⵏ ⵓⵎⵓⵙⵙⵓ ⵏ ⵍⵙⵉⴽⵍ ⴷ ⵓⵙⵉⴷⵔⵓⵙ ⵏ ⵉⵎⵉⵣⴰⵏ ⵏ ⵓⵎⵢⴰⴳⴳⴰⵙ. ⵜⵉⵎⵉⴹⵉ ⵏ 66.1% ⵏ ⵉⵎⵣⴷⴰⵖⵏ ⵏ ⵡⴰⴽⴰⵍ ⴹⴼⴰⵕⵏ ⵜⴰⵙⴳⴰ ⵜⴰⴼⴰⵙⵉⵜ ⵉⵍⵍⵉⵏⵜ 33.9% ⵀⵍⵍⵉ ⵉⴹⴼⴰⵕⵏ ⵜⴰⵙⴳⴰ ⵜⴰⵥⵍⵎⴰⴹⵜ. 72% ⵏ ⵉⴱⵔⴷⴰⵏ ⵏ ⵓⵎⴰⴹⴰⵍ ⵙⵜⵜⵉⵏ ⵜⴰⵙⴳⴰ ⵜⴰⴼⴰⵙⵉⵜ, ⴳⵉⵙ 28% ⵜⵙⵜⵜⵉ ⵜⴰⵙⴳⴰ ⵜⴰⵥⵍⵎⴰⴹⵜ.
## ⴰⵎⵣⵔⵓⵢ
## ⴰⴱⵟⵟⵓ ⴰⵎⴰⴹⵍⴰⵏ
ⵙⴳ ⵎⴰⴷ ⵉⵜⵜⵢⵓⴱⴷⴰⵔⵏ ⵏⵣⵎⵎⵔ ⴰⴷ ⵏⴻⵏⵏⴰ ⵎⴰⵙⴷ ⴰⵎⵙⴽⵕⴰⴹ ⵏ ⵉⵎⵣⴷⴰⵖⵏ ⵏ ⵡⴰⴽⴰⵍ ⴰⵔ ⵙⵙⵓⴳⵓⵔⵏ ⵅⴼ ⵜⴰⵙⴳⴰ ⵜⴰⵥⵍⵎⴰⴹⵜ, ⵙⵍⴰⵡⴰⵏ ⴰⴽⴽⵯ ⵉⵡⵏⴰⴽⵏ ⵍⵍⵉ ⵙⵎⵔⴰⵙⵏ ⵜⵓⵜⵍⴰⵢⵜ ⵜⴰⵏⴳⵍⵉⵣⵉⵜ ⴷ ⵜⵓⵖⴰ ⵜⵉⵎⴹⴼⴰⵕⵉⵏ ⵉⵙⴷⵓⵔⵔⵉⵏ ⵙⴳ **ⴱⵕⵉⵟⴰⵏⵢⴰ**.
vignette|upright=1.5|'''ⵜⴰⵙⴳⴰ ⵏ ⵓⵙⵉⴽⵍ''':}|400px
### ⴰⴼⴰⵙⵉ
### ⴰⵥⵍⵎⴰⴹ
## ⵥⵕ ⵓⴳⴳⴰⵔ
*ⴰⵙⵍⴳⵏ ⵏ ⵓⵙⵉⴽⵍ
*ⴽⵓⵏⵙⵜⵓⴳⴰ
## ⵉⵙⴰⵖⵓⵍⵏ
ⴰⵙⵎⵉⵍ:ⴰⵣⵔⴼ
ⴰⵙⵎⵉⵍ:ⴰⵙⵉⴽⵍ
ⵜⴰⵔⴽⵓⴽⵓ

**ⵜⴰⵔⴽⵓⴽⵓ**, ⴷⴰ ⵉⵜⵜⵢⴰⵙⵙⴰⵏⵏ ⵓⵍⴰ ⵙ ⵉⵙⵎⴰⵡⵏ ⴰⴹⵏⵉⵏ ⵡⴰⵏ **ⵜⴰⵍⴽⵓⴽⵓ** ⵏⵖ **ⵜⴰⵃⵎⵎⴰⵔⵜ** ⵏⵖ **ⴰⵣⵏⴱⵓ**, ⵜⴳⴰ ⴽⵔⴰ ⵏ ⵜⵎⵛⵛⵓⵜ ⵉⵜⵜⵢⴰⵙⵙⴰⵏⵏ ⴳ ⵡⴰⵎⵓⵔⴰⴽⵓⵛ. ⵍⵍⴰⵏ ⵡⵉⴷⴰ ⴰⵙ ⵉⵜⵜⵉⵏⵉⵏ ⴷⴰⵖ “ⵥⵎⵎⵉⵟⴰ” ⵡⴰⵅⴰ ⵜⵎⵣⴰⵔⴰⵢ ⴷ ⵥⵎⵎⵉⵟⴰ ⴷⴰ ⵉⵍⵍⴰⵏ ⴳ ⵜⴰⴷⴷⴰⵔⵜ ⵜⵓⵎⵍⵉⵍⵜ ⴷ ⵕⵕⴱⴰⵟ. ⵎⵇⵇⴰⵔ ⴷⴰⵔⵙ ⴰⵃⵟⵟⴰⵟ ⵏ ⵉⵙⵎⴰⵡⵏ, **ⵜⴰⵔⴽⵓⴽⵓ** ⴳⵉⵙ ⵉⵍⵍⴰ ⵢⴰⵏ ⵓⴼⵔⴷⵉⵙ ⴰⵎⵇⵇⵔⴰⵏ, ⵉⵔⴷⵏ ⵉⵣⴳⵣⴰⵡⵏ ⵏⵖ ⵜⵉⵎⵥⵉⵏ ⵏ “ⵙⵓⵏⴱⵓⵍⴰ”; ⵍⵍⴰⵏ ⵡⵉⴷⴰ ⵉⵜⵜⴳⴳⴰⵏ **ⵜⴰⵔⴽⵓⴽⵓ** ⵙ ⵉⵔⴷⵏ ⴷ ⵡⵉⴷⴰ ⵜⵜ ⵉⵜⵜⴳⴳⴰⵏ ⵙ ⵜⵎⵥⵉⵏ.
thumb|ⵜⴰⵔⴽⵓⴽⵓ ⴰⵔ ⵜⵏⴳⴳⵯⴰ

## ⴰⵎⵎⴰⴽ ⵏ ⵓⵙⵏⵡⵉ ⵏⵏⵙ
**ⵜⴰⵔⴽⵓⴽⵓ** ⵜⴳⴰ ⵢⴰⵜ ⵜⵎⵛⵛⵓⵜ ⵢⴰⵟⴼⵓⵟⵏ, ⴷⴰ ⵜⵜ ⵜⵜⴳⴳⴰⵏ ⵙ ⵉⵔⴷⵏ ⵏⵖ ⵜⵎⵥⵉⵏ; ⴷⴰ ⵙⵏⴳⴰⵔⴰⵏ ⵎⴷⴷⵏ ⴳⵉⵙⵏ, ⴷⴰ ⵜⵏ ⵙⵍⴰⵢⵏ, ⴰⵀⴰ ⴷⴰ ⵜⵏ ⵥⵥⴰⴹⵏ. ⴷⴰ ⴰⵙⵏ ⵔⵏⵏⵓⵏ ⴷⴰⵖ ⴽⵔⴰ ⵏ ⵉⴼⵔⴷⴰⵙ ⴰⴹⵏⵉⵏ ⵢⴰⴽ ⴰⴷ ⵜⴳⴳ ⴽⵔⴰ ⵏ ⵜⵎⵛⵛⵓⵜ ⵜⴰⴷⵎⵎⴰⵏⵜ ⵉⵎⵎⵉⵎⵏ ⵉⵔⵡⴰⵙⵏ ⵉ ⵙⴼⵓⴼ.

## ⴰⵏⵏⴰⵣ ⵏⵏⵙ
ⵜⵎⵣⴷⵉ **ⵜⵔⴽⵓⴽⵓ** ⵙ ⵡⴰⵏⵏⴰⵣ ⵏ ⵜⵎⴳⵔⴰ ⵏ ⵉⵔⴷⵏ ⴷ ⵜⵎⵥⵉⵏ. ⵉⴳ ⴷ ⵜⴷⴷⴰ ⵜⵎⴳⵔⴰ ⵏ ⵉⵎⵏⴷⵉ ⴰⵏⵏ ⴰⵖ ⴳ ⵡⴰⵢⵢⵓⵔ ⵏ ⵕⵎⴹⴰⵏ, ⴷⴰ ⵏⵜⵜⴰⴼⴰ ⵡⵉⴷⴰ ⵉⵙⵜⵜⴰⵏ **ⵜⴰⵔⴽⵓⴽⵓ** ⵉ ⵍⴼⴹⵓⵕ ⵏⵏⵙⵏ.

## ⵉⵙⴰⵖⵓⵍⵏ
ⵜⴰⵖⵔⴷⴰⵢⴰⵜ

**ⵜⴰⵖⵔⴷⴰⵢⵜ** ⴷ ⵜⴰⵎⴷⵉⵏⵜ ⵏ ⵜⵎⴰⵣⵉⵔⵜ ⵏ ⵍⵎⵣⴰⴱ ⴳ ⵡⴰⵎⵎⴰⵙ ⵏ ⴷⵣⴰⵢⵔ ⴷ ⵢⴰⵏ ⵡⴰⵏⵙⴰ ⵉⵙⴼⵓⵍⴰⵏ ⵏ ⵜⴷⵍⵙⴰ ⵏ ⵓⵎⵣⵔⵓⵢ ⴷ ⵜⵖⵔⵎⴰ ⵜⴰⵎⴰⵣⵉⵖⵜ. ⴰⵢⴷⴷⵖ ⵓⵙⵙⴰⵖ ⵢⴰⵏ ⵓⴷⵍⵉⵙ ⵏ ⵜⵖⴰⵡⵙⵉⵡⵉⵏ ⵖⴼ **ⵜⵖⵔⴷⴰⵢⵜ**.
ⵙⴳ 1948 ⵜⵙⵉⵔⴼ ⵙ ⵜⵍⴳⴰⵎⵜ ⵏ ⵡⴰⵢⴷⴰ ⴰⵎⴰⴹⵍⴰⵏ ⵢⵓⵏⵉⵙⴽⵓ, ⵜⴳⴰ ⵢⴰⵜ ⵜⴰⵎⴷⵉⵜ ⵜⴰⵣⴰⵢⴽⵓⵜ ⵖⵓⵔⵙ ⴳ ⵓⵎⵣⵔⵓⵢ ⵓⴳⴳⴰⵔ ⵏ 1000 ⵏ ⵓⵙⴳⴳⵯⴰⵙ, ⵍⵍⴰⵏ ⵜⴰⵎⴰ ⵏⵏⵙ ⴽⵔⴰ ⵏ ⵉⵖⵎⴰⵏ ⵏⵉⵖ ⵓⵙⵙⵓⵖⵏ ⵅⴼ ⵉⵥⵕⴰⵏ ⵏ ⵓⴳⴳⴰⵔ ⵏ 3000 ⵓⵙⴳⴳⵯⴰⵙ.
## ⴰⵥⵓⵕ ⵏ ⵢⵉⵙⵎ
**ⵜⴰⵖⵔⴷⴰⵢⵜ** ⴷ ⴰⵙⵙⴰⵖ ⴰⵎⴰⵣⵉⵖ ⵉⴳⴰⵏ ⵜⴰⵖⵓⵍⵜ ⵏⵉⵖ ⵜⴰⵎⴰⵣⵉⵔⵜ ⵍⵍⵉ ⴰⵙ ⵜⵙⵓⵜⵓⵍⵏ ⵡⴰⵎⴰⵏ. ⴳ ⵜⴰⵊⵓⴳⵔⴰⴼⵜ ⵏ ⵜⴰⵖⵔⴷⴰⵢⴰⵜ ⵍⵍⵉ ⵉⵥⵥⴰⵏ ⵉⴳⴳⵉ ⵢⴰⵏ ⵡⴰⵡⵔⵉⵔ ⵉⵙⵓⵜⵓⵍ ⴰⵙ ⴰⵙⵉⴼ ⵉⵙⵎ ⵏⵏⵙ **ⴰⵙⵉⴼ ⵎⵣⴰⴱ**.
## ⵉⵎⵣⴷⴰⵖⵏ
ⵉⵣⴷⴰⵖ ⴳ ⵜⵎⴷⵉⵏⵜ ⵏ **ⵜⴰⵖⵔⴷⴰⵢⵜ** ⵓⴳⴳⴰⵔ ⵏ 99423 ⵏ ⵉⵎⵣⴷⴰⵖⵏ, ⵜⵓⴳⵜⵜ ⴳⵉⵙⵏ ⴳⴰⵏ ⵙⴳ ⴰⵢⵜ ⵎⵣⴰⴱ ⴳⴰⵏ ⵉⵎⵓⵙⵍⵎⵏ ⵍⵍⴰⵏ ⵅⴼ ⵓⵎⵏⴰⴷ ⵉⴱⴰⴹⵉ ⴷ ⵍⵍⴰⵏ ⴽⵔⴰ ⵏ ⵉⵇⴱⵉⵍⵏ ⵡⴰⵄⵔⴰⴱⵏ ⴰⵎ ⵛⵄⴰⴱⵏⴰ ⵎⴰⵛ ⵉⴷⵔⵓⵙ ⴳⵉⵙⵏ ⵎⴰⵢⵣⴷⴰⵖⵏ ⴳ ⵜⵖⵔⴷⴰⵢⵜ ⴹⴰⵕⵜ ⵎⴰⴷ ⵎⵓⵜⵜⵉⵏ ⵜⵓⴳⵜⵜ ⴳⵉⵙⵏ ⵚⴽⵓⵏ ⵜⵎⴷⵉⵏⵜ ⵏ **ⵍⵎⵏⵉⵄⴰ**.
ⴰⵔ ⵙⴰⵡⴰⵍⵏ ⵉⵎⵣⴷⴰⵖⵏ ⵏ ⵜⴰⵖⵔⴷⴰⵢⴰⵜ ⵜⴰⵎⵣⴰⴱⵉⵜ ⵍⵍⵉ ⵉⴳⴰⵏ ⵜⵏⵜⴰⵍⴰ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ.
## ⴰⵏⵣⵡⵉ
ⴰⵎ ⵎⴰⵕⵕⴰ ⵏ ⵜⵎⵏⴰⴹⵜ ⵏ ⵉⴼⴼⵓⵙ ⵏ ⴷⵣⴰⵢⵔ ⵜⴰⵖⵔⴷⴰⵢⴰⵜ ⵜⵜⵓⵙⵙⴰⵏ ⵙ ⵓⵏⵣⵡⵉ ⵏⵏⵙ ⵉⴳⴳⴰⵏ ⴰⵎ ⵜⴰⵏⵣⵔⵓⴼⵜ ⵉⵔⵖⴰⵏ , ⴷ ⵜⵉⴷⵔⵓⵙⵜ ⵏ ⵓⵏⵥⴰⵕ ⴳ ⵓⵙⴳⴳⵯⴰⵙ.
## ⵉⵙⴰⵖⵓⵍⵏ
ⴰⵙⵎⵉⵍ:ⵜⴰⵖⵔⵎⴰ ⵜⴰⵎⴰⵣⵉⵖⵜ
ⴰⵙⵎⵉⵍ:ⵉⵎⴰⵣⵉⵖⵏ ⵏ ⴷⵣⴰⵢⵔ
ⴰⵙⵎⵉⵍ:ⵎⵣⴰⴱ
ⴰⵙⵎⵉⵍ:ⴷⵣⴰⵢⵔ
ⴰⵣⵣⵔⴰⵢ ⴰⵏⵣⵔⴰⴼ

**ⴰⵣⵣⴷⴰⵢ ⴰⵏⵣⵔⴰⴼ** ⵉⴳⴰ ⴰⵎⵏⵣⴰⵢ ⵏⵏⴰ ⵉⵜⵜⴰⵊⵊⴰⵏ ⵎⴰⵕⵕⴰ ⵜⴰⵡⵓⵔⵉⵡⵉⵏ ⵏ ⵜⴰⴱⴰⴹⴰ ⵜⴰⵣⴳⴳⴰⵔⵜ ⴷ ⵜⴰⵏⵣⵣⵔⴰⴼⵜ ⴳ ⵜⴰⵡⵡⵓⵏⵜ ⴰⴷ ⵢⵉⵍⵍⵉ ⵖⵉⴼⵙ ⵓⵣⵣⵔⴰⵢ. ⴷ ⵜⵉⵥⴹⵉⵕⵜ ⵏ ⵜⵕⵥⵉ. ⵜⵣⵎⵔ ⴽⵓ ⵜⵙⵏⴱⴹⴰⵢⵜ ⵉⵜⵜⵓⵢⴼⴽⴰ ⴰⵙ ⵜⵓⵥⵍⴰⵢⵜ ⵏ **ⵓⵣⵣⵔⴰⵢ ⴰⵏⵣⵔⴰⴼ** ⴰⴷ ⵜⵕⵣ ⵛⴰ ⵏ ⵜⴰⵡⵓⵔⵉ ⵏ ⵜⴰⵡⵡⵓⵏⴽⵜ ⵓⵔ ⴷ ⵉⵎⵙⴰⵙⴰ ⴷ ⵓⵙⵍⴳⵏ ⵏⵉⵖ ⵓⴷⵓⵙⵜⵔ. ⵜⴳⴰ ⵜⴰⴱⴰⴹⴰ ⵏ **ⵓⵣⵣⵔⴰⵢ ⴰⵏⵣⵔⴰⴼ** ⴰⵎⴷⵢⴰ ⵏ ⵜⵉⵟⵟⵉⵜ ⵏ ⵜⴱⴰⴹⵉⵡⵉⵏ ⴳ ⵉⵙⵓⴷⵙⴰⵏ ⴰⵜⵔⴰⵔ. ⴰⵔ ⵜⴰⵡⵙ ⴳ ⵓⵟⵟⵓ ⵏ ⵓⵙⵏⴱⴹⵉ ⵅⴼ ⵎⴰⵕⵕⴰ ⵏ ⵜⵏⴱⴰⴹⵜ. ⵉⵜⵜⵓⵙⵎⵔⴰⵙ ⴳ ⴽⵉⴳⴰⵏ ⵏ ⵜⵉⴳⴳⵉⵜⵉⵏ, ⵖⴰⵢⴰⵏ ⴰⴼ ⵉⵏⴰⵃⵢⴰ ⵉⴼⵔⴷⵉⵙⵏ ⵏⵏⵙ ⴷⴰⵔ ⵜⵎⴰⵣⵉⵔⵜ ⵙ ⵜⴰⵢⵢⴰⴹ.

## ⴳ ⵍⵎⵖⵔⵉⴱ
## ⵉⵙⴰⵖⵓⵍⵏ
## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵜⴰⵙⴳⴰ ⵏ ⵜⴰⵣⴰ

ⵜⴰⵙⴳⴰ ⵏ ⵜⴰⵣⴰ (ⵙ ⵜⴼⵕⴰⵏⵚⵉⵚⵜ: Province de Taza ) ⵜⴳⴰ ⵢⴰⵜ ⵜⵙⴳⴰ ⵖ ⵜⴰⵎⵏⴰⴹⵜ ⵏ ⴼⴰⵙ ⵎⴽⵏⴰⵙ. ⵜⵙⵎⵓⵏ ⵏⵏⵉⴳ ⵏ 500.971 ⵏ ⵓⵎⵣⴷⴰⵖ ⴷ 126.023 ⵏ ⵜⴰⵡⵊⵉⵡⵉⵏ ⴳ ⵓⵙⵉⴹⵏ ⴰⵎⴰⵜⴰⵢ ⵏ ⵉⵎⵣⴷⴰⵖ ⵏ ⵓⵙⴳⴳⵯⴰⵙ 2024. ⵜⴰⵎⴰⵥⵓⵏⵜ ⵏⵏⵙ ⵜⴳⴰ ⵜⵜ ⵜⴰⵣⴰ

## ⴰⴳⵣⴰⵎ ⴰⵔⴰⴽⴰⵍ
ⵜⴰⵙⴳⴰ ⵏ ⵜⴰⵣⴰ ⵜⵓⵎⴰ 38 ⵏ ⵜⵉⴳⵔⴰⵡⵉⵏ  ⴳⴰⵔ ⴰⵙⵏ ⴽⴽⵓⵥⵜ ⵜⵉⴳⵔⴰⵡⵉⵏ ⵜⵓⵖⵔⵉⵎⵉⵏ.

### ⵜⵉⴳⵔⴰⵡⵉⵏ ⵜⵓⵖⵔⵉⵎⵉⵏ
* ⵜⴰⵣⴰ
* ⵜⴰⵀⵍⴰ
* ⴰⴽⵏⵓⵍ
* ⵡⴰⴷ ⴰⵎⵍⵉⵍ

### ⵜⵉⴳⵔⴰⵡⵉⵏ ⵜⵉⴼⴰⵔⴰⵏⵉⵏ
* ⴱⵓⵢⴱⵍⴰⵏ
* Iⵎⵖⵔⴰⵡⵏ
* ⵜⴰⵣⴰⵔⵉⵏ
* ⴳⵍⴷⴰⵎⴰⵏ
* ⴱⴰⴱ ⴱⵓⴷⵉⵔ
* ⵚⵚⵎⵉⵄⴰ
* ⵣⵣⵔⴰⵔⴷⴰ
* ⴰⵉⵜ ⵙⵖⵔⵓⵛⵏ
* ⵜⴰⵀⵍⴰ
* ⴱⵓⵛⴼⴰⵄⴰ
* ⵎⴰⵟⵎⴰⵟⴰ
* ⴱⵓⵃⵍⵓ
* ⴱⴰⴱ ⵎⵔⵣⵓⵇⴰ
* ⵖⵉⵢⴰⵜⴰ ⵓⴷⴰⵔⴰⵎ
* ⵎⴰⴽⵏⴰⵙⴰ ⵓⴷⴰⵔⴰⵎ
* ⵡⵍⴰⴷ ⵛⵛⵔⵉⴼ
* ⵡⵍⴰⴷ ⵣⴱⴰⵢⵔ
* ⵎⴰⴽⵏⴰⵙⴰ ⵍⵇⴱⵍⵜ
* ⵟⵟⴰⵢⴼⴰ
* ⴱⵏⵢ ⵍⵏⵜ
* ⴱⵏⵉ ⴼⵔⴰⵙⵏ
* ⵔⵔⴱⵄ ⵓⵏⴰⴼⵍⵍⴰ
* ⴰⵎⵙⵉⵍⴰ
* ⵍⴱⵔⴰⵔⵃⴰ
* ⴽⴰⴼ ⵍⵖⴰⵔ
* ⵍⴳⵓⵣⴰⵜ
* ⴰⵜⵔⴰⵢⴱⴰ
* ⴱⵏⵉ ⴼⵜⴰⵃ
* ⵜⴰⵢⵏⴰⵙⵜ
* ⴰⵊⴱⴰⵔⵏⴰ
* ⴱⵓⵔⴷ
* ⵉⴳⵣⵏⴰⵢⵏ ⵢⵉⴼⴼⵓⵙ
* ⵜⵉⵣⵉ ⵓⵙⵍⵉ
* ⴰⵊⴷⵉⵔ
* ⵙⵉⴷⵉ ⵄⵍⵉ ⴱⵓⵔⵇⴱⴰ
ⴽⴰⴱⴰⵡ

**ⴽⴰⴱⴰⵡ** ⵜⴰⵎⴷⵉⵏⵜ ⵜⴰⵍⵉⴱⵉⵜ ⴳ ⵏⴼⵓⵙⴰ ⴳ ⵜⵎⵏⴰⴹⵜ ⴰⵜⴰⵔⴰⵎ ⵏ ⵜⴰⵡⵡⵓⵏⴽⵜ. ⵜⴳⴰ ⵢⴰⵜ ⵜⴰⵎⴷⵉⵏⵜ ⵜⴰⵇⴱⵓⵔⵜ ⵎⵇⵇⴰⵔ ⵜⵎⵥⵉ ⵎⴰⵛ ⴷⴰⵔⵙ ⵜⵓⴳⵜⵜ ⵏ ⵜⵎⵍⴰⵍⵉⵏ ⴳ ⵜⵉⵎⵙⴰⵔⵉⵏ ⵜⵉⵙⵔⵜⴰⵏⵉⵏ ⴳ ⵜⴳⵉⵔⴰ ⴰⴷ ⴹⴰⵕⵜ ⵏ ⵜⴰⴳⵔⴰⵡⵍⴰ ⵏ 17 ⴱⵕⴰⵢⵕ ⴳ ⵍⵉⴱⵢⴰ.
## ⴰⴷⵖⴰⵔ
ⵜⴻⵜⵜⴰⴼ ⴳ ⵜⵎⵏⴰⴹⵜ ⵜⴰⴷⵔⴰⵔⵜ ⵏ ⵓⴳⴰⴼⴰⵢ ⵏ ⵜⵔⴰⴱⵍⵓⵙ ⵜⴰⴳⴷⵓⴷⴰⵏⵜ ⵏ ⵏⴰⵍⵓⵜ, ⵅⴼ ⵉⵎⵉⴽ ⵏ 9 ⴽⵉⵍⵓⵎⵉⵜⵔ ⵙⴳ ⵓⴱⵔⵉⴷ ⵏ ⵖⵔⵢⴰⵏ-ⵏⴰⵍⵓⵜ, ⴷ ⵉⵎⵉⴽ ⵏ 70 ⴽⵉⵍⵓⵎⵉⵜⵔ ⵅⴼ ⴰⵥⵥⵍⵎⴹ ⵏ ⵊⴰⴷⵓ, ⵙ ⵜⵖⵣⵉ ⵏ 643 ⵎⵉⵜⵔ ⵅⴼ ⵡⴰⴷⴷⴰ ⵏ ⵉⵍⵍ.
ⵜⵉⵙⵉⵖⵉⵏ ⵏ ⵓⴷⵖⴰⵔ: 31°50′40″ ⴰⴳⴰⴼⴰⵢ ⴷ 11°20′23″ ⴰⵏⵏⵉⴼⵓⴽ.
## ⴰⵎⵣⵔⵓⵢ
ⴽⴰⴱⴰⵡ ⵜⴳⴰ ⵜⵎⵏⴰⴹⵜ ⵏ ⵉⵥⵓⵕⴰⵏ ⵉⵎⴰⵣⵉⵖⵏ ⵉⵣⴰⵢⴽⵓⵜⵏ, ⵜⴻⵜⵜⴰⵡⵙ ⴷⴰⵔ ⵓⴱⵔⵉⴷ ⴰⵏⴰⴱⴰⴹⵉ ⵏ ⵖⴷⴰⵎⵙ ⴳ ⵓⵎⵣⵔⵓⵢ.
ⵜⵓⵖⴰⵍ ⴷⴷⴰⵡ ⵓⵏⴱⴹ ⴰⴼⵔⴰⵏⵙⵉⵙ ⴷⴼⴼⵉⵔ ⵉⵎⵏⵖⵉ ⵡⵉⵙⵙ ⴽⴽⵓⵥ ⴰⵎⴹⴼⴰⵔ, ⵉⵎⵎ ⴰⵏⵏⴰ ⵜⵓⵖⴰⵍ ⵖⵔ ⵓⵙⵡⵉⵙ ⴰⵍⵉⴱⵢ ⴰⵙⴳⴳⵯⴰⵙ ⵏ 1951.
ⵉⵎⵣⴷⴰⵖ ⵏ ⵜⵎⵏⴰⴹⵜ ⴳⴰⵏ ⵉⵎⴰⵣⵉⵖⵏ ⵉⵙⴰⵡⴰⵍⵏ ⵜⴰⵎⴰⵣⵉⵖⵜ, ⵜⵜⵉⵍⵉⵏ ⴰⴷⵡⴰⵔ ⵉⵎⵓⵀⵎⵎⵏ ⴳ ⵓⵃⴹⵓ ⵏ ⵓⵣⵔⴼ ⴷ ⵓⴽⵡⵏⵉ ⴰⵇⴱⵓⵔ.
## ⵜⴰⴷⵎⵙⴰ
## ⵜⴰⴷⵍⵙⴰ
## ⵉⵎⵣⴷⴰⵖⵏ
## ⵉⵙⴰⵖⵓⵍⵏ
ⴰⵙⵎⵉⵍ:ⵉⵎⴰⵣⵉⵖⵏ ⵏ ⵍⵉⴱⵢⴰ
ⴰⵙⵎⵉⵍ:ⵍⵉⴱⵢⴰ
ⴰⵙⵎⵉⵍ:ⵏⴰⴼⵓⵙⴰ
ⴰⵙⵎⵉⵍ:ⵉⵎⴰⵣⵉⵖⵏ
ⴰⵙⵍⴳⵏ ⵏ ⵓⵙⵉⴽⵍ

**ⴰⵙⵍⴳⵏ ⵏ ⵓⵙⵉⴽⵍ** ⵉⴳⴰ ⵜⴰⵔⴰⴱⴱⵓⵜ ⵏ ⵉⵙⵎⴰⵍⵏ ⵜⵔⴰⴱⴱⵓⵜ ⵏ ⵉⵍⵓⴳⵏⵏ ⵉⵙⵓⴷⵙⴰⵏ ⵉⵍⵍⴰⵏ ⵜⵉⵖⴰⵜⵙⵉⵡⵉⵏ ⵉⵇⵇⵏ ⴷ ⵜⴰⴱⴰⴹⴰ ⴷ ⵜⵉⴳⵉⵜⵉⵏ ⵜⵉⵎⵣⴳⴳⴰⵔⵉⵜⵉⵏ, ⴷ ⵉⵍⵓⴳⵏⵏ ⵏ ⵓⵙⵉⴽⵍ, ⴷ ⵜⵖⴰⵡⵙⵉⵡⵉⵏ ⵏ ⵜⵏⴰⴼⵓⵜ. ⵜⵣⵎⵔ ⴰⵡⴷ ⴰⴷ ⵜⵙⵡⵓⵜⵜⵓ ⵓⵍⴰ ⵜⵉⵍⴳⴰⵎⵉⵏ ⵉⵣⴷⵉⵏ ⵙ ⵜⵓⵔⴰⴳⵜ ⵏ ⵓⵙⵙⵓⴳⵓⵔ, ⵜⵉⵍⵉⵜ ⵏ ⵜⵎⵙⵙⵓⴷⵓⵜⵉⵏ ⴷ ⵓⵣⵎⵉⵎ ⵏⵏⵙⵏⵜ, ⴰⵙⵏⴽⵉⴷ, ⴰⵣⵣⵔⴰⵢ ⵅⴼ ⵜⵏⴰⴼⵓⵜ ⵏ ⵜⵎⵙⵙⵓⴷⵓⵜⵉⵏ, ⴰⵔ ⵜⵙⵔⵓⵙ ⵓⵍⴰ ⵜⵉⵎⵔⵔⵓⵜⵉⵏ ⵅⴼ ⵉⵏⵓⴼⵏ ⵏ ⵓⵙⵉⴽⵍ ⴷ ⵡⴰⵏⴰⵡⵏⵏ ⵏⵏⵙ ⵣⵓⵏⴷ: ⴰⵙⵙⵓⴳⵓⵔ ⴷⴷⴰⵡ ⵏ ⵉⴹⵉⵚ ⵏ ⵉⵙⴷⵓⵀⴷⵓⵜⵏ, ⵉⵏⵖⵉ ⴱⵍⴰ ⵜⵉⵔⵉ ⵙ ⵜⵎⵙⵙⵓⴷⵓⵜⵉⵏ, ⴰⴱⴷⴷⴰⴷ ⴳ ⵉⴷⵖⴰⵔⵏ ⵉⴷⴳⵍⵏ, ⵉⵣⵔⵉ ⵏ ⵜⵉⴼⴰⵡⵜ ⵜⴰⵣⴳⵯⴰⵖⵜ, ⵡⴰⵔ ⴰⵣⵔⴰⴽ ⵉ ⵓⵙⴰⴽⴰ ⵏ ⵉⵎⴽⵉⵍⵏ ⴷ ⵜⵉⵢⵢⴰⴹ.
## ⵍⵎⵖⵔⵉⴱ
## ⵜⵉⵎⵉⵣⴰⵔ ⵢⴰⴹⵏⵉⵏ
## ⵥⵕ ⵓⴳⴳⴰⵔ
## ⵉⵙⴰⵖⵓⵍⵏ
ⵍⴱⵓⵍⵉⵙ

**ⵍⴱⵓⵍⵉⵙ** ⵉⴳⴰ ⵜ ⵜⵔⴰⴱⴱⵓⵜ ⵏ ⵉⵡⵔⵉⴽⵏ ⵜⴼⴽⴰ ⴰⵙⵏ ⵜⴰⵡⵡⵓⵏⴽⵜ ⵜⴰⴱⴰⴹⴰ ⴷ ⵉⵎⴰⵙⵙⵏ ⵉ ⵓⴼⵔⴰⴳ ⴷ ⵓⵃⵟⵟⵓ ⵏ ⵡⴰⵢⴷⴰ ⴷ ⵜⵖⵔⴰⴷ ⴷ ⵓⵙⴱⵉⴷ ⵏ ⵜⵎⵙⴽⴰⵔⵉⵏ ⵜⴰⵔⵓⵍⵉⴳⵏ, ⵜⵣⵎⵔ ⴰⴷ ⵜⵙⵎⵔⵙ ⵜⴰⴳⴳⴰⵍⵜ.
ⵜⴰⴳⴳⴰⵍⵉⵏ ⵏ **ⵍⴱⵓⵍⵉⵙ** ⵏⴰⵃⵢⴰⵜⵏ ⴷ ⵥⵍⵉⵏ ⵅⴼ ⵜⴰⴳⴳⴰⵍⵉⵏ ⵏ ⵓⵙⵔⴷⴰⵙ ⴷ ⵉⵙⵓⴷⵙⵏ ⵢⴰⴹⵏⵉⵏ ⵍⵍⵉ ⵉⴷⵔⵓⵏ ⴳ ⵓⵎⵏⵣⴰⵖ ⵅⴼ ⵜⴰⵡⵡⵓⵏⴽⵜ, ⵎⴰⵛⴰ ⴷⴰ ⵏⵜⴰⴼⴰ ⵉⴷⴰ ⵃⵉⵏⵏⴰ **ⵉⵊⴰⴹⴰⵕⵎⵉⵏ** ⴳ ⵡⴰⵏⵙⴰ ⵏ **ⵍⴱⵓⵍⵉⵙ** ⵙⵍⴰⵡⵏ ⴰⴽⴽⵯ ⴳ ⵓⵙⵙⵓⵏ ⴷ ⵓⴼⴰⵔⴰ.
ⴰⴼⵔⴰⴳ ⵏ ⵡⴰⵢⴷⴰ ⴷ ⵓⵣⵉⴳⵣ ⵏ ⵓⵣⵔⴼ, ⵉⴳⴰ ⵙⴳ ⵜⵉⵍⴰⵍ ⵏ ⵍⴱⵓⵍⵉⵙ, ⵍⵍⵉ ⵉⵟⵟⴰⴼⵏ ⵜⵓⴳⵜⵜ ⵏ ⵜⵉⵍⴰⵍ, ⵍⵍⴰⵏⵜ ⴳⵉⵙⵏⵜ ⴱⵣⵣⴰⴼ ⴼⴼⵉⵏ ⴳ ⵓⵡⵜⵜⴰⵙ ⵏ ⵓⵃⵟⵟⵓ ⵅⴼ ⵓⵙⵓⴷⵙ. ⵜⴰⴳⵜⵏⴰⴼⵓⵜ ⵏ **ⵍⴱⵓⵍⵉⵙ** ⵜⴽⵛⵎ ⴳ ⵜⵏⴰⴼⵓⵜ ⵜⴰⴳⴷⵓⴷⴰⵏⵜ ⴰⵔ ⴰⵙⵏ ⵜⴼⵔⵓ ⵜⴰⵏⴱⴰⴹⵜ ⵙⴳ ⵉⵔⴳⴰⵢⵏ ⵏ ⵉⵏⴰⵎⵓⵔⵏ. ⴷⵖⵉ ⴳ ⵎⴰⵕⵕⴰ ⵏ ⵓⵎⴰⴹⴰⵍ **ⵍⴱⵓⵍⵉⵙ** ⴳⴰⵏ ⵢⴰⵏ ⵓⴼⵔⴷⵉⵙ ⴰⴷⵙⵍⴰⵏ ⴳ ⵜⴰⵣⵣⵉⴳⵣⵜ ⴷ ⵓⵙⵓⵍ ⵏ ⵜⵓⴷⵔⵜ ⵜⴰⴽⵓⵢⴰⵙⵙⵜ ⴳ ⵜⵎⴷⵉⵏⵉⵏ ⵜⵉⵎⵇⵔⴰⵏⵉⵏ ⴷ ⵓⴼⵔⴰⴳ ⵏ ⵡⴰⵢⴷⴰ ⵏ ⵓⵡⴰⵏⴽ ⵏⵉⵖ ⵉⵏⴰⵎⵓⵔⵏ. ⵜⴳⴰ ⵢⴰⵜ ⵜⴰⴳⴳⴰⵍⵜ ⴷ ⵉⵎⵉⵙⵙ ⵉⴷⵓⵙⵏ ⴷ ⵉⵜⵜⵙⵓⴷⵙⵏ ⵎⵣⵢⴰⵏ ⴳ ⵜⵓⴳⵜⵜ ⵏ ⵉⵡⵏⴰⴽⵏ.
ⵉⵍⵍⴰ ⵓⵏⵓⵃⵢⵓ ⵏⴳⵔ ⵜⵎⵉⵣⴰⵔ ⴳ ⵜⴼⴰⴷⵉⵡⵉⵏ ⴷ ⵓⵙⵍⴳⵏ ⵏ ⵓⵙⵉⴷⴼ ⵙ **ⵍⴱⵓⵍⵉⵙ** ⵓⵍⴰ ⵜⴱⴰⴹⵉⵡⵉⵏ ⴷ ⵜⵓⵥⵍⴰⵢⵉⵏ ⵏⵏⵙ ⴳ ⴽⵓ ⵜⴰⵡⵡⵓⵏⴽⵜ.
ⴳⵓⵜⵏ ⵉⵙⵎⴰⵡⵏ ⵏ ⵍⴱⵓⵍⵉⵙ ⵜⵍⵍⴰ; ⵉⵊⵎⵉⵍⵏ ⵏ ⵍⴱⵓⵍⵉⵙ, ⴰⴳⴷⵍ ⵏ ⵉⴱⴽⴽⵉⴹⵏ, ⵉⵊⵎⵉⵍⵏ ⵏ ⵓⴼⵔⴰⴳ, ⴰⵙⵓⴷⵙ ⵏ ⵓⵣⵓⴳⵯⵣ ⵏ ⵓⵣⵔⴼ, ⴰⵎⴰⵜⵔ ⵓⵖⵔⵉⵎ ⴷ ⵜⵉⵢⵢⴰⴹ.
## ⴰⵎⵣⵔⵓⵢ
## ⴳ ⵓⵎⴰⴹⴰⵍ
## ⵥⵕ ⵓⴳⴳⴰⵔ
## ⵉⵙⴰⵖⵓⵍⵏ

ⴰⵙⵎⵉⵍ:ⴰⵣⵔⴼ
ⴰⵙⵎⵉⵍ:ⵍⴱⵓⵍⵉⵙ
ⴰⵙⵎⵉⵍ:ⵜⴰⵏⴰⴼⵓⵜ ⵜⴰⴳⴷⵓⴷⴰⵏⵜ
ⴰⵙⵎⴰⵢⵢⵓⵏ

**ⴰⵙⵎⴰⵢⵢⵓⵏ**, ⵏⵖ **ⴰⵍⵄⵢⵓⴹ**, ⵏⵖ **ⴰⵇⵓⵟⵟⵉⵄ**, **ⵜⴰⵙⵎⴰⵢⵢⵓⵏⵜ** ⵏⵖ **ⵜⴰⵙⵎⴰⵢⵓⵏⵜ** ⵉⴳⴰ ⵢⴰⵏ ⵡⴰⵏⴰⵡ ⵏ ⵉⴳⴹⴰⴹ  ⵉⴳ ⵢⴰⵏ ⵓⴳⴹⵉⴹ ⵙⴳ ⵓⵙⵎⵉⵍ ⵏ **ⵉⵟⵍⵉⵚⵏ** (***Alaudidae***). ⴷⴰ ⵜ ⵏⵜⵜⴰⴼⴰ ⴳ ⵜⵓⴳⵜ ⵏ ⵉⴷⵖⴰⵔⵏ ⴳ ⵓⵎⴰⴹⴰⵍ, ⵎⴰⵛⴰ ⴳⴳⵓⴷⵉⵏ ⵉⵙⵎⵉⵍⵏ ⵏ **ⵓⵙⵎⴰⵢⵢⵓⵏ** ⴳ ⵓⵎⵏⵥⴰⵡ ⵏ ⵜⴼⵔⵉⵇⵜ. ⵡⴰⵅⴰ ⴰⵢⵏⵏⴰⵖ, ⴷⴰ ⵏⵜⵜⴰⴼⴰ ⵙⵉⵏ ⵉⵙⵎⵉⵍⵏ ⴱⵕⵕⴰ ⵏ ⵉⴼⵔⵉⵇⵢⴰ: ⴰⵙⵎⴰⵢⵢⵓⵏ “ⴱⵓ ⵉⵙⴽ” ⴳ ⵡⴰⵎⵔⵉⴽⴰ ⵏ ⵉⵥⵥⵍⵎⴹ, ⴷ ⵓⵙⵎⴰⵢⵢⵓⵏ “ⴱⵓ ⵓⵔⴰⵔ” ⴳ ⵓⵙⵜⵔⴰⵍⵢⴰ. ⵎⵇⵇⴰⵔ ⵉⵣⴷⵖ ⴳ ⵎⵏⵏⴰⵡ ⵏ ⵉⴷⵖⴰⵔⵏ, ⵎⴰⵛⴰ ⵎⵏⵏⴰⵡ ⵏ ⵉⵙⵎⵉⵍⵏ ⵏⵏⵙ ⵍⵍⴰⵏ ⴳ ⵉⴷⵖⴰⵔⵏ ⵉⵇⵇⵓⵔⵏ.

## ⵜⴰⵍⴳⴰⵎⵜ ⵏ ⵡⴰⵏⴰⵡⵏ
ⴳ ⵓⵙⵏⵎⴰⵍⴰ ⴰⵎⵙⴰⵖⵓⵍⵏ (ⵜⵓⵏⵖⵉⵍⵜ ⵜⵉⵙⵙ 5.2,2015) ⵏ ⵡⴰⴳⵔⴰⵡ ⴰⵎⴰⴹⵍⴰⵏ ⵏ ⵜⵙⵏⴰⴷⴷⴰⵎⵜ ⵍⵍⴰⵏ ⵡⴰⵏⴰⵡ ⴰⴷ:

* *[[Galerida deva]]* – Cochevis de Sykes
* *[[Galerida modesta]]* – Cochevis modeste
* *[[Galerida magnirostris]]* – Cochevis à gros bec
* *[[Galerida theklae]]* – Cochevis de Thékla
* *[[Galerida cristata]]* – Cochevis huppé
* *[[Galerida malabarica]]* – Cochevis de Malabar
* *[[Galerida macrorhyncha]]* – (?)

### ⴰⵏⴰⵡⵏ ⵏⵏⴰ ⵉⴷⴷⵔⵏ
ⵍⵍⴰⵏ ⵙⴰ ⵏ ⵡⴰⵏⴰⵡⵏ ⵉⴷⴷⵔⵏ:

## ⵜⵉⵡⵍⴰⴼⵉⵏ

ⴰⴼⴰⵢⵍⵓ:Galerida cristata (Marek Szczepanek).jpg|ⴰⵏⴰⵡ ⵏ ⵉⵙⵎⴰⵢⵢⵓⵏⵏ, Cochevis huppé
File:Syke's Lark Galerida deva by Dr. Raju Kasambe DSCN5681 (2).jpg|thumb|ⵜⴰⵙⵎⴰⵢⵢⵓⵏⵜ
File:Crested Lark (22026336489).jpg|thumb|right|ⵢⴰⵏ ⵓⵙⵎⴰⵢⵢⵓⵏ ⴳ ⴼⴰⵔⵉⴷⴰⴱⴰⴷ, ⵀⴰⵔⵢⴰⵏⴰ, ⵀⵉⵏⴷⵓⵙⵜⴰⵏ


## ⵉⵙⵖⴰⵏ ⵉⴱⵕⵕⴰⵏⵏ
* ⴰⴳⵔⴰⵡ ⴰⵎⴰⴹⵍⴰⵏ ⵏ ⵜⵙⵏⴰⴷⴷⴰⵎⵜ: ⵉⵙⵎⴰⵢⵢⵓⵏⵏ

## ⵉⵙⴰⵖⵓⵍⵏ

***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵊⴰⵎⴰⵢⴽⴰ

**ⵊⴰⵎⴰⵢⴽⴰ** ⵜⴳⴰ ⵢⴰⵜ ⵜⵎⵓⵔⵜ ⵏ ⵓⴳⵣⵉⵔ ⵉⵍⵍⴰⵏ ⴳ ⵜⵎⵏⴰⴹⵜ ⵏ ⴽⴰⵔⵉⴱⵉ, ⵏ ⵉⴼⴼⵓⵙ ⵏ ⴽⵓⴱⴰ, ⴰⵜⴰⵔⴰⵎ ⵏ ⵀⴰⵢⵜⵉ. ⵜⴳⴰ ⵜⴳⵣⵣⵓⵎⵜ ⵙⴳ ⵉⴳⵣⵉⵔⵏ ⵏ ⵓⵏⵜⵉⵍ, ⵜⵜⵓⵙⵙⴰⵏ ⵙ ⵓⴳⴰⵎⴰ ⵏⵏⵙ ⵉⵊⵊⵉⵏ ⴷ ⵉⵍⵍ ⵏⵏⵙ ⵉⵛⵛⴰⵔⵏ. **ⵊⴰⵎⴰⵢⴽⴰ** ⵙ ⵜⵓⵜⵍⴰⵢⵜ ⵜⴰⵢⵏⵓ ⴷ ⴰⵔⵓⴽⴰⵏ ⵜⴳⴰ ⵜⵜ **ⵜⴰⵎⴰⵣⵉⵔⵜ ⵏ ⵓⴽⵛⵓⴹ**.
**[[ⴽⵉⵏⵖⵙⵜⵓⵏ]]** ⵜⴳⴰ ⵜⴰⵎⴰⵥⵓⵏⵜ ⵏ ⵊⴰⵎⴰⵢⴽⴰ. ⵜⴳⴰ ⵜⵉⵙⵙ ⵜⴰⵎⴳⴳⴰⵔⵓⵜ ⴳ ⵜⴳⵣⵉⵔⵉⵏ ⵏ ⴰⵏⵜⵉⵍ ⴰⵎⵇⵇⵔⴰⵏ.
ⵜⴳⴰ ⵜⵎⴰⵍⵍⴰⵢⵜ ⵢⴰⵏ ⵙⴳ ⴰⵏⵏⴰⵍⵏ ⵏ ⵊⴰⵎⴰⵢⴽⴰ ⵍⵍⵉⵖ ⵜⵜ ⵉⴷ ⵉⵍⴽⵎ ⴰⵟⵟⴰⵙ ⵏ 3 ⵉⵎⵍⵢⵓⵏⵏ ⵏ ⵉⵎⴷⴷⴰⵏ. ⵜⵓⴳⴳⵜⵜ ⵏⵏⵙⵏ ⵙⴳ ⵉⵥⵓⵕⴰⵏ ⵉⴼⵔⵉⵇⵉⵢⵏ. ⵣⴷⵖⵏ ⴳⵉⵙ ⴹⴰⵕⵜ ⵎⴰⴷ ⵜⵏⵜ ⵉⵡⵉⵏ ⵓⵙⴷⵓⵔⵔⵉ ⴳ ⵜⵙⴱⴱⴰⴱⵜ ⵏ ⵉⵙⵎⴳⴰⵏ ⵙ **ⵊⴰⵎⴰⵢⴽⴰ** ⵃⵎⴰ ⴰⴷ ⵙⵡⵓⵔⵉⵏ ⵙⵉⵙⵏ ⴹⴰⵕⵜ ⵎⴰⴷ ⵎⵎⵓⵜⵏ ⵉⵎⵣⴷⴰⵖⵏ ⴰⵏⵙⵍⵉⵏ ⵏ ⵊⴰⵎⴰⵢⴽⴰ, ⵜⴰⵊⵓⵎⵎⴰ ⵏⵏⵙ 11 425 ⴽⵎ.

## ⵜⵓⵜⵍⴰⵢⵜ
ⵜⵓⵜⵍⴰⵢⵜ ⵜⴰⵏⵜⵣⴰⵔⵜ ⵉⴳⴰ ⵜⵏⴳⵍⵉⵣⵜ, ⵎⴰⵛⴰ ⵉⵎⵣⴷⴰⵖ ⵙⴰⵡⴰⵍⵏ  ⵙ ⵜⵏⵜⵍⴰ ⵏ ⴱⴰⵜⵡⴰ.
## ⵉⴱⴰⵔⵛⵉⵢⵉⵏ

ⵉⴱⴰⵔⵛⵉⵢⵉⵏ ⵏⵉⵖ ⴰⴱⵟⵟⵓ ⴰⵔⴰⴽⴰⵍ ⴳ **ⵊⴰⵎⴰⵢⴽⴰ** ⵉⵜⵜⵓⵢⴱⴹⴰ ⵅⴼ 14 ⴰⴱⴰⵔⵛⵉ, ⵎⵓⵏ ⴳ ⴽⵕⴰⴹ ⵜⵉⴱⵟⵟⵓⵜⵉⵏ ⵜⵉⵎⵇⵔⴰⵏⵉⵏ.
* ⴰⴱⵟⵟⵓ ⴽⵓⵔⵏⵡⵓⵍ, ⴳ ⵓⵜⴰⵔⴰⵎ ⵏ ⵊⴰⵎⴰⵢⴽⴰ (ⵙ ⵓⵣⴳⵣⴰⵡ):
: 1 - ⵜⴰⵙⴳⴰ ⵀⴰⵏⵓⴱⵔ ;
: 2 - ⵜⴰⵙⴳⴰ ⵏ ⵙⴰⵏ ⵉⵍⵉⵣⴰⴱⵉⵜ ;
: 3 - ⵜⴰⵙⴳⴰ ⵏ ⵙⴰⵏ ⵊⴰⵎⵙ ;
: 4 - ⵜⴰⵙⴳⴰ ⵏ ⵜⵔⵉⵍⴰⵡⵏⵉ ;
: 5 - ⵜⴰⵙⴳⴰ ⵏ ⵡⵉⵙⵜⵎⵓⵔⵍⴰⵏⴷ.
* ⴰⴱⵟⵟⵓ ⵎⵉⴷⵍⵉⵙⴽⵙ, ⵉⵍⵍⴰ ⴳ ⵡⴰⵎⵎⴰⵙ ⵏⵏⵙ :
: 6 - ⵜⴰⵙⴳⴰ ⵏ ⴽⵍⵉⵔⴷⵓⵏ ;
: 7 - ⵜⴰⵙⴳⴰ ⵏ ⵎⴰⵏⵛⵉⵙⵜⵔ ;
: 8 - ⵜⴰⵙⴳⴰ ⵏ ⵙⴰⵏⵜ ⴰⵏⵏ ;
: 9 - ⵜⴰⵙⴳⴰ ⵏ ⵙⴰⵏⵜ ⴽⴰⵜⵔⵉⵏ ;
: 10 - ⵜⴰⵙⴳⴰ ⵏ ⵙⴰⵏⵜ ⵎⴰⵔⵉ.
* Comté de Surrey ⵜⵍⵍⴰ ⴳ ⵓⴳⵎⵓⴹ ⵏ ⵊⴰⵎⴰⵢⴳⴰ (ⵙ ⵓⵡⵔⴰⵖ):
: 11 - ⵜⴰⵙⴳⴰ ⵏ ⴽⵉⵏⴳⵙⵜⵓⵏ ;
: 12 - ⵜⴰⵙⴳⴰ ⵏ ⴱⵓⵔⵜⵍⴰⵏⴷ ;
: 13 - ⵜⴰⵙⴳⴰ ⵏ ⵙⴰⵏ ⴰⵏⴷⵔⵉ ;
: 14 - ⵜⴰⵙⴳⴰ ⵏ ⵙⴰⵏⵜ ⵜⵓⵎⴰⵙ.
## ⴰⵙⴼⵙⵔ ⵏ ⵜⵡⵍⴰⴼⵉⵏ
## ⵉⵙⴰⵖⵓⵍⵏ
ⴰⵙⵉⴼ ⵏ ⵉⴳⵚⴰⴱ

thumb
**ⴰⵙⵉⴼ ⵏ ⵉⴳⵚⴰⴱ** (ⵣⵄⵎⴰ **ⴰⵣⵙⵉⴼ ⵏ [[ⵓⵖⴰⵏⵉⵎ]]**), ⵉⴳⴰ ⴰⵙⵉⴼ ⵍⵍⵉ ⵉⵍⵍⴰⵏ ⵖ ⵜⴰⵎⴰ ⵜⴰⵚⵚⵓⵔⵜ.

## ⴰⵣⵔⵔⵓⵢ
ⴰⵔ ⵉⵙⵎⵓⵏⵓ ⵙⵉⵏ ⵉⵙⴰⴼⵏ : ⴰⵙⵉⴼ ⵉⴳⵔⵓⵏⵣⴰⵔ (ⵓⵔⴰ ⴳⵉⵙ ⵜⴱⴱⵉⵏ ⵡⴰⵎⴰⵏ) ⴷ ⴰⵙⵉⴼ ⵣⵍⵜⴰⵏ.

ⴰⵔ ⵉⵜⴼⴼⵉ ⵖ ⴰⴳⴰⵔⴰⵡ ⴰⵟⵍⴰⵙⵉ ⵜⴰⵎⴰ ⵉ ⵙⵉⴷⵉ ⴽⴰⵡⴽⵉ.

## ⴰⵎⵣⵔⵓⵢ
ⵜⴰⵙⵓⵜ ⵉ  ⵉⵙⵄⴷⵉⵢⵏ, ⴰⵔ ⴽⵔⵣⵏ ⴰⵖⴰⵏⵉⵎ ⵏ ⵙⴽⴽⴰⵔ ⵜⴰⵎⴰ ⵏ ⵡⴰⵙⵉⴼ.


Wade l-qçeb djoncs al makete.jpg
Djonc al makete Wade l-qçeb inte Bozamma et Ida ogerd.jpg
Djoncs al makete Wade l-qçeb inte Bozamma et Ida ogerd.jpg
Wade l-qçeb inte Bozamma et Ida ogerd rôze lawri.jpg
Wade l-qçeb inte Bozamma et Ida ogerd.jpg
Aiwe ås djoncs Wade l-qçeb a låvå do pont.jpg
Aiwe ås djoncs Wade l-qçeb dilé Swira amont.jpg


## ⵉⵎⵏⵉⵔⵏ
ⵉⵔⵉⵎ

**ⵍⵃⵓⵙⴰⵢⵏ ⴰⵎⵕⵕⴰⴽⵛⵉ** ⵉⵙⵎ ⵏⵏⵙ ⵉⵎⵉⴷⵉ **ⵍⵃⵓⵙⴰⵢⵏ ⵍⵄⵙⵔⵉ** ⵉⴳⴰ ⴰⵎⵖⵏⵏⵊ, ⴰⵏⴹⴹⴰⵎ ⴷ ⵓⵎⴷⵢⴰⵣ ⴰⵎⴰⵣⵉⵖ ⵎⴽ ⵉⴳⴰ ⵓⵍⴰ ⴰⵎⵓⵔⴰⵔ ⵏ ⵔⵔⵉⴱⴰⴱ ⴷ ⵓⴱⴰⵏⵊⵓ  .ⵉⵍⵓⵍ ⴳ ⵓⵙⴳⴳⵯⴰⵙ ⵏ 1965 ⴳ ⵓⵙⵓⵏ ⵏ ⵓⴼⵜⴰⵙ ⴳ ⵜⵙⴳⴰ ⵏ ⵛⵉⵛⴰⵡⴰ. ⵉⴳⴰ ⵢⴰⵏ ⵙⴳ ⵉⵏⵓⵥⴰⵕ ⵉⵏⵎⵖⵓⵔⵏ ⴳ ⵓⴱⴰⵔⴰⵣ ⵏ ⵜⵥⵓⵕⵉ ⴳ ⵍⵎⵖⵔⵉⴱ. ⵉⵍⵓⵍ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴳ ⵓⵙⵓⵏ ⵏ ⵓⴼⵜⴰⵙ ⵏⵏⴰ ⴷ ⵉⵡⵛⴽⴰⵏ ⴳ ⵜⴰⵎⴰ ⵏ ⵜⵎⴷⵉⵏⵜ ⵏ ⵛⵉⵛⴰⵡⴰ. ⵙⴳ ⵜⵎⵥⵉ ⵏⵏⵙ ⴰ ⵉⵜⵜⵉⵔⵉ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴰⵥⴰⵡⴰⵏ ⴰⵎⴰⵣⵉⵖ, ⴰⵢⵏⵏⴰ ⵜ ⵢⵓⴷⴷⵊⴰⵏ ⴰ ⵉⵎⵎⵓⴷⴷⵓ ⵙ ⵜⵎⴷⵉⵏⵜ ⵏ ⵓⴳⴰⴷⵉⵔ ⴰⴼⴰⴷ ⴰ ⵉⵍⵎⴷ ⵜⴰⵥⵓⵕⵉ ⴷ ⵓⵥⴰⵡⴰⵏ, ⵉⴽⵛⵎ ⵙ ⵜⵔⴰⴱⴱⵓⵜ ⵏ ⵕⵕⴰⵢⵙ ⵎⴱⴰⵕⴽ ⴰⵢⵙⴰⵔ, ⵉⵍⵎⴷ ⴷⵉⵙ ⴰⵙⵙⵎⵔⵙ ⵏ ⵔⵔⵉⴱⴰⴱ, ⵉⵍⵎⵎⴰ ⵉⴽⵛⵎ ⵙ ⵜⵔⴰⴱⴱⵓⵜ ⵏ ⵕⵕⴰⵢⵙ ⵏ ⵎⵓⵍⴰⵢ ⵎⵓⵃⵎⵎⴰⴷ ⴱⵍⵍⴼⵇⵉⵀ. ⵉⵙⵙⵓⴼⵖ ⴷ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴰⵍⴱⵓⵎ ⵏⵏⵙ ⴰⵎⵣⵡⴰⵔⵓ ⴳ ⵓⵙⴳⴳⵯⴰⵙ ⵏ 1989 ⵙ ⵉⵙⵎ ⵏ "ⵍⵃⵓⵙⴰⵢⵏ ⴰⵎⵕⵕⴰⴽⵛⵉ". ⵢⵓⵎⴰⵏ ⴷ ⵓⵏⴰⵥⵓⵕ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴳ ⵓⵙⴳⴳⵯⴰⵙ ⵏ 1992 ⵙ ⵡⴰⵍⴱⵓⵎ ⵏⵏⵙ ⵉⵖ ⵉⵔⴰ ⴰⴽ ⵉⴱⴰⴷⵍ ⵓⵙⵎⵓⵏ, ⵉⵍⵎⵎⴰ ⵉⵙⵙⵓⴼⵖ ⴷ ⵜⵓⴳⵜⵜ ⵏ ⵡⴰⵍⴱⵓⵎⵏ, ⴳⴰⵏ ⵡⴰⵍⴱⵓⵎⵏ ⵏ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⵓⴳⴳⴰⵔ ⵏ ⵜⵎⵉⴹⵉ. ⵉⵣⵣⵔⵉ ⵉⵡⵉⵣⵏ ⴷ ⵉⵏⵎⵓⴳⴳⴰⵔⵏ ⴳ ⵓⴳⵯⵏⵙ ⴷ ⴱⵕⵕⴰ ⵏ ⵍⵎⵖⵔⵉⴱ ⵙⵍⴰⵡⴰⵏ ⴳ ⵜⵎⵉⵣⴰⵔ ⵏ ⵜⵓⵕⵓⴱⵜ ⴷ ⵉⵡⴰⵏⴽⵏ ⵎⵓⵏⵏⵉⵏ ⵏ ⵎⴰⵔⵉⴽⴰⵏ. ⵉⴽⵛⵎ ⵓⵏⴰⵥⵓⵕ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⵙ ⵉⴳⵔ ⵏ ⵓⵙⵎⴷⵢⴰ ⴳ ⵓⵙⴳⴳⵯⴰⵙ ⵏ 2012 ⴳ ⵢⴰⵏ ⵓⴼⵉⵍⵎ ⵏⵏⴰ ⵉⵙⴰⵡⴰⵍⵏ ⵅⴼ ⵜⵓⴷⵔⵜ ⵏⵏⵙ, ⵎⴽ ⵉⴽⵛⵎ ⵓⵍⴰ ⵙ ⵢⴰⵏ ⵉⵔⵉⵎ ⴳ ⵉⴳⵔ ⵏ ⵜⵙⵔⵜⵉⵜ ⴳ ⵓⵙⴳⴳⵯⴰⵙ ⵏ 2016. ⵉⴳⴰ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⵢⴰⵏ ⵙⴳ ⵉⵏⵓⵥⴰⵕ ⵏⵏⴰ ⵎⵓ ⵏⵣⵣⴰⵏ ⵜⵓⴳⵜⵜ ⵏ ⵡⴰⵍⴱⵓⵎⵏ ⴳ ⵓⴳⴰⴷⴰⵣ.
## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵅⵣⵉⵣ

**ⴰⵅⵣⵉⵣ** ( ⵉⵙⵎ ⴰⵎⴰⵙⵙⴰⵏ: Dynastinae) ⵉⴳⴰ ⵢⴰⵏ ⵡⴰⵏⴰⵡ ⴳ ⵉⴱⵥⵉⵥⵏ ⵏⵏⴰ ⵉⵙⵎⵓⵏⴰⵏ ⵓⴳⴳⴰⵔ ⵏ 1500 ⵏ ⵡⴰⵏⴰⵡ.

## ⵉⵙⴰⵖⵓⵍⵏ

***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵃⴰⵎⴰⵙ

**ⵃⴰⵎⴰⵙ** ⵏⵉⵖ **ⴰⵎⵓⵙⵙⵓ ⵏ ⵜⵏⵣⴱⴰⵢⵜ ⵜⴰⵍⵉⵙⵍⴰⵎⵉⵜ** (ⵙ ⵜⵄⵔⴰⴱⵜ حركة المقاومة الإسلامية) ⵜⴳⴰ ⵢⴰⵏ ⵓⵎⵓⵙⵙⵓ ⵏ ⵜⵏⵣⴱⴰⵢⵜ ⵜⴰⴼⵉⵍⵉⵙⵟⵉⵏⵉⵜ ⵜⵓⵎⵥ ⵜⴰⵏⴱⴹⵜ ⵏ ⵜⴰⴱⵟⵟⵓⵜ ⵏ ⵖⴰⵣⴰ ⵙⴳ 2006, ⴷⴰⵔⵙ ⵢⴰⵏ ⵓⵣⴰⵣⵓ ⴳ ⵜⴰⵎⵙⴰⵔⵜ ⵜⴰⴼⵉⵍⵉⵙⵟⵉⵏⵜ  ⴳ ⵜⵏⵣⴱⴰⵢⵜ ⴷ ⵜⵙⵔⵜⵉⵜ. ⴷⴰⵔⵙ ⵢⴰⵏ ⵓⵎⵏⴰⴷ ⵉⵙⵍⴰⵎⵉ ⵏⴰⵃⵢⴰ ⵜ ⵅⴼ ⵡⵉⵏ ⵉⴽⴰⴱⴰⵔⵏ ⵉⴼⵉⵍⵉⵙⵟⵉⵏⵉⵏ ⵢⴰⴹⵏⵉⵏ, ⴳ ⵉⵙⵜⴰⵢⵏ ⵍⵍⵉ ⵉⴳⵓⵔⴰⵏ ⵏⵜⵜⴰⵜ ⴰⴷ ⵢⵉⵡⵉⵏ ⵜⵓⴳⵜⵜ ⵏ ⵜⵢⴰⴼⵓⵜⵉⵏ ⴳ ⵓⵙⵇⵇⵉⵎ ⵏ ⵉⵎⵓⵔⴰ ⴰⴼⵉⵍⵉⵙⵟⵉⵏⵉ.

## ⵜⵉⵣⵡⵉⵔⵉ ⵏⵏⵙ
ⴷⴰ ⵜⵜⵓⵔⵉⵏ ⵉⵥⵓⵕⴰⵏ ⵏ ⵓⵎⵓⵙⵙⵓ ⵃⴰⵎⴰⵙ ⵙⴳ ⵜⴰⴳⵔⴰⵡⵜ ⵏ ⴰⵢⵜⵎⴰⵜⵏ ⵉⵎⵓⵙⵍⵎⵏ ⴳ 1945 ⵍⵍⵉ ⴳ ⵜⵕⵥⵎ ⴰⵢⵢⴰⵡ ⵏⵏⵙ ⴳ ⵍⵇⵓⴷⵙ. 1973 ⵉⵥⵥⴰ ⵛⵛⵉⵅ ⵢⴰⵙⵉⵏ ⵜⴰⵎⵙⵎⵓⵏⵜ ⵜⴰⴼⵓⵍⴽⵉⵜ ⵜⴰⵎⵙⴳⴷⴰⵏⵜ ⵜⴰⵏⴰⵎⵓⵏⵜ ⴳ ⵖⴰⵣⴰ ⴰⵎ  ⵡⴰⵢⵢⴰⵡ ⵏ ⵜⴳⵔⴰⵡⵜ ⵏⵏⵙ. ⵢⵓⵊⴰ ⴷ ⵜⵏⴱⴰⴹⵜ ⵜⴰⵢⵉⵙⵔⴰⵢⵉⵍⵜ ⵃⵎⴰ ⴰⴷ ⵜⵕⵥ ⵜⵉⵣⵎⵎⴰⵔ ⵏ ⵜⵏⴱⴰⴹⵜ ⵜⴰⴼⵉⵍⵉⵙⵟⵉⵏⵉⵜ ⴳ ⵜⴰⵏⵏⴰⵢⵜ ⵏⵏⵙⵏ. ⴳ 10 ⴷⵓⵊⴰⵏⴱⵉⵔ 1987 ⵎⵓⵏⵏ ⵉⴳⵎⴰⵎⵏ ⵏ ⵜⴳⵔⴰⵡⵜ ⵏ ⴰⵢⵜⵎⴰⵜⵏ ⵉⵎⵓⵙⵍⵎⵏ ⴳ ⴼⵉⵍⵉⵙⵟⵉⵏ, ⵎⵙⴰⵙⴰⵏ ⵃⵎⴰ ⴰⴷ ⵥⵥⵓⵏ ⴰⵎⵓⵙⵙⵓ ⵏ ⵃⵎⴰⵙ, ⵜⵃⵉⵏⴷ ⴰⵙⵙ ⵏ 14 ⴷⵓⵊⴰⵏⴱⵉⵔ 1987 ⴳ ⵓⵣⵎⵣ ⵏ ⵜⵏⴽⵔⴰ ⵜⴰⵎⵣⵡⴰⵔⵓⵜ, ⴰⵎ ⵓⵍⵖⵓ ⵏ ⵓⵚⴽⵓ ⵏ ⵓⵎⵓⵙⵙⵓ ⴰⴷ ⵍⵍⵉ ⵢⵓⵎⵥⵏ ⵙⴳ ⵓⵎⵓⵙⵙⵓ ⵏ ⴰⵢⵜⵎⴰⵜⵏ ⵉⵎⵓⵙⵍⵎⵏ ⴳ ⵓⵕⴹⵓⵏ ⵜⵉⵎⵍⴽⵉⵜ.
## ⵜⴰⴱⵔⵉⴷⵜ ⵏⵏⵙ
## ⴰⵙⵓⴷⵙ ⵏⵏⵙ ⴰⵙⵔⵜⴰⵏ
## ⵜⴰⵏⴱⴰⴹⵜ ⴳ ⵖⴰⵣⴰ
## ⵉⵡⵔⵉⴽⵏ ⵏⵏⵙ
*ⵛⵛⵉⵅ ⵢⴰⵙⵉⵏ 
*ⵉⵙⵎⴰⵄⵉⵍ ⵀⴰⵏⵉⵢⵢⴰ
*ⵢⴰⵃⵢⴰ ⵙⵉⵏⵡⴰⵔ
## ⵉⵙⴰⵖⵓⵍⵏ
ⴰⵙⵎⵉⵍ:ⴼⵉⵍⵉⵚⵟⵉⵏ
ⴰⵔⵔⴰ ⴷ ⴰⵣⵔⴼ ⵏ ⵉⵎⵖⵓⵏⵏ

**ⴰⵔⵔⴰ ⴷ ⴰⵣⵔⴼ ⵏ ⵉⵎⵖⵓⵏⵏ** ⵉⴳⴰ ⴰⵍⵓⴳⵏ ⴰⵙⵍⴳⴰⵏ ⴷ ⵓⵎⵏⵣⴰⵢ ⴰⴷⵙⵍⴰⵏ ⴳ ⵓⵙⵍⴳⵏ ⵏ ⵓⵖⵔⵉⵎ ⴷ ⵓⵙⵍⴳⵏ ⴰⵎⴰⴹⵍⴰⵏ.
ⴰⵎⵏⵣⴰⵢ ⴰⴷ ⵉⴳⴰ ⴰⵙⵎⴰⵍ ⵉ ⵡⴰⵔⵔⴰⵜⵏ ⵓⵙⵍⵉⴳⵏ ⵙⵍⴰⵡⵏ ⴰⴽⴽⵯ ⵜⴼⴰⴷⵉⵡⵉⵏ ⵉⵜⵜⵓⵢⵣⵎⴰⵎⵏ ⴳⵉⵙ ⵎⴰⵙⴷ ⴳⴰⵏ ⴰⵙⵍⴳⵏ ⵓⵛⵛⵉⵍ ⵉ ⵉⵎⵖⵓⵏⵏ, ⴷ ⵉⵖ ⵓⵔ ⵉⵙⵓⴼⵉ ⴽⵔⴰ ⵏ ⵓⵎⵖⵓⵏ ⵙ ⵉⵣⵓⵛⵛⵍⵏ ⵉⴳ  ⵓⴽⴹ ⵏ ⵜⵎⵢⴰⵇⵇⴰⵏⵜ.

ⵉⵣⴷⵉ ⵓⵎⵏⵣⴰⵢ ⴰⴷ ⴳ ⵜⵓⵥⵍⴰⵢⵉⵏ ⵏ ⵓⵙⵍⴳⵏ ⵏ ⵓⵖⵔⵉⵎ ⵙ ⵓⵎⵏⵣⴰⵢ ⴰⵎⴰⵜⴰⵢ ⵏ ⵜⵣⴷⴳⵉ ⵏ ⵉⵙⵎⵔⴰⵙⵏ ⵉⵙⴱⴱⴰⴱⵏ, ⵜⴰⵎⵓ ⵓⵍⴰ ⵜⵓⵔⴷⴰⵡⵜ ⵏ ⵓⵎⵏⵣⴰⵢ ⵏ ⵜⴼⵍⵙⵜ ⵉⵖⵓⴷⴰⵏ ⵏⵏⴰ ⵉⴳⴰⵏ ⴰⵙⵔⴳ ⵏ ⵓⵙⵡⵓⵔⵉ ⵙ ⵓⵎⵏⵣⴰⵢ ⴰⴷ, ⵉⵙ ⵍⵍⴰⵏ ⴰⴽⴽⵯ ⵉⵙⵍⴳⴰⵏⵏ ⴰⵔ ⵢⴰⴽⴽⴰ ⵜⵉⵎⵔⵔⵓⵜⵉⵏ ⵅⴼ ⵓⵏⵓⴼ ⵙ ⵓⵎⵏⵣⴰⵢ ⴰⴷ ⵙ ⵓⴱⴽⴽⵉⴹ ⵓⵙⵔⵉⴷ ⵏⵉⵖ ⵡⴰⵔⵓⵙⵔⵉⴷ.

ⵉⵙ ⴽⴰ ⵓⵔ ⴰ ⵜⴱⴷⵉⵔ ⵜⵉⵡⵉⵍⴰⵢⵉⵏ ⵜⴰⵏⵣⵔⴰⴼⵜ ⵏⵏⴰ ⵉⵙⵡⵓⵔⵉⵏ ⵙ ⵓⵣⵔⴼ ⴰⵎⴰⵜⴰⵢ ⴰⵎⵏⵣⴰⵢ ⵏ  **ⵜⴼⵍⵙⵜ ⵉⵖⵓⴷⴰⵏ** ⴳ ⵡⴰⵔⵔⴰⵜⵏ ⵏ ⵜⵙⴱⴱⴰⴱⵜ, ⵎⴰⵢⴰⵏⵏ ⴰⴼ ⵓⵔ ⵉⵥⵉⵍ ⴰⴷ ⵏⵉⵏⵏⵉ ⵎⴰⵙⴷ ⴰⵎⵏⵣⴰⵢ ⵏ **ⵡⴰⵔⵔⴰ ⴷ ⴰⵣⵔⴼ ⵏ ⵉⵎⵖⵓⵏⵏ** ⵢⴰⵎⵓ ⵓⵍⴰ ⴰⵎⵏⵣⴰⵢ ⵏ **ⵜⴼⵍⵙⵜ ⵉⵖⵓⴷⴰⵏ**. ⵙ ⵎⴰⴷ ⵉⵥⵍⵉⵏ ⵙ ⵜⵎⵢⴰⵇⵇⴰⵏⵉⵏ ⵜⵉⵎⴰⴹⵍⴰⵏⵉⵏ "ⴽⵓ ⵜⴰⵎⵢⴰⵇⵇⴰⵏⵜ ⵜⵙⵓⵍ ⴳ ⵓⵙⵡⵓⵔⵉ ⵜⴳⴰ ⵓⵛⵛⵉⵍ ⵉ ⵎⴰⵕⵕⴰ ⵉⵎⵖⵓⵏⵏ ⴷ ⵉⵇⵇⴰⵏ ⵜⵏⵜ ⵉⴷ ⵓⵣⵓⴳⵯⵣ ⵏⵏⵙ ⵙ **ⵜⴼⵍⵙⵜ ⵉⵖⵓⴷⴰⵏ**". ⵙ ⵖⵎⴽ ⴰⴷ ⵉⵣⴷⵉ " ⴰⵔⵔⴰ ⴷ ⴰⵣⵔⴼ ⵏ ⵉⵎⵖⵓⵏⵏ" ⵙ " ⵜⴼⵍⵙⵜ ⵉⵖⵓⴷⴰⵏ" ⵎⴰⵛⴰ ⵓⵔ ⵉⴳⵉⴷⵉ ⴷⵉⵙ. ⴷ ⵜⴰⵡⵡⵓⵏⴽⵜ ⴰⵔ ⵜⵓⵚⵓ ⵅⴼ ⴰⵣⵔⴰⴽ ⵉ ⵓⵛⵛⵉⵍ ⵏ ⵉⵣⵓⵛⵛⵉⵍⵏ.

ⴰⵎⵏⵣⴰⵢ ⵏ ⵜⴼⵍⵙⵜ ⵉⵖⵓⴷⴰⵏ ⵉⴳⴰ ⵜⴰⵙⵉⵍⴰ ⵏ ⵜⵎⵢⴰⵇⵇⴰⵏⵉⵏ , ⵓⵔ ⵉⵣⵔⵎ ⴽⵔⴰ ⵏ ⵓⵎⵖⵓⵏ (ⴰⵡⵏⴰⴽ) ⴰⴷ ⵉⵏⵓⴼ ⵉ ⵓⵛⵛⵉⵍⵏⵏ ⵏⵏⵙ ⵙ ⵓⵙⵔⴰⴳ ⵏ ⴽⵔⴰ ⵏ ⵓⵙⵍⴳⵏ ⴰⴷⵖⵔⴰⵏ. ⵎⵇⵇⴰⵔ ⵖⵉⴽ ⴰⵏⵏ, ⵙ ⵎⴰⴷ ⵉⵥⵍⵉⵏ ⵙ ⵜⵎⵢⴰⵇⵇⴰⵏⵜ ⵏ ⴱⵢⵉⵏⴰ ⴷ ⵉⵎⵏⵣⴰⵢⵏ ⵢⵓⵏⵉⴷⵔⵓ ⵉⵇⵇⴰⵏ ⴷ ⴰⵔ ⵏⵙⴽⵔ ⵙ ⵓⵜⵔⵙ ⵏ ⵜⵓⵥⵍⴰⵢⵉⵏ ⵏ ⵓⵙⵍⴳⵏ ⵓⵖⵔⵉⵎ. ⴳ ⵜⴳⵉⵔⴰ ⴰⵔ ⵏⵜⴼⴼⵓⵖ ⵙⴳ ⵉⵙⴰⵖⵓⵍⵏ ⴰⴽⴽⵯ ⵎⴰⵙⴷ ⴰⵔⵔⴰ ⴷ ⴰⵣⵔⴼ ⵏ ⵉⵎⵖⵓⵏⵏ ⵙ ⵢⵓⵎⴰ ⵏⵏⵙ ⵉ ⵓⵎⵏⵣⴰⵢ ⵏ ⵜⴼⵍⵙⵜ ⵉⵖⵓⴷⴰⵏ,  ⵉⴳⴰ ⴰⵎⴰⴷⴷⴰⴷ.

ⴳⴰⵏ **[[ⴰⵍⵓⴳⵏ ⵓⵛⵛⵉⵍ|ⵉⵍⵓⴳⵏⵏ ⵓⵛⵛⵉⵍⵏⵏ]] ⵓⵙⵍⵉⴳⵏ ⵏ ⵓⵙⵍⴳⵏ ⴰⵎⴰⴹⵍⴰⵏ** ⵛⵕⴹ ⴰⵎⵢⵉⵡⵏ ⴳ ⵓⵎⵏⵣⴰⵢ ⵏ **ⵡⴰⵔⵔⴰ ⴷ ⴰⵣⵔⴼ ⵏ ⵉⵎⵖⵓⵏⵏ**,ⵖⵓⵔⵙⵏ ⵓⵍⴰ ⵏⵏⴰ ⵢⵉⵙⵎ ⵏ ⵉⵍⵓⴳⵏⵏ ⵜⴰⵟⵟⵓⵢⵏ. ⴷ ⴰⵔ ⵉⵙⵙⵓⵔⴼ ⴰⵎⵏⵣⴰⵢ ⴰⵙⵍⴳⴰⵏ ⵏⵏⴰ ⵉⴳⴰⵏ ⴰⴳⵣⵣⵓⵎ ⵏ **[[ⴰⵙⵍⴳⵏ ⴰⵏⵎⵢⵓⵔ|ⵓⵙⵍⴳⵏ ⴰⵏⵎⵢⵓⵔ]] ⴰⵎⴰⴹⵍⴰⵏ** ⵉ ⵓⵏⵓⴼ ⵏ ⵉⵣⵓⵛⵛⵍⵏ ⵉⵖ ⵍⵍⴰⵏ ⴽⵔⴰ ⵏ ⵉⵎⵔⵏⵓⵜⵏ ⵛⵇⵇⴰⵏ ⵙⵔⴳⵏ ⵉ ⵜⴰⵔ ⴰⵙⵙⵓⴼ ⵏ ⵉⵣⵓⵛⵛⵍⵏ.
## ⴳ ⵓⵣⵔⴼ ⴰⵎⵖⵔⵉⴱⵉ
ⵉⵙⴽⵔ ⵓⵣⵣⵔⴰⴼ ⴰⵎⵖⵔⵉⴱⵉ ⵙ ⵓⵎⵏⵣⴰⵢ ⴰⴷ ⵙⵍⴰⵡⵏ ⴰⴽⴽⵯ ⴳ ⵓⵎⴰⴳⵔⴰⴷ 230 ⴳ ⵓⵙⵍⴳⵏ ⵏ ⵉⵣⵓⵛⵛⵍⵏ ⴷ ⵡⴰⵔⵔⴰⵜⵏ 1913 ⵍⵍⵉ ⵉⵏⵏⴰⵏ:

## ⵉⵙⴰⵖⵓⵍⵏ
ⴰⵙⵉⴼ

[thumb|[ⴰⵙⵉⴼ ⵏ ⵓⴳⵓⵏⴷⵉⵙ]]
**ⴰⵙⵉⴼ** ⵉⴳⴰ ⴰⵙⵎⵓⵏⵓ ⵏ ⵡⴰⵎⴰⵏ ⵍⵍⵉ ⴷⵉⵜⴰⵛⴽⵉⵏ ⵖ ⵓⴷⵔⴰⵔ ⵙ ⵓⵣⴰⵖⴰⵔ.


Aiwe ås djoncs Wade l-qçeb dilé Swira låvå.jpg|ⴰⵙⵉⴼ ⵏ ⵉⴳⵚⴰⴱ
Sourdants Aiwe do Bontins falijhe cahouteas.jpg|ⴰⵙⵉⴼ ⵏ ⵡⴰⵏⵙⵉⴼⵏ (ⴰⵖⴱⴰⵍⵓ)
2012

ⴰⵙⴳⴳⵯⴰⵙ **2012** ⴷⴼⴼⵉⵔ ⵜⴰⵍⴰⵍⵉⵜ ⵏ ⵄⵉⵙⴰ ⴷ ⵙ ⵓⵙⴳⴳⵯⴰⵙ ⴰⵎⴰⵣⵉⵖ 2962. ⵉⴳⴰ ⴰⵙⴳⴳⵯⴰⵙ ⴰⴳⵔⵉⴳⵓⵔⵉ ⵡⵉⵙⵙ 12 ⴹⴰⵕⵜ ⵏ ⵜⵏⵉⴼⴹⵜ ⵜⵉⵙⵙ 2.

## ⵉⵎⵙⴰⵔⵉⵏ
## ⵉⵙⴰⵖⵓⵍⵏ
ⵜⵓⵎⵎⵍⴰ ⵉⵖⵓⴷⴰⵏ

**ⵜⵓⵎⵎⵍⴰ ⵉⵖⵓⴷⴰⵏ** ⵜⴳⴰ ⵢⴰⵏ ⵓⵎⵏⵣⴰⵢ ⵏⵏⴰ ⵉⵖⴰⵍⵏ ⵎⴰⵙⴷ ⵉⵎⵖⵓⵏⵏ ⵔⴰⴷ ⵚⵕⴷⵏ ⵏⴳⵔ ⴰⵙⵏⵜ ⵙ ⵜⵓⵎⵎⵍⴰ ⵉⵖⵓⴷⴰⵏ ⴷ ⵜⵏⴰⴼⴰ ⴷ ⵡⴰⵔ ⵜⵅⵏⴷⴰⵍⴰⵙⵜ, ⵉⴳ ⵜⴰⵙⵉⵍⴰ ⵜⴰⵎⴰⵜⴰⵢⵜ ⵅⴼ ⵎⴰⵕⵕⴰ ⵡⴰⵔⵔⴰⵜⵏ ⴷ ⵜⵎⵢⴰⵇⵇⴰⵏⵉⵏ, ⵃⵎⴰ ⴰⴷ ⵓⵔ ⵊⵍⵓⵏ ⵉⵣⵔⴼⴰⵏ ⵏ ⴽⵔⴰ ⴳ ⵉⵎⵖⵓⵏⵏ, ⴷ ⴰⵔ ⵉⵜⵜⵓⵢⴱⴷⴰⵔ ⴳ ⴽⵔⴰ ⵏ ⵡⴰⵔⵔⴰⵜⵏ ⴰⴼⴰⴷ ⴰⴷ ⵙⵖⵓⴷⵓⵏ ⵉⵇⴰⵡⵍⵏ ⴷ ⵓⵙⵎⴰⵍ ⵙ ⵜⵉⴼⴰⵡⵜ ⵉ ⵜⴰⴹⴰ.
ⵜⵣⵎⵔ ⴰⴷ ⵢⵉⵍⵍⵉ *[[ⴰⵎⵚⵉⵕⵉⴹ|ⵓⵎⵚⵉⵕⵉⴹ]]* ⴽⵓⴷⵏⵏⴰ ⵓⵔ ⵉⵙⵓⴼⵉ ⴽⵔⴰ ⴳ ⵉⵎⵖⵓⵏⵏ ⵙ ⵉⵇⴰⵡⵍⵏ ⵏⵏⵙ ⴷⴰ ⵉⵜⵜⴰⵔⵎ ⴰⴷ ⵢⴰⵏⴼ ⵉ ⵜⴰⴹⴰ ⴰⵛⴽⵓ ⵉⵍⵍⴰ ⴽⵔⴰ ⵓⴱⴰⵢⵟⵟⴰⵕ ⴳ ⵡⴰⵔⵔⴰ, ⵏⵖ ⴰⵔ ⵉⵙⵙⵎⵔⴰⵙ ⴽⵔⴰ ⵏ ⵜⴼⴰⴷⵉⵡⵉⵏ ⵜⵜⵓⵢⵣⵎⵎⴰⵎⵏⵉⵏ ⵥⵍⵉⵏ ⵃⵎⴰ ⴰⴷ ⵢⴰⵏⴼ ⵉ ⵉⵣⵓⵛⵛⵍⵏ ⵏⵏⵙ, ⵎⵇⵇⴰⵔ ⵉⵎⵔⵏⵓⵜⵏ ⵜⵉⵎⵜⴰⵢⵉⵏ ⴷ ⵓⵎⵙⴰⵙⴰ ⵏ ⵉⵎⵖⵓⵏⵏ. ⴹⴰⵕⵜ ⵏ ⵓⵔⵣⵣⵓ ⵏ ⵜⵙⵏⴱⴹⴰⵢⵜ ⴷⴰ ⵉⵜⵜⵉⵍⵍⵉ ⴰⵀⴰ, ⴰⵡⴰⵍ ⵉⵣⴷⵉⵏ ⵙ ⵜⵓⵎⵎⵍⴰ ⵉⵖⵓⴷⴰⵏ ⴷ ⵓⵏⵣⵣⴰⵔⴼⵓ ⴳ ⵎⴰⵕⵕⴰ ⵜⵎⵢⴰⵇⵇⴰⵏⵉⵏ ⵉⵜⵜⵢⴰⵔⵔⴰⵏ.
## ⵜⵓⵎⵎⵍⴰ ⵉⵖⵓⴷⴰⵏ ⴰⴼⵔⴷⵉⵙ ⵏ ⵡⴰⵔⵔⴰ
ⴰⵎⵏⵣⴰⵢ ⵏ ⵜⴼⵍⵙⵜ ⵉⵖⵓⴷⴰⵏ ⵉⴳⴰ ⵜⴰⵙⵉⵍⴰ ⵏ ⵜⵎⵢⴰⵇⵇⴰⵏⵉⵏ , ⵓⵔ ⵉⵣⵎⵔ ⴽⵔⴰ ⵏ ⵓⵎⵖⵓⵏ (ⴰⵡⵏⴰⴽ) ⴰⴷ ⵉⵏⵓⴼ ⵉ ⵓⵛⵛⵉⵍⵏⵏ ⵏⵏⵙ ⵙ ⵓⵙⵔⴰⴳ ⵏ ⴽⵔⴰ ⵏ ⵓⵙⵍⴳⵏ ⴰⴷⵖⵔⴰⵏ. ⵎⵇⵇⴰⵔ ⵎⴽⴰⵏⵏ, ⵙ ⵎⴰⴷ ⵉⵥⵍⵉⵏ ⵙ ⵜⵎⵢⴰⵇⵇⴰⵏⵜ ⵏ ⴱⵢⵉⵏⴰ ⴷ ⵉⵎⵏⵣⴰⵢⵏ ⵢⵓⵏⵉⴷⵔⵓ ⵉⵇⵇⴰⵏ ⴷ ⴰⵔ ⵏⵙⴽⵔ ⵙ ⵓⵜⵔⵙ ⵏ ⵜⵓⵥⵍⴰⵢⵉⵏ ⵏ ⵓⵙⵍⴳⵏ ⵓⵖⵔⵉⵎ. ⴳ ⵜⴳⵉⵔⴰ ⴰⵔ ⵏⵜⴼⴼⵓⵖ ⵙⴳ ⵉⵙⴰⵖⵓⵍⵏ ⴰⴽⴽⵯ ⵎⴰⵙ ⴷ ⴰⵔⵔⴰ ⴷ ⵓⵣⵔⴼ ⵏ ⵉⵎⵖⵓⵏⵏ ⵙ ⵢⵓⵎⴰ ⵏⵏⵙ ⵉ ⵓⵎⵏⵣⴰⵢ ⵏ ⵜⵓⵎⵎⵍⴰ ⵉⵖⵓⴷⴰⵏ, ⵉⴳⴰ ⴰⵎⴰⴷⴷⴰⴷ.
## ⵉⵙⴰⵖⵓⵍⵏ

ⴰⵙⵎⵉⵍ:ⴰⵣⵔⴼ
ⵜⴰⵖⴰⵍⵜ ⵏ ⵜⵣⵣⵉⴷⴳⴰ

**ⵜⴰⵖⴰⵍⵜ ⵏ ⵜⵣⵉⴷⴳⴰ** ⵜⴳⴰ ⵢⴰⵜ ⵙⴳ ⵉⵏⴱⵔⴰⴷ ⵏ ⵓⴱⴹⵉ ⴰⵏⵣⵣⵔⵓⴼ ⴷ ⴰⵎⵏⵣⴰⵢ ⴰⵙⵍⴳⴰⵏ ⵏⵏⴰ ⵉⵙⴽⵔ ⴳ ⴽⵓ ⵉⵎⵔⴷⵉ ⴰⵎⵣⴷⴰⴳ ⴰⵔ ⵜⵉⵍⵍⵉ ⴼⵍⵍⴰⵙ **ⵡⴰⵏⴽⴰⴹ**. ⵉⵍⵍⴰ ⴰⴽⴽⵯ ⵢⴰⵏ ⵓⵡⵏⵉ ⵉⵜⵜⵢⴰⵡⵙⵙⴰⵏ ⴱⴰⵀⵔⴰ "ⵜⴰⵥⵥⴰⵢⵜ ⵏ ⵡⴰⵏⴽⴰⴹ ⵜⵍⵍⴰ ⵅⴼ ⴱⵓ ⵉⵡⵏⵏⴰⵏ, ⵓⵔ ⴷ ⵎⴰⴷ ⵢⵓⴳⵉⵏ".

ⴳ ⵜⵓⴳⵜⵜ ⵏ ⵜⵎⵉⵣⴰⵔ, ⵜⴳⴰ **ⵜⴰⵖⴰⵍⵜ ⵏ ⵜⵣⵉⴷⴳⴰ** ⴰⵣⵔⴼ ⴰⵙⵍⴳⴰⵏ ⵉ ⵢⵉⵎⵔⴷⵉ ⴳ ⵓⵙⴰⵔⴰⴹ ⴰⵏⵣⵣⵔⵓⴼ, ⴷ ⴰⵣⵔⴼ ⴰⵏⴼⴳⴰⵏ ⴰⵎⴰⴹⵍⴰⵏ ⵙ ⵓⵍⵖⵓ ⵏ ⵜⵎⵉⵣⴰⵔ ⵉⵎⵓⵏⵏ ⴰⴳⵔⴰⵖⵍⴰⵏ ⵉ ⵉⵣⵔⴼⴰⵏ ⵏ ⵓⴼⴳⴰⵏ ⴳ ⵓⵎⴰⴳⵔⴰⴷ ⵡⵉⵙⵙ 11. ⵙ ⵖⵎⴽ ⴰⵏⵏ ⵜⴰⵥⵥⴰⵢⵜ ⵏ ⵡⴰⵏⴽⴰⴹ ⴰⵙⵍⴳⴰⵏ ⵏ ⵓⴱⴽⴽⵉⴹ ⵅⴼ ⵓⵙⵏⵏⴰⵔⴰⵣ, ⵉⵇⵇⴰⵏ ⵜ ⵉⴷ ⴰⴷ ⵉⵙⵎⵏⵉⴷ ⵉⵙⵎⵓⵏ ⴰⵏⵥⴰⵜⵏ ⵉⵎⵎⴰⵍⵏ ⵜⵉⴷⵜ, ⵃⵎⴰ ⴰⴷ ⵜⵏⵜ ⵜⵥⵕ ⵜⴳⵔⴰⵡⵜ ⵜⴰⵙⵏⴱⴹⴰⵢⵜ ⵏⵜⵜⵏⵉ ⵜⵙⴼⵍⴷ ⵉ ⵉⵏⴰⴳⴰⵏ ⴳ ⵜⵙⵏⴱⴹⴰⵢⵜ. ⴷ ⴰⵏⵥⴰⵜⵏ ⴰⵏⵏ ⴷ ⵉⵡⵏⵏⵉⵜⵏ ⵏ ⵉⵏⴰⴳⴰⵏ ⵉⵅⵚⵚⴰ ⴰⴷ ⵙⵉⵙⴼⵉⵡⵏ ⵜⵉⴷⵜ ⴷ ⴰⴷ ⵏⴽⴹⵏ ⵅⴼ ⵉⵎⵔⴷⵉ ⴰⵎⵚⵉⵕⵉⴹ ⵍⵍⵉ ⵉⵙⴽⵔ ⵓⵙⵏⵏⴰⵔⴰⵣ,ⵉⵖ ⵉⵖⴰⵎⴰ ⴰⵖⴰⵍ ⵉⵇⵇⴰⵏ ⴷ ⵓⴱⴹⵉ  ⵏ ⵜⵣⵉⴷⴳⴰ ⵉ ⵉⵎⵔⴷⵉ.
## ⴰⵎⵣⵔⵓⵢ
## ⴰⵣⵔⴼ ⴰⴷⵙⵍⴰⵏ
ⴰⵣⵔⴼ ⴰⴷ ⵖⵓⵔⵙ ⵢⴰⵏ ⵡⴰⵜⵉⴳ ⴰⵅⴰⵜⴰⵔ ⴰⴳⵓⵏⵙ ⵏ ⵉⵙⵓⴷⵙⵏ ⵉⴷⵉⵎⵓⵇⵔⴰⵜⵉⵢⵉⵏ ⴷ ⵜⴳⵍⴷⴰⵏⵉⵏ ⵜⵉⴷⵓⵙⵜⵓⵔⵉⵏ ⴷ ⵜⴳⴷⴰⴷⴷⵓⵜⵉⵏ, ⵏⵏⴰ ⴽⵉⴳⴰⵏ ⴳⵉⵜⵙⵏ  ⴱⴷⵔⵏ **ⵜⴰⵖⴰⵍⵜ ⵏ ⵜⵣⵉⴷⴳⴰ** ⴳ ⵉⵙⵍⴳⴰⵏⵏ ⴷ ⵉⴷⵓⵙⵜⵓⵔⵏ ⵏⵏⵙⵏ: ⵉⵏⵏⴰ ⵓⵍⵖⵓ ⴰⴳⵔⴰⵖⵍⴰⵏ ⵏ ⵉⵣⵔⴼⴰⵏ ⵏ ⵓⴼⴳⴰⵏ ⴳ ⵓⵎⴰⴳⵔⴰⴷ 11;>.

## ⴰⵣⵔⴼ ⴰⵎⵖⵔⴰⴱⵉ
ⵉⴱⴷⵔ ⵓⵣⵣⵔⴰⴼ ⴰⵎⵖⵔⴰⴱⵉ ⵜⴰⵖⴰⵍⵜ ⵏ ⵜⵣⵉⴷⴳⴰ ⵙ ⵓⵙⴼⴰⵡ ⴳ ⵓⵎⴰⴳⵔⴰⴷ ⵡⵉⵙⵙ 119, ⵉⵙⴽⵔ ⴳⵉⵙ ⴰⵣⵔⴼ ⵉ ⴽⵓ ⵢⴰⵏ ⵎⵏⵉⴷ ⵏ ⵓⵙⵍⴳⵏ ⴰⵔ ⴷ ⵉⵍⵍⵉ ⴼⵍⵍⴰⵙ ⵜⵎⵎⵉ ⵏ ⵉⴱⴹⵉ ⴰⵎⴳⴰⵔⵓ. ⴷ ⵉⵏⵏⴰ ⵎⴰⵙⴷ ⵉⴳⴰ ⵢⴰⵏ ⵓⴳⵣⵣⵓⵎ ⵏ ⵉⵣⵔⴼⴰⵏ ⵏ ⵉⵎⵔⴷⵉ ⴰⵔ ⴷ ⵜⵔⵙ ⵖⵉⴼⵙ ⴰⵏⴽⴹ ⵏ ⵓⴱⴽⴽⵉⴹ. ⵉⵏⵏⴰ ⵓⵎⴰⴳⵔⴰⴷ ⵡⵉⵙⵙ 119 ⵏ ⵓⵙⴳⴳⵯⴰⵙ 2011:

## ⵉⵙⴰⵖⵓⵍⵏ

ⴰⵙⵎⵉⵍ:ⴰⵣⵔⴼ
ⴰⵙⵎⵉⵍ:ⴰⵎⵏⵣⴰⵢ ⴰⵙⵍⴳⴰⵏ
ⴼⵔⵃⴰⵜ ⵄⴱⴱⴰⵙ

**ⴼⵔⵃⴰⵜ ⵄⴱⴱⴰⵙ** ⴰⵎⵖⴰⵔ ⴰⵏⴰⵎⵓⵔ ⴷ ⵓⵔⴳⴰⵣ ⴰⵙⵔⵜⴰⵏ ⴰⴷⵣⴰⵢⵔⵉ, ⴰⵎⵚⴽⵓ ⵏ ⵓⴽⴰⴱⴰⵔ ⵏ *ⵜⴰⵎⵓⵏⵜ ⵜⴰⴷⵉⵎⵓⵇⵕⴰⵟⵉⵜ ⵏ ⵓⵍⵖⵓ ⴰⴷⵣⴰⵢⵔⵉ*, ⵉⴳⴰ ⵓⵍⴰ ⴰⴳⵎⴰⵎ ⵏ ⵓⵣⵡⴰⵔ ⵏ ⵜⴷⵔⴼⵉⵜ ⵜⴰⵏⴰⵎⵓⵔⵜ ⵜⴰⴷⵣⴰⵢⵔⵉⵜ, ⵉⴳ ⴰⵙⵙⵏⵉⵅⴼ ⴰⵎⵣⵡⴰⵔⵓ ⵏ ⴷⵣⴰⵢⵔ ⵙⴳ 1958 ⴰⵔ 1961, ⵉⵎⵎⵓⵜ ⴰⵙⵙ ⵏ 23 ⴷⵓⵊⴰⵏⴱⵉⵔ 1985.
## ⵜⵓⴷⵔⵜ ⵏⵏⵙ
## ⵜⴰⵡⵓⵔⵉ ⵏⵏⵙ ⵜⴰⵙⵔⵜⴰⵏⵜ
## ⵉⵙⴰⵖⵓⵍⵏ
ⵎⵙⵄⵓⴷ ⵕⵕⴰⴼⵉⵄⵉ

**ⵎⵙⵄⵓⴷ ⵕⵕⴰⴼⵉⵄⵉ** ⵉⵜⵜⵢⴰⵡⵙⵙⴰⵏ ⵓⵍⴰ ⵙ ⵢⵉⵙⵎ ⵏ **ⵎⵙⵄⵓⴷ ⴰⵜⵉⴳⵉ** ⴷ ⵢⵉⵙⵎ ⵏ **ⴱⵉⴳⴰ**, ⵉⴳⴰ ⴰⵙⵎⴷⴰⵢ ⴷ ⵓⵎⵀⵢⵢⴹ ⴰⵎⴰⵣⵉⵖ ⴰⵎⵖⵔⵉⴱⵉ, ⵉⴷⵔⴰ ⴳ ⵜⵓⴳⵜⵜ ⵏ ⵉⴼⵉⵍⵎⵏ ⵣⵓⵏ ⴷ ⴰⴼⵉⵍⵎ ⵏ ⴱⵓⵜⴼⵓⵏⴰⵙⵜ. 

## ⵉⴼⵉⵍⵎⵏ
*ⵔⴰⵏ ⴽⵓⵍⵍⵓ ⴷⴷⵓⵏⵉⵜ (ⴰⴼⵉⵍⵎ)
*ⴱⵓⵜⴼⵓⵏⴰⵙⵜ (ⴰⴼⵉⵍⵎ)
*ⵎⵓⴽⵉⵔ (ⴰⴼⵉⵍⵎ)

## ⵉⵙⴰⵖⵓⵍⵏ
ⵜⴰⵣⵢⴰⵣⵣⴰⵍⵜ ⵜⴰⵊⵢⵓⵍⵓⵊⵉⵜ ⵏ ⵎⴳⵓⵏ

**ⵜⴰⵣⵢⴰⵣⵣⴰⵍⵜ ⵜⴰⵊⵢⵓⵍⵓⵊⵉⵜ ⵏ ⵎⴳⵓⵏ** ⵏⵖ **ⵜⴰⵣⵢⴰⵣⵣⴰⵍⵜ ⵜⴰⵊⵢⵓⵍⵓⵊⵉⵜ ⵏ ⵉⵎⴳⵓⵏⵏ** ⵏⵖ **ⴰⵊⵢⵓⴱⴱⴰⵕⴽ ⵏ ⵎⴳⵓⵏ** ⵏⵖ **ⴰⵊⵢⵓⴱⴱⴰⵕⴽ ⵏ ⵉⵎⴳⵓⵏⵏ** ⵜⴳⴰ ⵢⴰⵜ ⵜⴰⵣⵢⴰⵣⵣⴰⵍⵜ ⵜⴰⵊⵢⵓⵍⵓⵊⵉⵜ ⵏⵏⴰ ⵢⵓⵎⵥⵏ ⵙⴳ ⵜⵎⴷⵉⵏⵉⵏ ⵏ ⵓⵣⵉⵍⴰⵍ ⴷ ⴰⵢⵜ ⵓⵎⵍⵍⴰⵍ ⴳ ⵜⴳⵍⴷⵉⵜ ⵏ ⵍⵎⵖⵔⵉⴱ.

## ⵉⵙⴰⵖⵓⵍⵏ

***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⵉⴼ ⵉⴳⵔⵓⵏⵣⴰⵔ

**ⴰⵙⵉⴼ ⵉⴳⵔⵓⵏⵣⴰⵔ** ⵉⴳⴰ ⴰⵙⵉⴼ ⵍⵍⵉ ⵢⴰⴷⴷⵓⵏ ⵖ ⵓⴷⵔ ⴱⵓ ⵣⵔⴳⵓⵏ, ⵖ ⴰⵟⵟⵍⴰⵙ ⴰⵎⵇⵕⴰⵏ.

ⵓⵔⴰ ⴳⵉⵙ ⵜⴱⴱⵉⵏ ⵡⴰⵎⴰⵏ.

## ⴰⵣⵔⵔⵓⵢ
ⴰⵔ ⵉⵜⵎⴰⵇⴰⵔ ⴷ ⵡⴰⵙⵉⴼ ⵣⵍⵜⴰⵏ ⴰⵢⴳ ⴰⵙⵉⴼ ⵏ ⵉⴳⵚⴰⴱ, ⵖ ⵉⵃⴰⵃⴰⵏ.

## ⵉⵎⵏⵉⵔⵏ
ⵙⵙⵓⵏⵏⵜ

**ⵙⵙⵓⵏⵜ**( ⵙ ⵜⵓⵜⵍⴰⵢⵜ ⵜⴰⵄⵔⴰⴱⵜ السُنّة) ⵍⵍⵉ ⵉⴳⴰⵏ ⵜⴱⵔⵉⴷⵜ ⴷ ⵜⴰⵍⵍⴰⵙⵜ ⵏ ⴽⵔⴰ ⵏ ⵢⴰⵏ ⵏⵉⵖ ⴽⵔⴰ ⵏ ⵡⴰⵎⵓⵏ, ⴳ ⵢⵉⵔⵎ ⵏ ⵍⵉⵙⵍⴰⵎ ⵜⴳⴰ ⵜⵜ ⴽⵓ ⴰⵡⴰⵍ ⴷ ⵓⵎⵢⴰⴳ ⴷ ⵓⵙⵖⵜⵙ ⴷ ⵉⴱⴹⵉ ⵉⵙⴽⵔ ⵙⵉⵙ ⵓⵎⴰⵣⴰⵏ ⵏ ⵕⴱⴱⵉ ⵎⵓⵃⴰⵎⵎⴰⴷ.
ⴷⴰⵔ ⵉⵥⵖⵓⵕⴰⵏⵏ ⵜⴳⴰ ⵙⵓⵏⵏⵜ ⵎⴰⵕⵕⴰ ⵎⴰⴷ ⵉⴽⴽⴰ ⵙⴳ ⵓⵎⴰⵣⴰⵏ ⵜⴰⵥⴰⵍⵉⵜ ⵏ ⵕⴱⴱⵉ ⵖⵉⴼⵙ, ⴷ ⵜⵣⵎⵔ ⴰⴷ ⵜⴳ ⵢⵏⴰ ⵓⵏⵥⴰ ⴰⵛⵔⵄⵉ, ⵉⵖ ⵉⴳⴰ ⵡⴰⵡⴰⵍ ⵏⵉⵖ ⵓⵎⵢⴰⴳ ⵏⵉⵖ ⵓⵙⵖⵜⵙ.
ⴷⴰⵔ ⵉⵎⴰⵢⵏⵓⵜⵏ ⵜⴳⴰ ⵜⵜ ⴽⵓ ⵎⴰⴷ ⵉⵍⴽⵎⵏ ⵙⴳ ⴷⴰⵔ ⵓⵎⴰⵣⴰⵏ ⵜⴰⵥⴰⵍⵉⵜ ⵏ ⵕⴱⴱⵉ ⴼⵍⵍⴰⵙ ⵙⴳ ⵉⵎⵢⴰⴳⵏ ⴷ ⵉⵡⴰⵍⵉⵡⵏ ⴷ ⵉⵏⵇⵇⵉⵙⵏ ⴷ ⵉⵎⵉⵔⵙⵏ ⵏ ⵜⵖⴰⵔⵉⵡⵉⵏ ⴷ ⵜⵏⴼⴳⴰⵏⵉⵏ ⵏⵉⵖ ⵜⴰⵍⵍⴰⵙⵜ ⴷⴰⵜ ⵏ ⵓⵎⵢⴰⵣⴰⵏ ⵏⵏⵙ ⴷ ⴹⴰⵕⵜ ⵏⵏⵙ.
ⴷⴰⵔ ⵟⵟⵍⴱⴰ ⵜⴳⴰ ⵜⵜ ⴰⵏⵙⵎⵉⴳⴰⵍ ⴷ ⵉⵎⵔⴽⵉⴷⴰⵏ.
## ⵙⵙⵓⵏⵜ ⴰⵖⴱⴰⵍⵓ ⵡⵉⵙⵙ ⵙⵉⵏ ⵏ ⵓⵣⵣⵔⴰⴼ
ⵜⴳⴰ **ⵙⵙⵓⵏⵜ** ⵎⴽ ⵍⵍⵉ ⵉⵍⵍⴰ ⴳ ⵍⵇⵓⵔⴰⵏ ⴰⵖⴱⴰⵍⵓ ⵡⵉⵙⵙ ⵙⵉⵏ ⵏ ⵓⵣⵣⵔⴰⴼ ⴳ ⵛⵛⴰⵔⵉⵄⴰ, ⵉⴱⴷⵔ ⵜⵜ ⵉⴷ ⵎⵏⴰⵡ ⵏ ⵜⵉⴽⴰⵍ ⴰⵎ ⴳ " {**ⵉ ⵡⵉⵍⵍⵉ ⵉⴼⵍⵙⵏⵉⵏ ⵉⵡⴰ ⵙⴳⴷⴰⵜ ⵉ ⵕⴱⴱⵉ ⴷ ⵓⵎⴰⵣⴰⵏ ⵏⵏⵙ ⵀ ⴰⵏⵏ ⴰⴷ ⴰⵙ ⵓⵔ ⵜⴰⵏⴼⵎ ⵙⵓⵍ ⴽⵯⵏⵏⵉ ⴰⵔ ⵜⵙⴼⵍⵉⴷⵎ**} **ⴰⵏⴼⴰⵍ ⴰⵢⴰ 20**,  {**ⵉⵡⴰ, ⵙⴳⴷⴰⵜ ⵉ ⵕⴱⴱⵉ, ⵜⵙⴳⵔⵎ ⵉ ⵓⵎⴰⵣⴰⵏ, ⵜⵉⴽⵚⵓⴹⵎ ⵕⴱⴱⵉ ⵢⴰⵖ ⴷⴰⵖ ⵜⵓⵔⵔⵉⵎ,ⵀ ⴰⵏⵏ ⵙⵏⴰⵜ ⵢⴰⵙ ⵓⵔ ⵉⵍⵍⵉ ⴼ ⵓⵎⴰⵣⴰⵏ ⴰⴱⵍⴰ ⴰⴷ ⵉⵙⵍⴽⵎ ⵉⵙⴼⵔⵓ} **"ⵍⵎⴰⵢⴷⴰ ⴰⵢⴰ 92"'''.ⵡⴰⵏⵏⴰ ⵉⴹⴼⴰⵕⵏ ⵙⵙⵓⵏⵜ ⵉⵙⵎ ⵏⵏⵙ ⴱⵓ ⵙⵙⵓⵏⵜ.

## ⵉⵙⴰⵖⵓⵍⵏ

ⴰⵙⵎⵉⵍ:ⵍⵉⵙⵍⴰⵎ
ⴰⵙⵎⵉⵍ:ⴰⵙⴳⴷ
ⴰⵙⵎⵉⵍ:ⴰⵣⵔⴼ
ⵎⵚⵟⴰⴼⴰ ⵍⵄⴽⵔⵉ

**ⵎⵚⵟⴰⴼⴰ ⵍⵄⴽⵔⵉ** (ⵙ ⵜⴰⵄⵔⴰⴱⵜ: **مصطفى العكري**) ⵉⴳⴰ ⵉⵊⵊ ⵓⵏⴰⵥⵓⵕ ⴰⵎⴰⵣⵉⵖ ⵙⴳ ⵍⴰⵟⵍⴰⵙ ⴰⵏⴰⵎⵎⴰⵙ ⵏ ⵜⵎⴰⵣⵉⵖⵜ ⴰⵎⴰⵣⵣⴰⴳ ⴳ  ⵍⵓⵟⴰⵕ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1965. ⵉⴳⵔⴰ ⵜⵉⵙⵓⵔⵉⴼⵉⵏ ⵜⵉⵎⵣⵡⵓⵔⴰ ⵏⵏⵙ ⴳ ⵓⵥⴰⵡⴰⵏ ⴳ ⵓⵙⴳⴳⵯⴰⵙ 1985. ⵉⵎⵎⵓⵜ ⴰⵙⵙ ⵏ 27 ⵢⵓⵍⵢⵓⵣ 2001.
=ⵉⵣⵍⴰⵏ=
* ⴰⴽ ⵜⵜⴰⵙⵉⵖ ⴰ ⵡⵓⵏⵏⴰ ⵔⵉⵖ ⴳ ⵜⴰⴷⵡⵜ ⵓⵔ ⵜⵜ ⵜⵙⵙⵓⵃⵉⵍⴷ .

* ⵢⴰⵛ ⵜⵖⴷⵔⴷ ⵉⵢⵢⵉ  ⴰ ⵜⴰⵖⵣⵉ ⵏ ⴷⴷⵓⵏⵉⵜ .

* ⵓⵔ ⴰⵛ ⵏⵏⵉⵖ ⵍⵄⵉⴱ ⴰ ⵢⵎⴰ ⵉⵏⵓ ⵜⴷⴷⵓⴷ

* ⵢⵓⴼ ⴰⵙ ⵉ ⵡⵓⵏⵏⴰ ⵉⴷⴷⴰⵏ ⵢⵓⴼ ⴰⵙ .

* ⵖⵉⴼⵎ ⴰⴳ ⵉⵊⵕⴰ ⴽⵓⵍⵍⵛⵉ

* ⵀⴰⵏⵏ ⴰ ⵜⴰⵎⴰⵏⴷ ⴳ ⵣⵣⵎⴰⵏ ⴰ

* ⴹⴼⴰⵕⵖ ⴰⵃⵎⵎⴰⵎ ⴰⵍⵍⵉⴳ ⵉⴽⵛⵎ ⵙ ⵉⵙⴽⵯⵍⴰ

* ⵎⴰⵏⵉ ⵍⵄⴰⵀⴷ ⵎⴰⵏⵉ ⵍⵄⵣⴰⵣⵉⵜ

## ⵉⵙⴰⵖⵓⵍⵏ

***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵉⵙⴰⴼⴼⵏ ⵏ ⵓⵎⴰⵔⴳ

**ⵉⵙⴰⴼⴼⵏ ⵏ ⵓⵎⴰⵔⴳ** (ⵙ ⵜⵄⵕⴰⴱⵜ: **أوزان الشعر باللغة الأمازيغية**) ⴳⴰⵏ ⵢⴰⵜ ⵜⵖⴰⵔⴰⵙⵜ ⵏ ⵓⵙⵖⵍ ⵏ ⵡⴰⵡⴰⵍ ⴰⵎⴰⵣⵉⵖ ⴳ ⵡⴰⵎⵎⴰⵙ ⵏ ⵜⵎⴷⵢⴰⵣⵜ ⴷ ⵓⵎⴰⵔⴳ ⵉⵎⴰⵣⵉⵖⵏ, ⵙⴰⵡⵍ ⵅⴼ ⵉⵙⴰⴼⴼⵏ ⵏ ⵓⵎⴰⵔⴳ ⵜⵓⴳⵜⵜ ⵏ ⵉⵎⵙⵏⵉⵍⵙⵏ ⵣⵓⵏ ⴷ ⵓⴽⴰⵏ ⵎⵓⵃⵎⵎⴰⴷ ⵍⵎⴷⵍⴰⵡⵉ, ⵟⵟⴰⵢⵢⵉⴱ ⴰⵎⴳⵔⵓⴷ, ⴽⵓⵀⵉⵏ ⴷ ⵡⵉⵢⵢⴰⴹ ⵢⴰⴹⵏⵉⵏ. ⵉⵏⵏⴰ ⵎⵓⵃⵎⵎⴰⴷ ⵍⵎⴷⵍⴰⵡⵉ ⵎⴰⵙ ⵉⵙⴰⴼⴼⵏ ⵏ ⵓⵎⴰⵔⴳ ⴰⵎⴰⵣⵉⵖ ⵍⴽⵎⵏ ⵓⴳⴳⴰⵔ ⵏ 100 ⵏ ⵡⴰⵙⵉⴼ 

## ⴰⵏⴰⵡⵏ
ⵍⵍⴰⵏ ⵙⵉⵏ ⵡⴰⵏⴰⵡⵏ ⵏ ⵉⵙⴰⴼⴼⵏ ⵏ ⵓⵎⴰⵔⴳ, ⵍⵍⴰⵏ ⵉⵥⵓⵕⴰⵏ ⴷ ⵡⴰⵢⵢⴰⵡⵏ. ⵉⵥⵓⵕⴰⵏ ⴳⴰⵏ ⵉⵙⴰⴼⴼⵏ ⵉⵎⵇⵇⵔⴰⵏⵏ ⴷ ⵉⵙⴰⴼⴼⵏ ⵉⵎⵣⵡⵓⵔⴰ, ⴰⵢⵢⴰⵡⵏ ⴳⴰⵏ ⵉⵙⴰⴼⴼⵏ ⵏ ⵓⵎⴰⵔⴳ ⵏⵏⴰ ⴷ ⵉⴼⴼⴰⵖⵏ ⵙⴳ ⵉⵙⴰⴼⴼⵏ ⵉⵥⵓⵕⴰⵏⵏ.

## ⵉⵎⴷⵢⴰⵜⵏ
*ⴰⵃⵓⵣⵉ
*ⴳⵎⴰⵙ ⵏ ⵓⵃⵓⵣⵉ
*ⴱⵓⵙⴰⵍⵎ
*ⵜⴰⵕⴰⵅⵅⵓⵜ
*ⵙⵉⴷⵉ ⵃⵎⵎⵓ
*ⴰⵛⵜⵓⴽ
*ⵜⴰⵍⴰⵅⵓⵔⵜ

## ⵜⵓⵟⵟⵓⵜ
ⴳ ⵉⵙⴰⴼⴼⵏ ⵏ ⵓⵎⴰⵔⴳ, ⴽⵓ ⵜⴰⵡⵉⵏⵙⵜ ⴰⵔ ⵜⵜⵢⴰⴹⴹⴰ ⵅⴼ:
*ⵜⴰⵏⴰⵏⴰⵢⵜ
*ⵜⴰⵍⴰⵍⴰⵢⵜ

## ⵉⵙⴰⵖⵓⵍⵏ
ⵓⴽⴽⵓⵙ

**ⵓⴽⴽⵓⵙ** ⵏⵉⵖ **ⵜⴰⴽⴰⵙⵉⵜ** ⵉⴳⴰ ⵜ ⵜⵉⵎⵢⵓⵔⵜ ⵏ ⴼⴼⴰⵍ ⵏ ⵡⴰⵢⴷⴰ ⴷ ⵡⴰⵙⵙⴰⵖⵏ ⴷ ⵉⵕⵟⴰⵍⵏ ⴷ ⵜⵎⴰⵙⵙⴰⵢⵉⵏ ⴰⴽⵓⴷ ⵏⵏⴰ ⵉⵏⵖⵓⴱⴰ ⵉⵎⵎⵜ. ⵜⴳⴰ ⵙⴳ ⵜⵎⵢⵓⵔⵉⵏ ⵜⵉⴷⵍⵙⴰⵏⵉⵏ ⵏ ⵡⴰⵎⵓⵏⵏ,   ⵉⵙⵍⴳⵏⵏ ⵏ ⵡⵓⴽⴽⵓⵙ ⵎⵣⴰⵔⴰⵢⵏⵉⵏ ⴳ ⵙⴳ ⵜⴰⵡⵡⵓⵏⴽⵜ ⴰⵔ ⵜⴰⵢⵢⴰⴹ ⴷ ⵏⴳⵔ ⴰⵙⴳⴷ ⵙ ⵡⴰⵢⵢⴰⴹ, ⵉⴱⵓⵖⵍⴰ ⴰⵡⴷ ⵏⵜⵜⴰ ⵙ ⵜⴰⵙⵓⵜⵉⵏ ⴰⵢ ⵍⵍⵉ ⵍⵍⴰⵏ ⴷⵖⵉ ⵜⵓⴳⵜⵜ ⵏ ⵉⵙⵍⴳⴰⵏⵏ ⵏ **ⵓⴽⴽⵓⵙ** ⴳ ⵓⵎⴰⴹⴰⵍ.
## ⵓⴽⴽⵓⵙ ⴳ ⵓⵎⴰⴹⴰⵍ
ⴰⵙⵏⵎⴰⵍⴰ ⵏ **ⵓⴽⴽⵓⵙ** ⵏⵉⵖ ⵜⴰⴽⴰⵙⵉⵜ ⴳ ⵓⵎⴰⴹⴰⵍ ⵉⵜⵜⵢⴰⵡⵙⵙⴰⵏ ⵙ ⵙⵉⵏ ⵉⵙⵓⴷⵙⵏ: ⴰⵙⵓⴷⵙ ⴰⵕⵓⵎⴰⵏⵉ (ⴰⵜⴰⵔⴰⵎ) ⴷ ⵓⵙⵓⴷⵙ ⴰⵏⵎⵢⵓⵔ ⵏⵉⵖ ⵡⵉⵏ ⵓⵙⴳⴷ. ⴰⵙⵓⴷⵙ ⴰⵕⵓⵎⴰⵏⵉ ⵏⵜⵜⴰ ⴰⴷ ⵜⵙⵎⵔⴰⵙ ⴽⵉⴳⴰⵏ ⵏ ⵉⵡⵏⴰⴽⵏ ⴳ ⵓⵣⵔⴼ ⵏⵏⵙⵏⵜ.ⵉⵍⵎⵎⴰ ⵉⵛⵓⴽⴰ ⵜ ⵉⴷ ⴰⵙⵏⵎⴰⵍⴰ ⴰⵏⵎⵢⵓⵔ)ⴰⵙⴳⴷⴰⵏ.
ⴰⵙⵏⵎⴰⵍⴰ ⴰⵕⵓⵎⴰⵏⵉ ⴰⵔ ⵜ ⵏⵜⴰⴼⴰ ⴱⴰⵀⵔⴰ ⴳ ⵜⵉⵎⵉⵣⴰⵔ ⵏ ⵓⵔⵓⴱⴱⴰ ⴷ ⵓⵎⴰⴹⴰⵍ ⴰⵜⴰⵔⴰⵎ, ⵉⴱⴷⴷ ⵅⴼ ⵜⵓⴳⵜⵜ ⵏ ⵜⵖⴰⵡⵙⵉⵡⵉⵏ ⵣⵓⵏ ⴷ : ⴰⵙⵡⵓⵜⵜⵓ ⵏ ⵜⴽⵓⵙⵉ ⵏ ⴽⵓ ⵢⴰⵏ ⴳ ⴰⵡⵊⴰ.

## ⵓⴽⴽⵓⵙ ⴳ ⵓⵎⴰⴹⴰⵍ
## ⵓⴽⴽⵓⵙ ⴳ ⵍⵉⵙⵍⴰⵎ
**ⵓⴽⴽⵓⵙ** ⴳ ⵍⵉⵙⵍⴰⵎ ⴷⴰⵔⵙ ⵉⵍⵓⴳⵏⵏ ⴷ ⵉⵙⵡⴰⵍⴰⵜⵏ ⵜⵜⵓⵢⴱⴷⴰⵔⵏ ⴳ ⵍⵇⵓⵔⴰⵏ ⵏⵏⴰ ⵉⵙⵡⵓⵜⵜⵓⵏ ⵜⴰⵎⵀⵍⵜ ⵏ **ⵜⴽⴰⵙⵉⵜ**. ⵉⴼⴽ ⴰⵙ ⵍⵉⵙⵍⴰⵎ ⵜⴰⵖⴹⴼⵜ ⵜⴰⵎⵇⵔⴰⵏⵜ, ⵉⴼⴽⴰ ⵓⵍⴰ ⵜⵓⴳⵜⵜ ⵏ ⵉⵙⵉⵙⴼⵉⵡⵏ ⴷ ⵉⵡⵜⵜⴰ ⵏ ⵎⴰⵕⵕⴰ **ⵉⴽⴽⵓⵙⵏ** ⵃⵎⴰ ⴰⴷ ⵢⴰⵏⴼ ⵉ ⵖⴰⵢⵍⵍⵉ ⵉⵣⵔⵉⵏ ⴷⴰⵔ ⵡⴰⵄⵔⴰⴱⵏ.

## ⵓⴽⴽⵓⵙ ⴷⴰⵔ ⵓⴷⴰⵢⵏ
## ⵉⵙⴰⵖⵓⵍⵏ
ⴰⵙⵎⵉⵍ:ⴰⵣⵔⴼ
## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵡⵔⴰⵙ

**ⴰⵡⵔⴰⵙ** ⴷ ⵜⴰⵎⴰ ⵏ ⵢⵉⴷⵓⵔⴰⵔ ⵉⵍⵍⴰⵏ ⴳ ⵓⴳⴰⴼⴰ ⵏ ⴰⴳⵎⵓⴹⴰⵏ (nord-est) ⵏ ⵜⵎⵓⵔⵜ ⵏ ⴷⵣⴰⵢⵔ (ⴳⴰⵔ ⵜⵡⵉⵍⴰⵢⵉⵏ ⵏ ⵜⴱⴰⵜⵏⵜ, ⵅⵏⵛⵍⴰ, ⵓⵎ ⵍⴱⵡⴰⵇⵉ, ⵙⵓⵇ ⴰⵀⵔⴰⵙ, ⵜⴱⵙⵙⵜ ⴷ ⴱⵙⴽⵔⴰ. ⴰⴷⵔⴰⵔ ⴰⵄⵍⴰⵢⴰⵏ ⴰⴽⴽ ⴷⴳ ⵍⴰⵡⵔⴰⵙ ⴷ ⵜⴰⵇⴰⵛⵓⵛⵜ ⵏ ⵛⵍⴰⵍⵢⵜ ⴰⵢ ⵉⵙⵄⴰⵏ 2.326 ⵏ ⵉⵎⵉⵜⵔⴰⵜ. ⵉⴷⵔⴰⵔⵏ ⵏ ⵍⴰⵡⵔⴰⵙ ⴽⴽⴰⵏ ⴼⵍⵏⵏ-ⴰⵙⵏ ⵢⵉⵖⵣⵔⴰⵏ ⴷ ⵉⵍⵇⴰⵢⴰⵏⴻⵏ (ⴰⵎ ⵉⵖⵣⵔ ⴰⵎⵍⵍⴰⵍ ⴷ ⵉⵖⵣⵔ ⵏ ⵍⵄⴱⴷⵉ), ⴰⵎ ⵡⴰⴽⴽⵏ ⴰⴷ ⵍⵍⴰⵏ ⴷⴳ ⵙⵏ ⵢⵉⵛⵔⴼⴰⵏ ⴷ ⵉⵎⵇⵔⴰⵏ ⴰⵎ ⵡⵉⴷ ⵏ ⵍⵇⵏⵟⵕⴰ ⴰⵢ ⵉⵍⵍⴰⵏ ⵙⴳ ⵣⵉⴽ ⴷ ⴰⴱⵔⵉⴷ ⴳⴰⵔ ⵓⴳⴰⴼⴰ (nord) ⴷ ⵜⵏⵉⵔⵉ (ṣṣeḥra) ⵏ ⴷⵣⴰⵢⵔ.
## ⵜⵓⵜⵍⴰⵢⵜ
**ⴰⵡⵔⴰⵙ** ⵜⴳⴰ ⵢⴰⵜ ⵜⵎⵏⴰⴹⵜ ⵜⴰⴷⵣⴰⵢⵔⵉⵜ ⵜⴰⵎⴰⵣⵉⵖⵜ ⴳ ⵉⵍⵙ ⵏⵏⵙⵏ, ⴷⴰ ⵙⴰⵡⴰⵍⵏ ⵙ ⵜⵏⵜⵍⴰ ⵜⴰⵛⴰⵡⵉⵜ ⵙⴳ ⵣⵉⴽ, ⵜⴰⵏⵜⵍⴰ ⵏⵏⴰ ⵉⵟⵟⴰⴼⵏ ⵢⴰⵏ ⵓⵟⵟⵓⵏ ⴰⵅⴰⵜⴰⵔ ⵏ ⵉⵎⵙⵉⵡⵍ ⴳ ⵜⴰⵡⵡⵓⵏⴽⵜ ⵏ ⴷⵣⴰⵢⵔ ⴹⴰⵕⵜ ⵏ ⵜⵏⵜⵍⴰ ⵜⴰⵇⴱⴰⵢⵍⵉⵜ.
## ⵉⵙⴰⵖⵓⵍⵏ
ⵎⵓⵃⵎⵎⴰⴷ ⴱⵏ ⵃⴰⵙⴰⵏ ⵜⵜⵓⵏⵙⵉ ⵍⵄⴼⴼⴰⵏⵉ (ⴱⴰⴱⴰ ⵊⵉⴳⵓ)

**ⵎⵓⵃⵎⵎⴰⴷ ⴱⵏ ⵃⴰⵙⴰⵏ ⵜⵜⵓⵏⵙⵉ ⵍⵄⴼⴼⴰⵏⵉ** ⵉⵜⵜⵓⵙⵙⴰⵏ ⵙ **ⴱⴰⴱⴰ ⵊⵉⴳⵓ** ⴷ ⴰⵎⵓⵔⴰⵔ ⴰⵎⵖⵔⵉⴱⵉ ⴷ ⵓⵙⵖⵍⵎⴰⵢ ⴰⵎⵖⵔⴰⴱⵉ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1900 ⴳ ⵓⴼⴰⵔⴰ ⵏ ⵉⵙⴰⴼⴼⵏ  ⵜⴰⵣⴷ ⵏ ⵜⵔⵓⴷⴰⵏⵜ, ⵉⴳ ⵉⵎⴰⵏ ⴷ ⴰⵎⵚⴽⵓ ⵏ ⵜⴰⵡⵊⵊⴰ ⵏ ⵓⴹⴰⵕ ⵜⴰⵎⵖⵔⵉⴱⵉⵜ, ⴷ ⴰⵎⵣⵡⴰⵔⵓ ⵏⵏⴰ ⵢⵓⵎⵥⵏ ⴰⵙⵍⴽⵉⵏ ⵏ ⵓⵙⵖⵍⵎⴰⵢ ⴷ ⵓⵙⵙⵓⵊⴷ ⴷ ⵓⵎⴰⵡⵙⴰⵙ ⴰⵎⵣⵡⴰⵔⵓ ⵏ ⵜⵎⴰⵡⴰⵙⵜ ⵏ ⵜⵖⵓⵔⵔⵎⴰ ⴷ ⵜⵓⵏⵏⵓⵏⵜ ⴹⴰⵕⵜ ⵏ ⵜⵙⵉⵎⴰⵏⵜ ⵏ ⵍⵎⵖⵔⵉⴱ.
## ⵜⵓⴷⵔⵜ ⵏⵏⵙ
ⵉⵍⵓⵍ **ⴱⴰⴱⴰ ⵊⵉⴳⵓ** ⴳ ⵓⴼⴰⵔⴰ ⵏ ⵉⵙⴰⴼⵏ ⵜⴰⵙⴳⴰ ⵏ ⵜⵔⵓⴷⴰⵏⵜ ⵉⵎⵖⵓⵔ ⵏⴳⵔ ⵜⴰⵡⵊⴰ ⵉⵙⴰⵡⴰⵍⵏ **ⵜⴰⵎⴰⵣⵉⵖⵜ** ⴷⴰ ⵙⵉⵙ ⵉⵙⴰⵡⵍ ⵙ ⵉⵅⴼ ⵏⵏⵙ, ⵜⵓⵖⴰ ⵜⵉⵣⵡⵉⵔⵉ ⵏⵏⵙ ⴰⵎ ⴷ ⴰⵎⵓⵔⴰⵔ ⵏ ⵜⴰⵡⵊⵊⴰ ⵏ ⵓⴹⴰⵕ ⵉⵍⵎⵎⴰ ⵉⵣⵔⵉ ⵙ ⵓⵎⴰⴹⴰⵍ ⵏ ⵓⵙⵍⵓⵖⵎⵓ. ⵉⴱⵓⵔⵣ ⵉⵙⵎ ⵏⵏⵙ ⴳ ⵜⵓⴳⵜⵜ ⵏ ⵜⵎⵙⴰⵔⵉⵏ ⴳ ⵜⵓⵏⵏⵓⵏⵜ ⵜⴰⵎⵖⵔⵉⴱⵉⵜ ⴷ ⵉⵔⵛⵎ ⵉⵙⵎ ⵏⵏⵙ ⵙ ⵜⵉⵔⵔⴰ ⵏ ⵓⵔⵖ ⵍⵍⵉⵖ ⵢⵓⵡⵙ ⴳ ⵜⵓⵥⵥⴰ ⵏ ⴰⵙⴳⵔⴰⵡ ⴰⵎⴰⵏⵓⵏ ⵏ ⵍⵡⵉⴷⴰⴷ ⴷ ⴰⵙⴳⵔⴰⵡ ⴰⵎⴰⵏⵓⵏ ⵏ ⵕⵕⴰⵊⴰ, ⵓⵍⴰ ⴳ ⵜⴱⵔⵉⴷⵜ ⵏ ⵜⵓⵔⴰⵔⵜ ⵏ ⵜⵛⴰⵎⵎⴰ ⵏ ⵓⴹⴰⵕ ⵜⴰⵎⵖⵔⵉⴱⵉⵜ. ⵉⴽⴽⴰ ⵜ ⵉⵏⵏ **ⴱⴰⴱⴰ ⵊⵉⴳⵓ** ⵙ ⵜⵣⵉⴷⴳⴰ ⵏⵏⵙ ⴷ ⵓⵙⵖⵓⴷⵓ ⵏⵏⵙ ⴳ ⵜⴰⵡⵓⵔⵉ, ⵜⵓⵖⴰ ⵓⵍⴰ ⴰⵎⵖⴰⵔ ⵏ ⵜⵓⴳⵜⵜ ⵏ ⵉⵙⴰⴳⵔⴰⵡⵏ ⵉⵎⴰⵏⵓⵏⵏ, ⵉⵍⵎⴷ ⴷⴰⵔⵙ ⵜⵓⴳⵜⵜ ⵏ ⵉⵜⵔⴰⵏ ⵏ ⵜⵛⴰⵎⵎⴰ ⵏ ⵓⴹⴰⵕ.

ⵎⵇⵇⴰⵔ ⵎⴰⵢⴰⴷ ⴰⴽⴽⵯ ⵉⴽⴽⴰ ⵜ ⵉⵏⵏ ⵉⵜⵜⵓⵙⵙⴰⵏ ⵙ ⵜⴰⵔⵛⵉⴽⵉ ⴷ ⵜⵖⴰⵔⵉⵡⵉⵏ ⵉⴼⵓⵍⴽⵉⵏ ⵏⵏⴰ ⴰⵙ ⴼⴽⴰⵏ ⴰⵣⵔⴰⴽ ⴰⵅⴰⵜⴰⵔ ⵙⴳ ⵎⴰⵕⵕⴰ ⵎⵉⴷⴷⵏ ⴳ ⵢⵉⴳⵔ ⵏ ⵜⵓⵏⵏⵓⵏⵜ ⴷ ⴱⵕⵕⴰ ⵏⵏⵙ.
## ⵉⵙⴳⵔⴰⵡⵏ ⵏⵏⴰ ⵉⵣⵔⵉ ⴳ ⵓⵣⴰⵣⵓ ⵏⵏⵙ
*ⴰⵙⴳⵔⴰⵡ ⴰⵎⴰⵏⵓⵏ ⵏ ⵕⵕⴰⵊⴰ
*ⴰⵙⴳⵔⴰⵡ ⴰⵎⴰⵏⵓⵏ ⵏ ⵍⵡⵉⴷⴰⴷ
## ⵉⵙⴰⵖⵓⵍⵏ

ⴰⵙⵎⵉⵍ:ⵜⵓⵏⵏⵓⵏⵜ
ⴰⵙⵎⵉⵍ:ⵜⵓⵏⵏⵓⵏⵜ ⵜⴰⵎⵖⵔⵉⴱⵉⵜ
ⴰⵙⵎⵉⵍ:ⵜⴰⵛⴰⵎⵎⴰ ⵏ ⵓⴹⴰⵕ ⵜⴰⵎⵖⵔⵉⴱⵉⵜ
ⴰⵙⵎⵉⵍ:ⵜⴰⵔⵓⴷⴰⵏⵜ
ⵜⴰⵎⴰⵙⵙⴰⵏⵜ

**ⵜⴰⵎⴰⵙⵙⴰⵏⵜ** (ⵙ ⵜⵏⴳⵍⵉⵣⵜ: science) ⵜⴳⴰ ⵉⵥⵍⵉ ⴰⵏⴳⵔⴰⵡⴰⵏ ⵉⵜⵜⵥⴽⵓⵏ ⴷ ⵉⵙⵏⵎⴰⵍⴰⵏ ⵜⴰⵎⵙⵙⵏⴰ ⴳ ⵜⵍⵖⴰ ⵏ ⵜⵓⵔⴷⵉⵡⵉⵏ ⴷ ⵉⴹⴽⴽⵓⴹⵏ ⵉⵣⵎⵔⵏ ⵉ ⵡⴰⵔⴰⵎ ⵖⴼ ⵓⵎⵖⵔⴰⴷ. ⵜⴱⴹⴰ ⵜⵓⵙⵙⵏⴰ ⵜⴰⵜⵔⴰⵔⵜ ⴳ ⵓⵎⴰⵜⴰ ⵖⴼ ⵙⵉⵏ ⵉⵥⵍⵉⵜⵏ ⵉⵙⵉⵍⴰⵏⵏ - ⵏⵖ ⴽⵕⴰⴹ : ⵜⵉⵎⴰⵙⵙⴰⵏⵉⵏ ⵜⵉⴳⴰⵎⴰⵏⵉⵏ, ⵏⵏⴰ ⵉⵣⵔⵔⵓⵏ ⴰⵎⴰⴹⴰⵍ ⴰⵏⴳⴰⵏ, ⴷ ⵜⵓⵙⵙⵏⵉⵡⵉⵏ ⵜⵉⵏⴰⵎⵓⵏⵉⵏ, ⵏⵏⴰ ⵉⵣⵔⵔⵓⵏ ⵓⴼⵔⵉⴷⵏ ⴷ ⵡⴰⵎⵓⵏⵏ. ⵍⵍⵉⴳ ⴷⴰ ⴰⵙⵏⵜ ⵜⵜⵉⵏⵉⵏ ⵜⵉⵎⴰⵙⵙⴰⵏⵉⵏ ⵜⵉⵍⵖⴰⵏⵉⵏ, ⵉⵥⵍⵉ ⵓⵣⵔⵔⵓ ⵏ ⵜⵎⵥⵍⴰ ⴷ ⵜⵓⵙⵏⴰⴽⵜ ⴷ ⵜⵙⵏⵙⵍⴽⵉⵎⵜ ⵜⵉⵎⵉⵥⵉⵕⵜ ⴳ ⵓⵎⴰⵜⴰ ⴰⵛⴽⵓ ⴱⴷⴷⵏⵜ ⵖⴼ ⵓⵙⵡⵉⵏⴳⵎ ⴰⵎⵙⴼⵍⵓ ⴳ ⵓⴷⵖⴰⵔ ⵏ ⵜⵖⴰⵔⴰⵙⵜ ⵜⵓⵙⵙⵏⴰⵏⵜ ⴰⵎⵎ ⵜⴰⴱⵔⵉⴷⵜ ⵏⵏⵙ ⵜⴰⵙⵉⵍⴰⵏⵜ. 

ⵎⴰⵛⴰ ⵜⵉⵎⴰⵙⵙⴰⵏⵉⵏ ⵜⵓⵙⵏⵉⵙⵉⵏ ⴳⴰⵏⵜ ⵉⵥⵍⵉⵜⵏ ⵏⵏⴰ ⵉⵙⵙⵎⵔⴰⵙⵏ ⵜⴰⵎⵙⵙⵏⴰ ⵜⵓⵙⵙⵏⴰⵏⵜ ⴳ ⵉⵡⵜⵜⴰⵙⵏ ⵉⵍⵉⵍⴰⵏⵏ, ⵣⵓⵏ ⴷ ⴰⵜⵡⴰⵍ ⴷ ⵜⵙⵏⵉⵊⵊⵉⵜ.

## ⵉⵙⴰⵖⵓⵍⵏ
ⴰⴱⴰⵔⴰⵣ ⵏ ⵓⴳⵍⴷⵓⵏ ⵎⵓⵍⴰⵢ ⵄⴱⴷⵍⵍⴰⵀ

ⵉⴳⴰ **ⴰⴱⴰⵔⴰⵣ ⵏ ⵓⴳⵍⴷⵓⵏ ⵎⵓⵍⴰⵢ ⵄⴱⴷ ⵍⵍⴰⵀ** (ⵙ ⵜⵄⵕⴰⴱⵜ: ملعب الأمير مولاي عبد الله) ⵢⴰⵏ ⵓⴱⴰⵔⴰⵣ ⵏ ⵜⴽⵓⵔⵜ ⵏ ⵓⴹⴰⵕ ⵉⵍⵍⴰⵏ ⴳ ⵜⵎⴰⵥⵓⵏⵜ ⵏ ⵕⵕⴱⴰⵟ ⴳ ⵍⵎⵖⵔⵉⴱ. ⵉⵜⵜⵢⴰⵡⴼⴽⴰ ⴰⵙ ⵉⵙⵎ ⵏ ⵓⴳⵍⴷⵓⵏ ⵎⵓⵍⴰⵢ ⵄⴱⴷⵍⵍⴰⵀ.

ⵉⵡⴰⵍⴰ ⵓⴱⴰⵔⴰⵣ ⴰⴷ ⵉ ⵓⴷⴷⵉⵙ ⴰⵎⴰⵏⵓⵏ ⵎⵓⵍⴰⵢ ⵄⴱⴷⵍⵍⴰⵀ, ⵏⵏⴰ ⴳ ⵏⵜⵜⴰⴼⴰ ⵓⵍⴰ ⴰⴱⴰⵔⴰⵣ ⴰⵡⵍⴰⵎⴱⵉ ⵏ ⵕⵕⴱⴰⵟ, ⵜⴰⴷⴰⵍⴰ ⵏ ⵎⵓⵍⴰⵢ ⵄⴱⴷⵍⵍⴰⵀ ⴷ ⵜⵍⴰⴱⴱⵉⵙⵉⵏⵜ ⵜⴰⵡⵍⴰⵎⴱⵉⵜ ⵏ ⵎⵓⵍⴰⵢ ⵄⴱⴷⵍⵍⴰⵀ. ⵉⵜⵜⵢⴰⵡⴼⴽⴰ ⵓⵙⵖⵍⵍⴰ ⵏⵏⵙ ⵉ ⵙⵓⵏⴰⴳⵔⵉⵙ, ⵢⴰⵜ ⵜⵎⵙⵙⵓⵔⵜ ⵜⴰⴳⴷⵓⴷⴰⵏⵜ ⵉⵅⵍⵉⵏ ⵙ ⵓⵙⵡⵓⴷⴷⵓ ⵏ ⵉⴱⴰⵔⴰⵣⵏ ⵉⵎⵇⵇⵔⴰⵏ ⵏ ⵜⵎⴰⵣⵉⵔⵜ. ⵙ ⵢⴰⵜ ⵜⵣⵎⵔⵜ ⵏ ⵓⵙⵏⵓⴱⴳ ⵏ 69 500 ⵏ ⵉⵎⴷⴰⵏⵏ, ⵉⴳ ⴰⴱⴰⵔⴰⵣ ⵡⵉⵙⵙ ⵙⵉⵏ ⵍⵍⵉ ⴰⴽⴽⵯ ⵉⵎⵇⵇⵓⵔⵏ ⴳ ⵉⴱⴰⵔⴰⵣⵏ ⵏ ⵍⵎⵖⵔⵉⴱ, ⴰⵔ ⴷⵖⵉ, ⴷⴼⴼⵉⵔ ⵓⴱⴰⵔⴰⵣ ⵏ ⵉⴱⵏ ⴱⴰⵟⵟⵓⵟⴰ.

## ⵉⵙⴰⵖⵓⵍⵏ
ⴽⵉⴱⵓⴱ ⵜⵉⵏⴳⵎⴰⵔⵉⵏ ⵏ ⵉⴷⴰⵢⵎⵓⵏⵏ

**ⵜⵉⵏⴳⵎⴰⵔⵉⵏ ⵏ ⵉⴷⴰⵢⵎⵓⵏⵏ**  ⵉⴳⴰ ⵓⴼⵉⵍⵎ ⵏ ⵉⵡⴰⵏⴽⵏ ⵉⵎⵓⵏⵏ, ⵉⴳ ⵓⴼⵉⵍⵎ ⵏ ⵍⴼⴰⵏⵜⴰⵣⵢⴰ, ⴰⵣⴰⵡⴰⵏ, ⵉⴳ ⵙ ⵓⵙⵓⴼⵖ ⵏ ⵎⴰⴳⵉ ⴽⴰⵏⴳ ⴷ ⴽⵔⵉⵙ ⴰⴱⴱⵉⵍⵀⴰⵏⵙ, ⴷ ⵜⵍⴰⵍⵉⵜ ⵜⴰⵎⵇⵔⴰⵏⵜ ⵏ ⴰⵔⴷⵉⵏ ⵛⵓ, ⴰⵀⵏ ⵀⵢⵓ-ⵙⵓⴱ, ⵎⵉⵢ ⵀⵓⵏⴳ, ⵊⵉ-ⵢⵓⵏⴳ ⵢⵓ, ⵢⵓⵏⵊⵉⵏ ⴽⵉⵎ. ⵉⵣⵔⵉ ⴳ ⵏⵉⵜⴼⵍⵉⴽⵙ ⴰⵙⵙ ⵏ 20 ⵢⵓⵏⵢⵓ 2025.

## ⵉⵙⴰⵖⵓⵍⵏ
ⵎⵓⵃⵎⵎⴰⴷ ⵓ ⵜⵃⵏⵏⴰⵡⵜ

**ⵎⵓⵃⵎⵎⴰⴷ ⵓ ⵜⵃⵏⵏⴰⵡⵜ** (ⵙ ⵜⵄⵕⴰⴱⵜ: محمد أوتحناوت, ⵙ ⵜⴼⵕⴰⵏⵚⵉⵚⵜ: Mohamed Outhnaout) ⵉⴳⴰ ⵢⴰⵏ ⵓⵏⴰⵥⵓⵕ ⴰⵎⴰⵣⵉⵖ ⴷ ⵓⵎⵖⵏⵏⵊ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1963 ⴳ ⵜⵃⵏⵏⴰⵡⵜ ⴳ ⵜⵙⴳⴰ ⵏ ⵍⵃⵓⵣ.

## ⵉⵙⴰⵖⵓⵍⵏ
ⵜⵉⴳⵎⵎⵉ ⵏ ⵜⴰⵡⵡⵓⴽⵜ

**ⵜⵉⴳⵎⵎⵉ ⵏ ⵜⴰⵡⵡⵓⴽⵜ**  ⵉⴳⴰ ⵉⵎⵙⴷⴷⵉ ⴰⵜⵍⴼⴰⵣ ⵏ ⵓⵏⵓⵖⵏ ⵉⵜⵎⵓⵙⵙⵓⵏ ⵏ ⵉⵡⴰⵏⴽⵏ ⵉⵎⵓⵏⵏ ⵏ ⴷⴰⵏⴰ ⵜⵉⵔⵔⴰⵙ ⴷ ⵉⵣⵔⵉ ⴳ ⵜⴰⴱⴰⴷⵓⵜ ⵏ ⴷⵉⵣⵏⵉ ⵛⴰⵏⵉⵍ ⵣⴳ 10 ⵉⵏⵏⴰⵢⵔ 2020 ⴰⵔ ⴰⵙⵙ ⵏ 8 ⵉⴱⵔⵉⵔ 2023. ⵉⴷⵔⴰ ⴳ ⵉⵎⵙⴷⴷⵉ ⵉⵙⵎⴷⴰⵢⵏ ⵊⵓⵏⴷ ⵙⴰⵕⴰ-ⵏⵉⴽⵓⵍ ⵕⵓⴱⵍⵣ, ⵡⵉⵏⴷⵉ ⵎⴰⵍⵉⴽ, ⴰⵍⵉⴽⵙ ⵀⵉⵔⵛ, ⵜⴰⵜⵉ ⴳⴰⴱⵔⵉⵢⵉⵍ, ⵉⵙⵃⴰⵇ ⵔⴰⵢⴰⵏ ⴱⵕⴰⵡⵏ, ⵎⴰⵢ ⵡⴰⵢⵜⵎⴰⵏ, ⴽⵉⵙⵉ ⵊⵓⵏⵣ, ⵣⵉⵏⵓ ⵕⵓⴱⵉⵏⵙⵓⵏ, ⵎⴰⵜⵜⵉⵡ ⵕⴰⵢⵙ, ⵎⴰⵢⴽⵍⴰ ⴷⵢⵉⵜⵣ, ⵉⵍⵉⵣⴰⴱⵉⵜ ⴳⵔⵓⵍⵓⵏ, ⴷ ⴼⵕⴰⵢⴷⴰ ⵡⵓⵍⴼ. ⵉⵎⵙⴷⴷⵉ ⵉⴳⴰ ⵅⴼ ⵍⵓⵣ ⵏⵓⵙⵉⴷⴰ, ⵜⴰⵡⵜⵎⵜ ⵜⴰⵄⵔⵔⵉⵎⵜ ⵜⴰⴷ ⵉⵜⵍⵎⴰⴷⵏ ⵅⴼ ⵉⴳⵣⵣⴰⵏ ⴰⵡⵔ ⵎⴰ ⵜⵢⴰⵙⵙⴰⵢ ⵙ ⵓⵎⴰⴹⴰⵍ ⴰⵔⴳⴰⵎⴰⵏ ⴷ ⵜⵙⴷⵓⴽⴽⵍ ⴷ ⵜⴰⴳⵣⵣⴰⵏⵜ ⵉⴷⴰ ⴽⵍⴰⵡⵟⵓⵔⵏ ⴷ ⵓⴷⴰⵢⵎⵓⵏ ⴽⵉⵏⴳ.

ⴳ ⵏⵓⵡⴰⵏⴱⵉⵔ 2019, ⵍⵍⵉⵖ ⵉⴱⴷⴰ ⵉⵎⵙⴷⴷⵉ ⴳ ⴹⴹⵓⵔⵜ ⵉⵣⵡⴰⵔⵏ ⵏⵏⵙ, ⵉⵜ ⵙⵎⴰⵢⵏⵓ ⵙ ⵉⵎⵉⵔ ⵡⵉⵙ ⵙⵉⵏ , ⵡⴰⴷ ⵉⴱⴷⴰⵏ ⴳ 12 ⵢⵓⵏⵢⵓ 2021. ⴳ ⵎⴰⵢⵢⵓ 2021, ⵍⵍⵉⵖ ⵉⴱⴷⴰ ⵉⵎⵉⵔ ⵡⵉⵙ ⵙⵉⵏ ⵏⵏⵙ, ⵉⵎⵙⴷⴷⵉ ⵉⵜ ⵙⵎⴰⵢⵏⵓ ⵙ ⵉⵎⵉⵔ ⵡⵉⵙ ⴽⵕⴰⴹ ⵍⵍⵉ ⴳ ⵔⴰⴷ ⵉⵍⵉ ⴽⵕⴰⴹⵜ ⵏ ⵜⵙⴷⴷⵉⵜⵉⵏ ⵉⵎⵥⵍⴰⵏ, ⴹⴰⵕⵜ ⵉⵜ ⵙⵙⵎⵉⵔ ⵎⴰⴼ ⵔⴰⴷ ⵉⴳ ⵉⵎⵉⵔ ⵉⴳⴳⵯⵔⴰⵏ ⴳ ⵉⵎⵙⴷⴷⵉ, ⴷ ⵜⵏⵏⴰⴷ ⴷⴰⵏⴰ ⵜⵉⵔⵔⴰⵙ ⵎⴰⴼ ⵉⵎⵙⴷⴷⵉ ⵇⵙⵙⴼⵏⵜ ⴳ ⵜⵉⴳⵉⵔⴰ, ⴰⵛⴽⵓ ⵉⵎⵙⴷⴷⵉ "ⵓⵔ ⵉⴳⵉ ⴰⵎⴰⵣⴰⵏ ⴷ ⵜⴰⵎⴰⵜⴰⵔⵜ ⵏ ⴷⵉⵣⵏⵉ". ⵜⴰⵙⴷⴷⵉⵜ ⵉⵣⵡⴰⵔⵏ ⴳ ⵉⵎⵉⵔ ⵉⴳⴳⵯⵔⴰⵏ ⵜⴱⴷⴰ ⴰⵙⵙ ⵏ 15 ⴽⵟⵓⴱⵕ 2022, ⵜⴹⴼⴰⵕⵜ ⵜⴰⵙⴷⴷⵉⵜ ⵜⵉⵙ ⵙⵏⴰⵜ ⴳ 21 ⵉⵏⵏⴰⵢⵔ 2023, ⴷ ⵜⴰⵙⴷⴷⵉⵜ ⵉⴳⴳⵯⵔⴰⵏ ⴳ 8 ⵉⴱⵔⵉⵔ 2023.

ⵉⵔⵣⴰ ⵉⵎⵙⴷⴷⵉ ⵏ *ⵜⵉⴳⵎⵎⵉ ⵏ ⵜⴰⵡⵡⵓⴽⵜ* ⵜⵓⴳⴳⵜ ⵏ ⵉⵎⴰⵥⴰⵏ ⴷ ⵉⴳⴷⵓⴷⵏ, ⵡⵉⴷ ⵉⴼⴽⴰⵏ ⵜⵓⵍⵖⴰ ⵏⵏⵙ ⵅⴼ ⵓⵏⵓⵖⵏ ⵉⵜⵎⵓⵙⵙⵓⵏ ⴰⴷ, ⴷ ⵅⴼ ⵜⴰⵇⴱⴱⴰⴹⵜ ⵏⵏⵙ, ⵉⵡⵔⵉⴽⵏ ⵏⵏⵙ, ⵉⵙⵎⴷⴰⵢⵏ ⵏⵏⵙ, ⵜⴰⵏⴼⵓⵙⵜ ⵏⵏⵙ, ⵜⵓⵔⴰⵣ ⵏ ⵓⵙⴼⵔⴽ ⵏⵏⵙ, ⵜⴰⵡⵏⴰ ⵏⵏⵙ ⵅⴼ ⵓⵎⵓⵏ ⵏ ⵓⵙⵡⴰⵍⴰ ⴰⵔⵉⵙⴰⵏ ⵓⴳⴳⴰⵔ ⵏ ⵜⵉⵡⵓⵔⵉⵡⵉⵏ ⵢⴰⴹⵏ ⵏ ⴷⵉⵣⵏⵉ, ⴷ ⵉⴳ ⵉⵎⵙⴷⴷⵉ ⵏ ⴷⵉⵣⵏⵉ ⵡⴰⴷ ⴰⴽⴽⵯ ⵉⵣⵡⴰⵔⵏ ⵍⵍⵉⵖ ⵉⵍⵍⴰ ⴳ ⵜⵉⵍⴰⵍⵜ ⵜⴰⵎⵇⵇⵔⴰⵏⵜ ⵙⵉ ⵉⵎⴰⵔⴰⵢⵏ ⵡⴰⴷ ⵙⴰⵙⵡⴰ ⵜⴰⵡⵙⵉⵜ ⵏⵏⵙⵏ, ⴷ ⵜⴰⵙⵓⴷⵏⵜ ⴳⵔ ⴰⵜⵙⵏ, ⴷ ⵙⵉ ⵉⴷ ⵉⴱⴱⴰ ⵡⵉⴷ ⵙⴰⵙⵡⴰ ⵜⴰⵡⵙⵉⵜ ⵏⵏⵙ, ⴷ ⵉⵡⵔⵉⴽⵏ ⵓⵔ ⵉⴳⵉⵏ ⴱⴰⵢ. ⵉⵔⵣⴰ ⵉⵎⵙⴷⴷⵉ ⵜⴰⵙⵎⵖⵓⵔⵜ ⵏ ⵓⵖⴰⵡⴰⵙ ⵏ ⵜⴰⵣⵣⴰⵏⵉⵏ ⴷ ⵉⵄⵔⵔⵉⵎⵏ ⴰⵎⴰⴼⴰⵢ ⴳ ⵜⵉⵙⵎⵖⵓⵔⵉⵏ ⵏ ⴱⵉⴱⵓⴷⵉ 2021.

## ⵜⵉⵙⴷⴷⵉⵢⵉⵏ

## ⵉⵙⴰⵖⵓⵍⵏ

ⴰⵙⵎⵉⵍ:ⴰⵙⴷⴷⵉ ⵏ ⵓⵏⵓⵖⵏ ⵉⵜⵎⵓⵙⵙⵓⵏ ⵏ ⵉⵡⴰⵏⴽⵏ ⵉⵎⵓⵏⵏ
ⵜⵉⵖⵓⵍⴰ ⵏ ⵓⴱⵔⵔⴰⵢ

thumb|ⵜⴰⴷⵍⴰ ⵏ ⵜⵎⴷⵢⴰⵣⵉⵏ: ⵜⵉⵖⵓⵍⴰ ⵏ ⵓⴱⵔⵔⴰⵢ
thumb|ⴰⵎⴰⵔⴰ ⴷ ⵓⵎⴷⵢⴰⵣ ⵄⴱⴷⵕⵕⴰⵃⵉⵎ ⴰⵎⴷⵊⴰⵕ
**ⵜⵉⵖⵓⵍⴰ ⵏ ⵓⴱⵔⵔⴰⵢ** (ⵙ ⵓⵙⴽⴽⵉⵍ ⴰⵍⴰⵜⵉⵏ: **Tiɣula n ubrray**) ⵉⴳⴰ ⴰⴷⵍⵉⵙ ⵏ ⵙⵉⵏ ⵉⴷ ⵎⵔⴰⵡ ⴷ ⵙⵉⵏ ⵏ ⵜⵎⴷⵢⴰⵣⵉⵏ ⵏⵏⴰ ⵉⵙⴰⵡⴰⵍⵏ ⵅⴼ ⵉⵙⵢⴰⴼⴰⵜⵏ ⵏⵏⴰ ⵉⵣⴷⵉⵏ ⵙ ⵓⵎⵢⴰⵙⵙⴰ ⴷ ⵉⵎⵎⴰⵙ ⵏ ⵓⴼⴳⴰⵏ, ⵢⵓⵔⴰ ⵜ ⵓⵎⴷⵢⴰⵣ ⴰⵎⵖⵔⵉⴱⵉ ⴰⵎⴰⵣⵉⵖ ⵄⴱⴷ ⵕⵕⴰⵃⵉⵎ ⴰⵎⴷⵊⴰⵕ ⴳ ⵓⵙⴳⴳⵯⴰⵙ ⵏ 2019 ⴷ ⵙⴳ ⵜⵥⵕⵉⴳⵉⵏ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ. ⵉⴳⴰ ⵓⴷⵍⵉⵙ ⵏ ⵜⵖⵓⵍⴰ ⵏ ⵓⴱⵔⵔⴰⵢ ⴰⴷⵍⵉⵙ ⴰⵎⵣⵡⴰⵔⵓ ⵏⵏⴰ ⴷ ⵉⴼⴼⵓⵖⵏ ⴳ ⵜⵡⵔⵉⵇⵇⵉⵏ ⵉ ⵓⵎⴷⵢⴰⵣ ⵄⴱⴷ ⵕⵕⴰⵃⵉⵎ ⴰⵎⴷⵢⴰⵣ.

## ⴰⵎⴰⵔⴰ
ⵄⴱⴷ ⵕⵕⴰⵃⵉⵎ ⴰⵎⴷⵊⴰⵕ ⵉⴳⴰ ⴰⵎⴷⵢⴰⵣ, ⴰⵎⴰⵔⴰ ⴷ ⵓⵎⵙⵓⵖⵍ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1996 ⴳ ⵓⵙⵓⵏ ⵏ ⵜⴰⵙⵍⵍⵉ, ⵜⴳⵔⴰⵡⵜ ⵏ ⵍⴰⵍⵍⴰ ⵄⵣⵉⵣⴰ, ⵉⵙⴽⵙⴰⵡⵏ. ⵉⵎⵎⴰⵜⵜⵉ ⴳ ⵓⵙⴳⴳⵯⴰⵙ ⵏ 2002 ⵙ ⵜⴳⵔⴰⵡⵜ ⵏ ⵉⴷⵡⵉⵔⴰⵏ ⴰⴼⴰⴷ ⴰ ⴳⵉⵙ ⵉⵖⵔ ⴰⵙⵍⵎⴷ ⴰⵎⵏⵣⵓ ⴷ ⵓⵙⵉⵏⴰⵏ ⵏ ⵓⵙⵎⵓⵜⵜⴳ ⴷ ⵓⵙⵉⵏⴰⵏ ⵓⵙⵎⴷⵉ. ⵢⵓⵎⵥ ⵜⵓⵔⴰⴳⵜ ⵏ ⵓⴱⴰⴽⴰⵍⵓⵕⵢⴰ ⴳ ⵜⵥⵍⴰⵢⵜ ⵏ ⵜⵎⴰⵙⵙⴰⵏⵉⵏ ⵏ ⵜⵓⴷⵔⵜ ⵏ ⵡⴰⴽⴰⵍ ⵉⵍⵎⵎⴰ ⵉⵙⵎⴷ ⵜⵉⵖⵔⵉ ⵏⵏⵙ ⵜⴰⵙⴷⴰⵡⴰⵏⵜ ⴳ ⵢⵉⴳⵔ ⵏ ⵓⵣⵔⴼ ⵓⵙⵍⵉⴳ_ⵜⴰⵥⵍⴰⵢⵜ ⵏ ⵜⴼⵕⴰⵏⵙⵉⵙⵜ ⴰⴼⴰⴷ ⴰ ⵢⴰⵎⵥ ⵜⵓⵔⴰⴳⵜ ⴳⵉⵙ ⵙⴳ ⵜⵙⴷⴰⵡⵉⵜ ⵏ ⵍⵇⴰⴹⵉ ⵄⵉⵢⵢⴰⴹ. ⵜⵙⵙⵓⴼⵖ ⴰⵙ ⴷ ⵜⵣⵍⵖⴰ ⵏ ⵜⵉⵔⵔⴰ ⵜⴰⴷⵍⴰ ⵏⵏⵙ ⵏ ⵜⵎⴷⵢⴰⵣⵉⵏ ⵜⴰⵎⵣⵡⴰⵔⵓⵜ ⴳ ⵓⵙⴳⴳⵯⴰⵙ ⵏ 2019 ⴷⴷⵓ ⵓⵣⵡⵍ ⵏ *ⵜⵉⵖⵓⵍⴰ ⵏ ⵓⴱⵔⵔⴰ* ⵎⴽ ⵉⴷⵔⴰ ⵙ ⵜⵓⴳⵜⵜ ⵏ ⵜⵡⵓⵔⵉⵡⵉⵏ ⴷ ⵉⴷⵍⵉⵙⵏ ⵢⴰⴹⵏⵉⵏ.

### ⵉⴷⵍⵉⵙⵏ
* ⵜⴰⴷⵍⴰ ⵏ *ⵉⵣⵎ* ⴳ ⵓⵙⴳⴳⵯⴰⵙ ⵏ  2016
* ⵓⵏⴳⴰⵍ ⵏ *ⵜⵉⴼⴼⵓⴳⵏⴰ ⵉⵏⵣⴰⵏ* ⴳ ⵓⵙⴳⴳⵯⴰⵙ ⵏ 2018
* ⵜⴰⴷⵍⴰ ⵏ *ⵉⴱⴰⵍⵉⵍⵏ ⵏ ⵡⴰⵡⴰⵍ* ⴳ ⵓⵙⴳⴳⵯⴰⵙ ⵏ 2019
* ⵜⴰⴷⵍⴰ ⵏ ⵜⵎⴷⵢⴰⵣⵉⵏ ⵏ *ⵜⵉⵖⵓⵍⴰ ⵏ ⵓⴱⵔⵔⴰⵢ* ⴳ ⵓⵙⴳⴳⵯⴰⵙ ⵏ 2019 
* ⵜⴰⴷⵍⴰ ⵏ *ⵉⵛⵔⴰⵇⴰⵜ* ⴳ ⵓⵙⴳⴳⵯⴰⵙ ⵏ 2023
* ⴰⵙⵓⵖⵍ ⵏ ⵓⴷⵍⵉⵙ ⵏ ⵎⵓⵃⵎⵎⴰⴷ ⴰⵎⴷⵊⴰⵕ ⴷⴷⵓ ⵓⵣⵡⵍ ⵏ *ⵉⵔⵉⵎ ⵏ ⵜⵎⵜⵜⴰⵏⵜ*
* ⴰⵙⵓⵖⵍ ⵏ ⵓⴷⵍⵉⵙ ⵢⵓⵎⴰⵏ 22 ⵏ ⵜⵏⴼⵓⵙⵜ ⵏ ⵓⵎⴰⵔⴰ ⴰⵔⵓⵙⵉ ⴰⵏⵟⵓⵏⵉ ⵜⵛⵉⵅⵓⴼ
* ⴰⵙⵓⵖⵍ ⵏ ⵓⴷⵍⵉⵙ ⵢⵓⵎⴰⵏ ⵜⵓⴳⵜⵜ ⵏ ⵜⵏⴼⵓⵙⵉⵏ ⵏ ⵓⵎⴰⵔⴰ ⴰⵡⵟⴰⵍⵢⴰⵏ ⵍⵡⵉⴷⵊⵉ ⴱⵉⵔ ⴰⵏⴷⵉⵍⵓ
* ⴰⵙⵓⵖⵍ ⵏ ⵓⵣⵔⴼ ⴰⴷⵙⵍⴰⵏ ⵏ ⵜⵎⵙⵎⵓⵏⵉⵏ ⵙ ⵜⵎⴰⵣⵉⵖⵜ

### ⵜⵉⵙⵎⵖⵓⵔⵉⵏ
ⵉⵡⵉ ⵄⴱⴷ ⵕⵕⴰⵃⵉⵎ ⴰⵎⴷⵊⴰⵕ ⵜⵓⴳⵜⵜ ⵏ ⵜⵙⵎⵖⵓⵔⵉⵏ ⴳ ⵢⵉⴳⵔ ⵏ ⵜⵎⴷⵢⴰⵣⵜ ⵣⵓⵏ ⴷ:

* ⵜⴰⵙⵎⵖⵓⵔⵜ ⵏ ⵜⵎⴷⵢⴰⵣⵜ ⵏⵏⴰ ⴰⴽⴽⵯ ⵉⴼⵓⵍⴽⵉⵏ ⵏ ⵉⵄⵔⵔⵉⵎⵏ ⴳ ⵓⵎⵣⵉⵣⵡⵔ ⵏ ⵕⵕⴰⵢⵙ ⵍⵃⴰⵊⵊ ⵎⵓⵃⵎⵎⴰⴷ ⴰⵍⴱⵏⵙⵉⵔ ⴳ ⵓⵙⴳⴳⵯⴰⵙ ⵏ 2016, ⵉⵎⵉ ⵏ ⵜⴰⵏⵓⵜ
* ⵜⴰⵙⵎⵖⵓⵔⵜ ⵏ ⵡⴰⵡⵔⵉⵔ ⵏ ⵜⵎⴷⵢⴰⵣⵜ ⵜⴰⵎⴰⵣⵉⵖⵜ, ⵜⴰⵙⴽⵯⴼⵍⵜ ⵜⵉⵙ ⵙⵏⴰⵜ ⴳ ⵓⵙⴳⴳⵯⴰⵙ ⵏ 2018, ⴰⵡⵔⵉⵔ, ⴰⴳⴰⴷⵉⵔ
* ⵜⴰⵙⵎⵖⵓⵔⵜ ⵏ ⵜⵎⴷⵢⴰⵣⵜ ⵜⴰⴼⴰⵍⴽⴰⵢⵜ ⴳ ⵓⵏⵎⵓⴳⴳⴰⵔ ⴰⵏⴰⵎⵓⵔ ⵏ ⵜⵎⴷⵢⴰⵣⵜ ⵜⴰⵎⵖⵔⵉⴱⵉⵜ, ⴷⴰⵔ ⵛⵛⵉⵄⵔ, ⵎⵕⵕⴰⴽⵛ, 2023
* ⵜⴰⵙⵎⵖⵓⵔⵜ ⵏ ⵓⵙⵏⴼⵍⵓⵍ ⴰⵙⴽⵍⴰⵏ ⴳ ⵜⵙⴷⴰⵡⵉⵜ ⵏ ⵍⵃⴰⵙⴰⵏ ⵡⵉⵙ ⵙⵉⵏ ⴳ ⵜⴳⵎⵎⵉ ⵜⵓⵎⵍⵉⵍⵜ, 2025

## ⴰⵙⴽⴽⵉⵍ
ⵉⵜⵜⵢⴰⵔⴰ ⵓⴷⵍⵉⵙ ⵙ ⵙⵉⵏ ⵉⵙⴽⴽⵉⵍⵏ, ⴰⵙⴽⴽⵉⵍ ⴰⵍⴰⵜⵉⵏ ⵏ ⵜⵎⴰⵣⵉⵖⵜ ⴷ ⵓⵙⴽⴽⵉⵍ ⵏ ⵜⴼⵉⵏⴰⵖ ⵜⴰⵎⴰⵢⵏⵓⵜ. ⵉⴹⴼⴰⵕ ⴳⵉⵙ ⵓⵎⴰⵔⴰ ⵉ ⵓⵙⵏⵎⴰⵔⵔⴰ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⴳ ⵓⵙⴽⴽⵉⵍ ⴰⵍⴰⵜⵉⵏ ⵓⵍⴰ ⴳ ⵓⵙⴽⴽⵉⵍ ⵏ ⵜⴼⵉⵏⴰⵖ ⵜⴰⵎⴰⵢⵏⵓⵜ.

## ⵜⵓⵜⵍⴰⵢⵜ
ⵉⵜⵜⵢⴰⵔⴰ ⵓⴷⵍⵉⵙ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵜⴰⵏⴰⵡⴰⵢⵜ ⵏ ⵍⵎⵖⵔⵉⴱ ⵎⴰⵛⴰ ⵜⵉⵡⵉ ⴷ ⵉⵎⵉⴽⴽ ⵙⴳ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵏ ⵢⵉⴼⴼⵓⵙ.

ⴰⵎⴷⵢⴰ ⵏ ⵜⵓⵜⵍⴰⵢⵜ ⵏ ⵓⴷⵍⵉⵙ ⵙⴳ ⵜⵎⴷⵢⴰⵣⵜ ⵜⴰⵎⵣⵡⴰⵔⵓⵜ ⵏⵏⴰ ⵢⵓⵙⵉⵏ ⴰⵣⵡⵍ ⵏ *ⵜⴰⴱⵔⴰⵜ*:

ⵜⴰⴱⵔⴰⵜ ⵍⵍⵉ ⴷ ⵜⵓⵙⵉⵎ
ⵉⵙ ⵜⵍⴽⵎ ⴱⴰⴱ ⵏⵏⵙⵏⵜ?
ⵉⵙ ⵜⵏⵜ ⵉⵔⵎⵙ ⵓⵣⵎⵣ,
ⴰⴷ ⴰⵙ ⵏⴻⵏⵏⴰ ⵎⴰ ⴳⵉⵙⵏⵜ?
ⵎⴰⵏ ⵜⵉⵔⵔⴰ ⵎⴰⵏ ⴰⵙⴽⴽⵉⵍ


## ⵜⵓⵎⴰⵢⵜ
ⵢⵓⵎⴰ ⵓⴷⵍⵉⵙ ⵙⵉⵏ ⵉⴷ ⵎⵔⴰⵡ ⴷ ⵙⵉⵏ ⵏ ⵜⵎⴷⵢⴰⵣⵜ, ⴽⵓ ⵜⴰⵎⴷⵢⴰⵣⵜ ⵜⵓⵙⵉ ⴰⵣⵡⵍ ⵏⵏⴰ ⵙⵉⵙ ⵉⵥⵍⵉⵏ. ⴽⵓ ⵜⴰⵎⴷⵢⴰⵣⵜ ⵜⵓⵙⵉ ⵢⴰⵜ ⵜⴰⴷⵍⴰ ⵏ ⵉⵙⵢⴰⴼⴰⵜⵏ ⴷ ⵢⴰⵜ ⵜⵖⴰⵔⴰⵙⵜ ⵏ ⵏ ⵢⵉⵏⵉ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ. 

ⵢⵓⵎⴰ ⵓⴷⵍⵉⵙ ⴰⴷ ⵙⵉⵏ ⵉⴷ ⵎⵔⴰⵡ ⴷ ⵙⵉⵏ ⵏ ⵜⵎⴷⵢⴰⵣⵜ ⵢⵓⵙⵉⵏ ⵉⵣⵡⴰⵍ ⴰⴷ: 

# ⵜⴰⴱⵔⴰⵜ 
# ⵉⵎⵎⵓⵜ ⵡⵓⵍ
# ⵜⴰⴽⵛⵛⵓⵍⵜ
# ⵜⵉⵖⵓⵍⴰ ⵏ ⵓⴱⵔⵔⴰⵢ
# ⴰⵔ ⴰⵍⵍⴰⵖ
# ⵜⴰⴷⴷⵓⵢⵜ
# ⴰⵎⴷⴷⴰⴽⴽⵯⵍ ⵉⵏⵓ
# ⴰⵣⵣⵍ ⴰ ⵢⵉⵍⵍⵉ
# ⵜⴰⵡⴰⵍⴰ
# ⴳⵉⵖ ⴰⵎⴰⵣⴰⵏ
# ⵉⵖ ⵎⵎⵓⵜⵖ
# ⴰⴳⵯⵎ ⴷ
# ⴰⵙⵎⵉⴳⵍ ⴰⵎⴳⴳⴰⵔⵓ
# ⵎⴰⵅ
# ⵜⴰⴱⵔⴰⵜ ⵏ ⵙⵉⴼⴰⵡⴰⵍ
# ⴰⵎⵓⴷ ⵉⵏⵓ
# ⵜⵉⴳⴳⵓⴳⵍⴰ
# ⴽⵔⵔⴷ ⴰ ⴰⴽⵓⵔⴷⵢ
# ⵜⴰⵢⵔⵉ ⵏⵏⴽ
# ⵜⴰⴷⴳⴰⵍⵜ
# ⵎⴰⵅ ⴰ ⵜⵓⴷⵔⵜ
# ⴰⵎⵟⵟⴰ

## ⵥⵕ ⵓⴳⴳⴰⵔ

* ⵄⴱⴷ ⵕⵕⴰⵃⵉⵎ ⴰⵎⴷⵊⴰⵕ

## ⵉⵙⴰⵖⵓⵍⵏ
ⵃⴰⵎⵉⴷ ⵜⵓⵄⵍⵉ

**ⵃⴰⵎⵉⴷ ⵜⵓⵄⵍⵉ** (ⵙ ⵜⵄⵕⴰⴱⵜ: **حميد توالي** ⵏⵖ **حميد توعلي**) ⵉⴳⴰ ⴰⵍⵎⴰⴷ ⵏ ⵜⴷⴰⵎⵙⴰ ⴷ ⵓⵎⴰⵔⴰ ⴰⵎⴰⵣⵉⵖⵏ ⵉⵍⵓⵍ ⴳ ⵓⵙⴳⴳⵯⴰⵙ ⵏ 1972 ⴳ ⵉⴳⵯⵍⵎⵉⵎⵏ, ⴰⵙⴰⵎⵎⵔ. ⵢⵓⵎⵥ ⵜⵓⵔⴰⴳⵜ ⴳ ⵜⵎⴰⵙⵙⴰⵏⵉⵏ ⵜⵉⴷⵎⵙⴰⵏⵉⵏ ⴳ ⵜⵙⴷⴰⵡⵉⵜ ⵏ ⵙⵉⴷⵉ ⵎⵓⵃⵎⵎⴰⴷ ⴱⵏ ⵄⴱⴷ ⵍⵍⴰⵀ ⴳ ⴼⴰⵙ. ⵉⵙⵡⵓⵔⵉ ⴳ ⵍⵎⵖⵔⵉⴱ ⵉⵍⵎⵎⴰ ⵉⴼⵜⵓ ⵙ ⵙⵡⵉⵙⵔⴰ ⴰⴼⴰⴷ ⴰ ⴳⵉⵙ ⵏⵏ ⵉⵙⵎⴷ ⵜⵉⵖⵔⵉ ⵏⵏⵙ ⴳ ⵢⵉⴳⵔ ⵏ ⵜⴷⴰⵎⵙⴰ ⴷ ⵜⴱⵉⴷⴰⴳⵓⵊⵉⵜ, ⵉⵖⵔ ⴳⵉⵙ ⴽⵕⴰⴹ ⵉⵎⴰⵚⵟⵕⵏ ⵢⴰⵏ ⵡⵉⵏ ⵓⵙⵡⵓⴷⴷⵓ ⴰⵎⴰⴹⵍⴰⵏ ⴳ ⵊⵓⵏⵉⴼ, ⵙⵡⵉⵙⵔⴰ, ⵡⵉⵙ ⵙⵉⵏ ⴷ ⵡⵉⵙ ⴽⵕⴰⴹ ⴳ ⵜⵉⵏⵎⵍ ⵜⴰⵏⴰⴼⵍⵍⴰⵜ ⵏ ⵜⴱⵉⴷⴰⴳⵓⵊⵉⵜ ⴳ ⵍⵓⵣⴰⵏ, ⴼⵕⴰⵏⵚⴰ. ⵢⵓⵔⴰ ⵜⵓⴳⵜⵜ ⵏ ⵉⵎⵏⵏⵉⵜⵏ ⵉⵎⴰⵙⵙⴰⵏⵏ ⴳ ⵜⵓⴳⵜⵜ ⵏ ⵜⵙⵖⴰⵏ ⵜⵉⵎⴰⵙⵙⴰⵏⵉⵏ ⵜⵉⵎⴰⴹⵍⴰⵏⵉⵏ. ⴰⵙⵙ ⴰⴷ, ⴰⵔ ⵉⵙⵙⴰⵇⵇⵔⴰ ⵜⴰⴷⴰⵎⵙⴰ ⴷ ⵉⵣⵔⴼⴰⵏ ⴳ ⵜⵙⴷⴰⵡⵉⵜ ⵏ ⴽⴰⵏⵜⵓⵏ ⴷⵓ ⴼⵓ. ⵉⵙⵙⵓⴼⵖ ⴷ ⵎⵏⵏⴰⵡ ⵉⴷⵍⵉⵙⵏ ⵉⵙⴰⵡⴰⵍⵏ ⵅⴼ ⵜⴷⵍⵙⴰ ⴷ ⵓⵎⵓⵙⵙⵓ ⴰⵎⴰⵣⵉⵖ.

### ⵉⴷⵍⵉⵙⵏ

* *[[ⴰⵎⵏⴰⵢ ⴰⵎⴰⵣⵉⵖ ⵏⵖ ⵜⴰⵎⴰⴳⵉⵜ ⵜⴰⵎⵏⵜⴰⵍⵜ]]* (2016), ⵓⵏⴳⴰⵍ.

* *[[ⴰⴱⵔⵉⴷ ⵏ ⵓⵍⵉⵍⵉ]]*, ⵜⴰⴷⵍⴰ ⵏ ⵜⵎⴷⵢⴰⵣⵉⵏ.

## ⵉⵙⴰⵖⵓⵍⵏ
ⵜⴰⵣⵉⵜⵓⵏⵜ

**ⵜⴰⵣⵉⵜⵓⵏⵜ** ⵏⵖ **ⴰⵣⵎⵎⵓⵔ ⵉⵎⵖⵉⵏ** ⵏⵖ **ⴰⴷⴷⴰⴳ ⵏ ⵣⵣⵉⵜ** ⵉⴳⴰ ⴰⴷⴷⴰⴳ ⵍⵍⵉ ⵉⴰⴽⴰⵏ ⴰⵇⴰⵢⵏ ⵍⵍⵉ ⵢⴰⴽⴰⵏ ⵣⵣⵉⵜ ⵏ ⵓⴽⵛⵛⵓⴷ.

ⵉⵙⵎ ⵙ ⵜⵍⴰⵜⵉⵏⵜ: *Olea europaea*

ⵢⵓⵛⴽⴰⴷ ⵖ ⵓⵣⵎⵎⵓⵔ ⴰⵕⵚⵍⵉ.

ⴰⵙⵎⵉⵍ:ⴰⴷⴷⴰⴳⵏ
ⴰⵣⵎⵎⵓⵔ (ⴰⴷⴷⴰⴳ ⴰⵃⵓⵔⵔⵉ)

ⴰⴼⴰⵢⵍⵓ:Miniauge.gifⵥⵕ: ⴰⵣⵎⵎⵓⵔ (ⴰⵙⵙⵉⵙⴼⵉⵡ)
[thumb|ⵖ [ⵣⴰⵡⵉⵜ ⵏ ⵙⵉⴷⵉ ⵙⵎⴰⵄⵉⵏ]]

**ⴰⵣⵎⵎⵓⵔ ⴰⵃⵓⵔⵔⵉ** ⵏⵖ **ⵓⵣⵎⵎⵓⵔ ⴰⵕⵚⵍⵉ** ⵉⴳⴰ ⴰⴷⴷⴰⴳ ⵉⵏⴽⴰⵔⵏ ⵖ ⵍⵅⵍⴰ.

ⵉⵙⵎ ⵙ ⵜⵍⴰⵜⵉⵏⵜ: *Olea europea subsp. europaea var. sylvestris*

ⴰⴷⴷⴰⴳ ⵏ ⵣⵣⵉⵜ (ⵜⴰⵣⵉⵜⵓⵏⵜ) ⵢⵓⵛⴽⴰⴷ ⵖ ⵓⵣⵎⵎⵓⵔ ⴰⵕⵚⵍⵉ.


Olea europea L subsp europaea var sylvestris from Bouznika forest.jpg|ⵖ ⵜⴰⴳⴰⵏⵜ ⵏ ⴱⵓⵣⵉⵇⴰ
Olea europaea subsp. europaea var. sylvestris (Constantine, Algeria).jpeg|ⵖ ⴷⵣⴰⵢⵔ
Såvadje olivî olives so l' åbe.jpg|ⵜⵉⵥⵍⵉⵟ ⵎⵣⵉⵢⵏ ⵙ ⵡⴰⵇⴰⵢ ⵏⵏⵙ


## ⵡⴰⵙⴼ
ⵉⴼⵔⴰⵡ ⵏⵏⵙ ⴰⴼⵍⵍⴰ ⵏⵏⵙ ⵉⵣⴳⵣⴰⵡ ⵉⵣⴷⴷⴰⵔ ⵏⵏⵙ ⵉⴳⴰ ⴰⵡⵔⴰⵖ ⵙ ⵉⵎⵉⴽ.

ⵉⴼⵔⴰⵡ ⵏⵏⵙ ⵎⵣⵉⵢⵏ. ⴰⵇⴰⵢ ⵏⵏⵙ ⵙⴷⵉⴷⵏ.


Såvadje olivî foyes a l' edroet et a l' evier (hintche).jpg|ⴰⴼⵍⵍⴰ ⴷ ⵉⵣⴷⴷⴰⵔ ⵏ ⵉⴼⵔⴰⵡⵏ
Olivî (hintche) såvadje olivî (droete) foyes.jpg|ⵉⴼⵔⴰⵡⵏ ⴷ ⵡⴰⵇⴰⵢⵏ ⵏ ⵓⵣⵎⵎⵓⵔ (ⵖ ⵓⴼⴰⵙⵉⵢ) ⵡⵉⵏ ⵣⵣⵉⵜ (ⵖ ⵓⵣⵍⵎⴰⴷ)


ⴰⵙⵎⵉⵍ:ⴰⴷⴷⴰⴳⵏ
ⵜⴰⵢⵔⵉ ⵜⴰⵎⵍⵍⴰⵍⵜ

**ⵜⴰⵢⵔⵉ ⵜⴰⵎⵍⵍⴰⵍⵜ** ( ⵙ ⵓⵙⴽⴽⵉⵍ ⴰⵍⴰⵜⵉⵏ ⵏ ⵜⵎⴰⵣⵉⵖⵜ: Tayri tamellalt) ⵉⴳⴰ ⵓⵏⴳⴰⵍ ⵏ ⵓⵎⴰⵔⴰ ⴰⵎⴰⵣⵉⵖ ⵣⴰⴽⴰⵔⵉⵢⵢⴰ ⴱⵓⵡⵣⵔⵓⵔ, ⵢⵓⵔⴰ ⵜ ⴳ ⵓⵙⴳⴳⵯⴰⵙ ⵏ 2020 ⴷ ⵙⴳ ⵓⵥⵕⴰⴳ ⵏ ⵜⴳⵎⵎⵉ ⵏ ⵜⵥⵕⴰⴳⵜ ⵜⵉⴼⵔⴰⵙ ⵉⴷⵉⵙⵢⵓⵏ. ⵉⴳⴰ ⵓⵏⴳⴰⵍ ⵢⵓⵎⴰⵏ ⵜⵓⴼⵔⴰⵢⵢⵉⵏ ⵏⵏⴰ ⵉⵍⵍⴰⵏ ⴳ ⵡⵓⵍ ⵏ ⵓⵎⴰⵍⵍⴰⵙ ⵅⴼ ⵜⵎⵉⵔⵉⵜ ⵏⵏⵙ, ⵜⵓⴼⵔⴰⵢⵢⵉⵏ ⴷ ⵉⵙⵢⴰⴼⴰⵜⵏ ⵏ ⵜⴰⵢⵔⵉ ⴷ ⵜⵖⵓⴼⵉ ⴷ ⵓⵙⵎⴰⵎⵎⵉ. ⴰⵎⴰⵍⵍⴰⵙ ⴰⵔ ⵉⵜⵜⵉⵔⵉ ⵎⴰⵛⴰ ⵓⵔ ⵜⵓⴼⵉ ⵜⴰⵢⵔⵉ ⵏⵏⵙ ⴰⴱⵔⵉⴷ ⵙ ⵡⵓⵍ ⵏ ⵜⵔⴱⴰⵜ ⴰⵢⴰ ⴰ ⵢⵓⴷⴷⵊⴰⵏ ⴰⵎⴰⵍⵍⴰⵙ ⴰ ⵉⴽⵛⵎ ⴳ ⵢⴰⵜ ⵜⴰⵍⵍⴰⵙⵜ ⵉⵙⴳⴳⴰⵏⵏ ⵉⴽⵛⵎ ⴰⵎⴰⴹⴰⵍ ⵏ ⵓⵙⵡⵉⵏⴳⵎ ⴳ ⵉⵙⵢⴰⴼⴰⵜⵏ ⵏⵏⵙ ⴷ ⵜⴰⵢⵔⵉ ⵏⵏⵙ.

## ⴰⵎⴰⵔⴰ

ⵣⴰⴽⴰⵔⵉⵢⵢⴰ ⴱⵓⵡⵣⵔⵓⵔ ⵉⴳⴰ ⴰⵙⵍⵎⴰⴷ ⴷ ⵓⵎⴰⵔⴰ ⴷ ⵓⵎⴷⵢⴰⵣ ⴰⵎⴰⵣⵉⵖ ⵉⵍⵓⵍ ⴳ ⵓⵙⵓⵏ ⵏ ⵉⵣⵉⵍⴼ, ⵜⴰⵙⴳⴰ ⵏ ⵉⵎⵜⵖⵔⵏ ⴳ ⵡⴰⵙⵙ ⵏ 10 ⴼⴰⴱⵕⴰⵢⵕ 1996. ⵢⵓⵎⵥ ⵜⵓⵔⴰⴳⵜ ⴳ ⵜⵖⵓⵔⵉⵡⵉⵏ ⵜⵉⴼⵕⴰⵏⵙⵉⵙⵉⵏ. ⵉⴷⵔⴰ ⵙ ⵜⵓⴳⵜⵜ ⵏ ⵜⵎⴷⵢⴰⵣⵉⵏ ⴳ ⵜⴰⴷⵍⴰ ⵏ ⵜⵎⴷⵢⴰⵣⵉⵏ ⵏ ⵉⵣⵎ ⴷ ⵜⴰⴷⵍⴰ ⵏ *ⵜⴰⵎⵓⵏⵜ ⵏ ⵜⴰⵢⵎⴰⵜ,* ⵢⵓⵔⴰ ⵢⴰⵏ ⵓⵏⴳⴰⵍ ⵏⵏⴰ ⵢⵓⵙⵉⵏ ⴰⵣⵡⵍ ⵏ *ⵜⴰⵢⵔⵉ ⵜⴰⵎⵍⵍⴰⵍⵜ*.

### ⵉⴷⵍⵉⵙⵏ

* *ⵉⵣⵎ* (ⵜⴰⴷⵍⴰ ⵏ ⵜⵎⴷⵢⴰⵣⵉⵏ)
* *ⵜⴰⵎⵓⵏⵜ ⵏ ⵜⴰⵢⵎⴰⵜ* (ⵜⴰⴷⵍⴰ ⵏ ⵜⵎⴷⵢⴰⵣⵉⵏ)
* *ⵜⴰⵢⵔⵉ ⵜⴰⵎⵍⵍⴰⵍⵏⵜ* (ⵓⵏⴳⴰⵍ), 2020

## ⵜⵓⵜⵍⴰⵢⵜ
ⵉⵜⵜⵢⴰⵔⴰ ⵓⵏⴳⴰⵍ ⴰⴷ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵏ ⵓⵙⴰⵎⵎⵔ ⴷ ⵉⵎⵉⴽⴽ ⵏ ⵜⴳⵓⵔⵉⵡⵉⵏ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵜⴰⵏⴰⵡⴰⵢⵜ ⵙ ⵓⵙⵏⵎⴰⵔⵔⴰ ⵏ ⵓⵙⵉⵏⴰⴳ ⴰⵏⴰⵎⵓⵔ ⵏ ⵜⵓⵜⵍⴰⵢⵉⵏ ⴷ ⵜⵖⵔⵎⵉⵡⵉⵏ ⵜⵉⴳⵎⵓⴹⴰⵏⵉⵏ (inalco)

## ⴰⵙⴽⴽⵉⵍ
ⵉⵜⵜⵢⴰⵔⴰ ⵓⵏⴳⴰⵍ ⵙ ⵓⵙⴽⴽⵉⵍ ⴰⵍⴰⵜⵉⵏ ⵏ ⵜⵎⴰⵣⵉⵖⵜ.

## ⵉⵡⵔⵉⴽⵏ

* ⴰⵎⴰⵍⵍⴰⵙ
* ⵜⵉⵎⵉⵔⵉⵜ ⵏ ⵓⵎⴰⵍⵍⴰⵙ

## ⵜⵓⵎⴰⵢⵜ
ⵓⵏⴳⴰⵍ ⵉⴳⴰ ⵜⵓⵍⵍⵉⵙⵜ ⵏ ⵢⴰⵏ ⵓⵔⴱⴰ ⴰⵎⵥⵥⵢⴰⵏ ⵏⵏⴰ ⵉⵜⵜⵉⵔⵉⵏ ⵢⴰⵜ ⵜⵔⴱⴰⵜ ⵙⴳ ⵡⵓⵍ ⵏⵏⵙ ⵎⴰⵛⴰ ⵜⴰⵔⴱⴰⵜ ⴰⵔ ⴰⵙ ⵜⴰⴽⴽⴰ ⵜⵉⵣⵉ ⴳ ⵜⵉⵍⴰⵡⵜ ⴳ ⵓⵎⴰⴹⴰⵍ ⴰⵎⵓⵟⵟⵓⵏ ⵓⵀⵓ. ⵜⴰⵔⴱⴰⵜ ⵜⵣⴷⵖ ⴳ ⵢⴰⵜ ⵜⵎⴰⵣⵉⵔⵜ ⵢⴰⴹⵏⵉⵏ, ⵓⵔ ⴰⵙ ⵜⴰⴽⴽⴰ ⵜⵉⵣⵉ ⵉ ⵓⵔⴱⴰ ⴳ ⵜⵓⴳⵜⵜ ⵏ ⵜⵉⴽⴽⴰⵍ, ⴰⵢⴰ ⵢⵓⴷⴷⵊⴰ ⴰⵔⴱⴰ ⴰ ⵉⴽⵛⵎ ⴳ ⵢⴰⵏ ⵓⵎⴰⴹⴰⵍ ⵏ ⵓⵙⵡⵉⵏⴳⵎ ⴷ ⵜⴼⵍⵙⴰⴼⵜ ⵢⴰⴷⴷⵊ ⵜ ⵓⵍⴰ ⴰ ⵉⵜⵜⴰⵔⴰ ⵜⵉⵎⴷⵢⴰⵣⵉⵏ. ⵜⴰⵢⵔⵉ ⵏ ⵜⵔⴱⴰⵜ ⵜⵙⴽⵔ ⵙⴳⵉⵙ ⵢⴰⵏ ⵓⴼⴳⴰⵏ ⵉⵙⵡⵉⵏⴳⵉⵎⵏ.

### ⵜⵓⵟⵟⵓⵜⵉⵏ

* ⵜⴰⵣⵡⴰⵔⵜ
* ⵉⵙⵎⵓⵎⵎⵓⵢⵏ ⵏ ⴽⵓ ⵢⵉⴹ
* ⵉⵥⵓⵕⴰⵏ ⵏ ⵜⴰⵢⵔⵉ
* ⵉⵛⵟⵃⴰⵏ ⵏ ⵜⴰⵢⵔⵉ
* ⵉⴽⵉⴽⴹ ⵏ ⵜⴰⵢⵔⵉ
* ⵉⴹⴰⵏ (ⵉⴹ) ⵉⵖⵣⵣⴰⴼⵏ
* ⴰⵖⵉⵡⵏ ⵏ ⵎⴽⵕⴹⵓⵍ
* ⵜⵉⵍⴰⵡⵜ ⴷ ⵜⵡⵉⵔⴳⴰ
* ⵜⵓⵔⵔⵓⵜ ⵏ ⵜⵉⵍⴰⵡⵜ
* ⴰⵡⴰⵍ ⵏ ⵓⵎⴳⴳⵉ

## ⵥⵕ ⵓⴳⴳⴰⵔ

* ⵣⴰⴽⴰⵔⵉⵢⵢⴰ ⴱⵓⵡⵣⵔⵓⵔ

## ⵉⵙⴰⵖⵓⵍⵏ
ⵜⴰⵎⵓⵏⵜ ⴰ ⵉⵎⴰⵣⵉⵖⵏ

**ⵜⴰⵎⵓⵏⵜ ⴰ ⵉⵎⴰⵣⵉⵖⵏ** ( ⵙ ⵓⵙⴽⴽⵉⵍ ⴰⵍⴰⵜⵉⵏ ⵏ ⵜⵎⴰⵣⵉⵖⵜ: **Tamunt a imaziɣen**) ⵉⴳⴰ ⴰⴷⵍⵉⵙ ⵉⵙⵎⵓⵏⵏ ⵉⵣⵍⴰⵏ ⴰⴽⴽⵯ ⵏ ⵓⵎⵖⵏⴰⵙ ⵎⴱⴰⵕⴽ ⵓ ⵍⵄⵕⴱⵉ. ⵉⴼⴼⵓⵖ ⴷ ⴳ ⵓⵙⴳⴳⵯⴰⵙ ⵏ 2021 ⴷ ⵙⴳ ⵓⵥⵕⴰⴳ ⵏ ⵜⵎⵙⵎⵓⵏⵜ ⵏ ⵉⵎⴷⴷⵓⴽⴽⵯⴰⵍ ⵏ ⵏⵏⴱⴰ ⵉ ⵓⵙⴳⵎⵉ, ⵜⴰⵏⴼⴰⵍⵉⵜ, ⵜⴰⵡⵏⵏⴰⴹⵜ ⴷ ⵉⵔⵣⵣⵓⵜⵏ. ⴰⵙⵙⵏⴽⴷ ⴷ ⵓⵣⵣⵔⴰⵢ ⵏ ⵓⵙⵏⵎⴰⵔⵔⴰ ⵉⵙⴽⵔ ⵜ ⴱⴰⵀⴰ ⵎⵏⵚⵓⴱ.

## ⵜⵓⵎⴰⵢⵜ
ⴰⴷⵍⵉⵙ ⵏ ⵜⴰⵎⵓⵏⵜ ⴰ ⵉⵎⴰⵣⵉⵖⵏ ⵉⵙⵎⵓⵏ ⵜⵉⵣⵍⴰⵜⵉⵏ ⴰⴽⴽⵯ ⵏ ⵓⵎⵖⵏⴰⵙ ⴷ ⵓⵎⵖⵏⵏⵊ ⵎⴱⴰⵕⴽ ⵓ ⵍⵄⵕⴱⵉ. ⵢⵓⵎⴰ ⴽⴽⵓⵥ ⵏ ⵡⴰⵍⴱⵓⵎⵏ ⴷ ⵙⵎⵎⵓⵙ ⵉⴷ ⵎⵔⴰⵡ ⴷ ⵙⴰ ⵏ ⵜⵣⵍⵉⵜ.

### ⴰⵍⴱⵓⵎⵏ ⴷ ⵜⵣⵍⴰⵜⵉⵏ

## ⵥⵕ ⵓⴳⴳⴰⵔ

* ⵎⴱⴰⵕⴽ ⵓ ⵍⵄⵕⴱⵉ
* ⴱⴰⵀⴰ ⵎⵏⵚⵓⴱ
* ⵎⵓⵏⵉⵔⴰ ⴰⵢⵜ ⵍⵃⴰⵊⵊ

## ⵉⵙⴰⵖⵓⵍⵏ
ⵅⴰⵣⵄⴰⵍ ⴰⵍⵎⴰⵊⵉⴷⵉ

**ⵅⴰⵣⵄⴰⵍ ⴰⵍⵎⴰⵊⵉⴷⵉ** ⵉⴳⴰ ⵢⴰⵏ ⵓⵎⵔⵣⵓ ⴰⵡⵄⵉⵕⴰⵇ, ⴰⵎⵥⵍⴰⵢ ⴳ ⵜⵙⵏⵙⴳⴷⵜ ⴷ ⵓⵎⵣⵔⵓⵢ ⵏⵏⵙ ⴷ ⵜⵖⵔⵎⵉⵡⵉⵏ ⵜⵉⵇⴱⵓⵔⵉⵏ, ⴷ ⵉⴳ ⴰⵎⴷⵢⴰⵣ ⴷ ⵓⵎⴰⵔⴰ ⴰⵡⵎⵣⴳⵓⵏ, ⵉⵍⵓⵍ ⴳ ⴽⴰⵔⴽⵓⴽ ⴳ ⵓⵙⴳⴳⵯⴰⵙ ⵏ 1951. ⵉⵍⵍⴰ ⴷⴰⵔⵙ ⵓⴳⴳⴰⵔ ⵏ ⵚⴹⵉⵎⵔⴰⵡ ⵏ ⵉⴷⵍⵉⵙⵏ ⵉⵎⵢⴰⵏⴰⵡⵏ ⴳⵔ ⵜⵙⵏⵙⴳⴷⵜ (ⵜⴰⵎⴰⵙⵙⴰⵏⵜ ⵏ ⵉⵙⴳⴷⴰⵏ) ⴷ ⵜⵖⵔⵎⵉⵡⵉⵏ, ⴷ ⵜⵎⴷⵢⴰⵣⵜ ⴷ ⵓⵎⵣⴳⵓⵏ. ⵜⵓⴳⵜⵜ ⵏ ⵉⴳⵉⵜⵏ ⵏⵏⵙ ⵜⵜⵢⵓⵔⴰⵏⵜ ⵙ ⵜⵓⵜⵍⴰⵢⵜ ⵜⴰⵄⵕⴰⴱⵜ.

## ⴰⵙⵍⵎⴷ
ⵉⵙⵎⴷ ⵉ ⵜⵉⵖⵔⵉ ⵏⵏⵙ ⴳ ⴱⵖⴷⴰⴷ ⵢⵓⵎⵥ ⴷⴷⵓⴽⵜⵓⵔⴰ ⴳ ⵓⵎⵣⵔⵓⵢ ⴰⵇⴱⵓⵔ ⵙⴳ ⵓⵙⵉⵏⴰⴳ ⵏ ⵓⵎⵣⵔⵓⵢ ⴰⵙⵔⵖⵉⵏ ⴷ ⵜⴰⵢⵙⵉ ⵜⵓⵙⵙⵏⴰⵏⵜ ⵉ ⵜⵣⵔⴰⵡⵉⵏ/ⵜⵖⵓⵔⵉⵡⵉⵏ ⵜⵉⵏⴰⴼⵍⵍⴰⵜⵉⵏ ⴳ ⴱⵖⴷⴰⴷ ⴰⵙⴳⴳⵯⴰⵙ ⵏ 1996. ⵢⵓⵎⵥ ⴰⵡⴷ ⵢⴰⵜ ⴷⴷⵓⴽⵜⵓⵔⴰ ⵜⵉⵙ ⵙⵏⴰⵜ ⵏⵏⵙ ⴳ ⵜⴼⵍⵙⴰⴼⵜ ⵏ ⵉⵙⴳⴷⴰⵏ ⴰⵙⴳⴳⵯⴰⵙ ⵏ 2009.

## ⵜⴰⵡⵓⵔⵉ
ⵉⵙⵡⵓⵔⵉ ⴳ ⵜⵙⵓⵏⴹⵜ ⵏ ⵙⵙⵉⵏⵉⵎⴰ ⴷ ⵓⵎⵣⴳⵓⵏ ⴳ ⵜⵎⴰⵡⴰⵙⵜ ⵏ ⵜⴷⵍⵙⴰ ⵜⴰⵄⵉⵕⴰⵇⵉⵜ ⴰⵔ ⴰⵙⴳⴳⵯⴰⵙ ⵏ 1998, ⴷ ⵉⵙⵡⵓⵔⵉ ⴳⵔ ⵉⵙⴳⴳⵯⴰⵙⵏ 1973-1996 ⴳ ⵜⵏⵣⵡⴰⵢⵜ ⴷ ⵜⵉⵍⵉⴼⵉⵣⵢⵓⵏ ⴷ ⵜⵙⵖⵓⵏⵉⵏ ⴷ ⵉⵖⵎⵉⵙⵏ ⴰⵡⵄⵉⵕⴰⵇ ⴷ ⵜⴰⵎⵓⵏⵜ ⵏ ⵉⵏⵙⴽⴰⵍⵏ ⴷ ⵉⵎⴰⵔⴰⵜⵏ ⴷ ⵜⵙⵓⵏⴹⵜ ⵏ ⵙⵙⵉⵏⵉⵎⴰ ⴷ ⵓⵎⵣⴳⵓⵏ. ⵉⵍⵎⵎⴰ ⵉⴳⴰ ⴰⵙⵍⵎⴰⴷ ⴰⵙⴷⴰⵡⴰⵏ ⴳ ⵜⵙⴷⴰⵡⵉⵜ ⵏ ⴷⴰⵔⵏⴰ ⴳ ⵍⵉⴱⵢⴰ ⵙⴳ  1998 ⴰⵔ 2003 ⵉⴳⴰ ⴳⵉⵙ ⴰⴽⵓⴷⴰⵏⵏ ⴰⵙⵍⵎⴰⴷ ⵓⵎⵣⵔⵓⵢ ⴰⵇⴱⵓⵔ ⴷ ⵓⵎⵣⵔⵓⵢ ⵏ ⵜⵥⵓⵕⵉ. ⴳⵔ ⵉⵙⴳⴳⵯⴰⵙⵏ 1996-1998 ⵉⵙⵡⵓⵔⵉ ⴳ ⵍⵓⵕⴹⵓⵏ ⴷ ⵉⴼⵙⵔ ⵉⴷⵍⵉⵙⵏ ⵉⵡⵏⴳⵉⵎⵏ ⵏⵏⵙ ⵉⵎⵣⵡⵓⵔⴰ .

ⵢⵓⵔⵔⵉ ⴷ ⵖⵔ ⵍⵄⵉⵕⴰⵇ ⴳ ⵖⵓⵛⵜ 2003 ⵉⵙⵡⵓⵔⵉ ⴰⵎ ⴰⵏⵎⵀⴰⵍ ⵏ ⵡⴰⵎⵎⴰⵙ ⴰⵡⵄⵉⵕⴰⵇ ⵏ ⵓⵎⵙⴰⵡⴰⵍ ⵏ ⵜⵖⵔⵎⵉⵡⵉⵏ ⴷ ⵉⵙⴳⴷⴰⵏ ⴳ ⵍⵄⵉⵕⴰⵇ. ⴳⵔ ⵉⵙⴳⴳⵯⴰⵙⵏ 2007-2014 ⵉⵏⵎⴰⵍⴰ ⴳ ⵜⵙⴷⴰⵡⵉⵜ ⵏ ⵍⴰⵢⴷⵏ ⴷ ⵉⵙⵡⵓⵔⵉ ⴳ ⴽⵉⴳⴰⵏ ⵏ ⵜⵙⴷⴰⵡⵉⵢⵉⵏ ⵍⵍⵉ ⵉⵕⵥⵎⵏ ⴳ ⵀⵓⵍⴰⵏⴷⴰ ⴷ ⵓⵕⵓⴱⴱⴰ, ⴷ ⴰⵔ ⵉⵙⵙⴰⵇⵔⴰ ⴰⵎⵣⵔⵓⵢ ⵏ ⵜⵖⵔⵎⵉⵡⵉⵏ ⴷ ⵉⵙⴳⴷⴰⵏ ⵉⵇⴱⵓⵕⵏ. ⴷ ⵉⴳⴰ ⴰⵡⴷ ⴰⴳⵎⴰⵎ ⴳ ⵜⴰⵎⵓⵏⵜ ⵏ ⵉⵏⵙⴽⴰⵍⵏ  ⴷ ⵉⵎⴰⵔⴰⵜⵏ ⴳ ⵍⵄⵉⵕⴰⵇ, ⴷ ⵜⴰⵎⵓⵏⵜ ⵏ ⵉⵎⴰⵔⴰⵜⵏ ⵉⵄⵕⴰⴱⵏ ⴷ ⵜⴰⵎⵓⵏⵜ ⵏ ⵉⵏⵎⵣⴳⵓⵏⵏ ⵉⵄⵉⵕⴰⵇⵉⵢⵏ, ⴷ ⵓⵏⵎⴰⵍⵍⵓ ⵏ ⵉⵏⵖⵎⴰⵙⵏ ⵉⵄⵉⵕⴰⵇⵉⵢⵏ, ⴷ ⵜⴰⵎⵓⵏⵜ ⵏ ⵉⵏⵎⵣⵔⴰⵢⵏ ⵉⵄⵕⴰⴱⵏ, ⴷ ⵓⴳⵎⴰⵎ ⴳ ⵜⴰⴽⴰⴷⵉⵎⵉⵜ ⵜⴰⵎⴰⴹⵍⴰⵏⵜ ⵏ ⵓⵏⴳⵎⵎⵓⴹ-ⴰⴷⴰⵔⴰⵎ ⴳ ⵕⵓⵎⴰⵏⵢⴰ. ⵉⴳⴰ ⴰⵎⴳⴰⵢ ⴰⵡⵎⵣⴳⵓⵏ ⴷ ⵉⴳⴰ ⴰⵡⴷ ⴰⵎⴰⵔⴰ ⵏ 50 ⵏ ⵉⴷⵍⵉⵙⵏ ⴳ ⵜⵎⴳⵉⵙⵏⵜ(ⵜⴰⵎⵉⵜⵓⵍⵓⵊⵉⵜ) ⴷ (ⵓⵖⵓⵍ ⴰⵎⴰⵖⵍⴰⵍ: ⵓⵖⵓⵍ ⵙ ⵉⵥⵓⵕⴰⵏ ⴷ ⵜⴰⵎⴰⵖⵜ ⵏ ⵓⵎⵉⵢ ⴷ ⵓⵎⵣⵔⵓⵢ) ⵉⴼⴼⵖ ⴷ ⵙⴳ ⵜⴰⴷⴷⴰⵔⵜ ⵜⴰⵄⵕⴰⴱⵜ ⵏ ⵉⵙⵓⵎⴰ ⴳ 2011, ⴷ ⵓⵎⵣⵔⵓⵢ ⴰⵇⴱⵓⵔ ⴷ ⵉⵙⴳⴷⴰⵏⵏ ⵉⵇⴱⵓⵔⵏ ⴷ ⵜⵎⴷⵢⴰⵣⵜ ⴷ ⵓⵎⵣⴳⵓⵏ ⴷ ⵓⵎⵣⵔⵓⵢ ⵏ ⵉⵙⴳⴷⴰⵏ ⴷ ⵜⵙⵏⵖⵔⵎⴰ ⴷ ⵓⵎⵣⵔⵓⵢ ⵏⵏⵙⵏ.

## ⴽⵔⴰ ⴳ ⵉⴳⵉⵜⵏ ⵏⵏⵙ
**ⴳ ⵜⵎⴳⵉⵙⵏⵜ**
*    (ⴰⵎⵓⴷⴷⵓ ⵏ  ⵙⵓⵎⵔ) ⵉⴼⴼⵖ ⴷ ⵙⴳ ⵜⵉⵥⵕⵉⴳⵉⵏ ⵏ ⵄⴰⵛⵜⴰⵔ ⴳ 1999.
*    (ⵜⵉⵏⴼⵓⵙⵉⵏ ⵜⵉⵙⵓⵎⴰⵔⵉⵢⵉⵏ) ⵉⴼⴼⵖ ⴷ ⵙⴳ ⵜⵎⴰⵡⴰⵙⵜ ⵏ ⵓⵙⵏⵖⵎⵙ, ⴱⵖⴷⴰⴷ 1995.
*    (ⵜⵓⵎⴳⵉⵙⵏⵜ ⵏ ⵍⵓⵕⴹⵓⵏ ⴰⵇⴱⵓⵔ) 1997.
*    
**ⴳ ⵜⵎⵣⵢⴰⵣⵜ**
*    (ⵉⵣⵍⴰⵏ ⵏ  ⵉⵙⵕⴰⴼⵉⵍ) ⵉⴼⴼⵖ ⴷ ⵙⴳ ⵜⵎⴰⵡⴰⵙⵜ ⵏ ⵓⵙⵏⵖⵎⵙ1984.
*    (ⵅⵉⵣⴰⵢⵉⵍ) ⵉⴼⴼⵖ ⴷ ⵙⴳ ⵜⵎⴰⵡⴰⵙⵜ ⵏ ⵓⵙⵏⵖⵎⵙ 1989.
*    (ⵛⵓⵖⴰⵜ) ⵉⴼⴼⵖ ⴷ ⵙⴳ ⵜⵉⵥⵕⵉⴳⵉⵏ ⵏ ⵎⵉⵣⵓⴱⵓⵜⴰⵎⵢⴰ 2013.
**ⴳ ⵓⵎⵣⴳⵓⵏ**
*    (ⴰⵡⵍⵉⵡⵍ ⴳ ⵍⴽⵔⵉⵙⵜⴰⵍ) 1990.
*    (ⵃⴰⴼⵍⴰⵜ ⵍⵎⴰⵙ) 1991.
*    (ⵀⴰⵎⵍⵉⵜ ⴱⵍⴰ ⵀⴰⵎⵍⵉⵜ) 1992.
*    (ⴰⵢⵢⵓⵔ ⵏ ⵉⴷⴰⵎⵎⵏ) 1992.
*    (ⵜⵉⵎⵣⴳⵓⵏⵉⵏ ⵉⵎⵥⵉⵏ ⴱⴰⵀⵔⴰ) 1993.
**ⴳ ⵜⵥⵕⵉ ⵜⴰⵎⴷⵢⴰⵣⵜ**
*    (ⴰⵏⵍⵍⵉ ⴰⵎⴷⵢⴰⵣ) ⴰⴷⵍⵉⵙ ⴰⵎⵣⵡⴰⵔⵓ ⴷ ⵡⵉⵙ ⵙⵉⵏ ⴳ 2004.

## ⵥⵕ ⵓⴳⴳⴰⵔ

* ⵎⵓⵃⴰⵎⵎⴰⴷ ⵛⴰⵃⵕⵓⵕ
* ⵎⵓⵃⵎⵎⴰⴷ ⴰⵔⴽⵓⵏ
* ⴰⴷⵓⵏⵉⵙ
* ⴰⵙⴳⴷ
* ⴰⵎⵣⵔⵓⵢ

## ⵉⵙⴰⵖⵓⵍⵏ
ⵎⵓⵃⵎⵎⴰⴷ ⵣⴼⵣⴰⴼ

**ⵎⵓⵃⵎⵎⴰⴷ ⵣⴼⵣⴰⴼ** (1945 – 2001) ⵉⴳⴰ ⵢⴰⵏ ⵓⵎⴰⵔⴰ ⴷ ⵓⵎⵏⴳⴰⵍ ⴰⵎⵖⵔⵉⴱⵉ, ⴷ ⵢⴰⵏ ⵙⴳ ⵉⵎⴰⵔⴰⵜⵏ ⵉⵎⵖⵔⵉⴱⵉⵢⵏ ⵉⵜⵔⴰⵔⵏ  ⴷ ⵢⴰⵏ ⵙⴳ ⵉⵎⴰⵔⴰⵜⵏ ⵉⵎⵖⵔⵉⴱⵉⵢⵏ ⵍⵍⵉ ⵎⵓ ⴱⴰⵀⵔⴰ ⵜⵜⵡⴰⵖⵔⴰⵏ ⵉⴳⵉⵜⵏ ⵏⵏⵙ ⴳ ⵓⵎⴹⴰⵍ, ⵜⵜⵓⵙⵓⵖⵍⵏ ⵉⴳⵉⵜⵏ ⵙ ⵜⵓⴳⵜⵜ ⵏ ⵜⵓⵜⵍⴰⵢⵉⵏ. ⵜⴻⵜⵜⵡⴰⵙⵙⵏ ⵜⵔⵎⵉⵜ ⵏⵏⵙ ⵙ ⵡⴰⵍⵍⴰⵙ ⵏ ⵉⵙⵏⵜⴰⵍ ⵏ ⵉⵎⴰⴹⴰⵍⵏ ⵉⵎⴰⵣⴷⴰⵔⵏ ⴷ ⵓⵙⵉⵜⵜⵉ ⴰⵏⴰⵎⵓⵏ, ⴷ ⵙ ⵜⵖⵔⴰⵔⵜ ⵏⵏⵙ ⵜⴰⵏⴰⴼⴳⴰⵏⵜ ⴷ ⵜⵓⵜⵍⴰⵢⵜ ⵏⵏⵙ ⵏ ⵜⵎⴷⵢⴰⵣⵜ ⵉⴼⵙⵙⵓⵙⵏ, ⴷ ⵎⴰⵢⴰ ⴰⴷ ⵜ ⵢⵓⵊⵊⴰⵏ ⴰⴷ ⵉⵜⵜⵡⴰⵙⵙⵏⵏ ⵙ ⵡⴰⵙⵙⴰⵖ  ⵏ "ⴰⵎⴷⵢⴰⵣ ⵏ ⵡⵓⵏⴳⴰⵍ ⴰⵎⵖⵔⵉⴱⵉ" ⴳ ⵡⴰⵎⵓⵏ ⴰⵏⴼⵔⴰⵏ ⵏ ⵜⵎⴷⵢⴰⵣⵜ.

## ⵜⴰⵙⴽⵏⵉⴷⵉⵔⵜ ⵏⵏⵙ
ⵉⵍⵓⵍ ⵎⵓⵃⵎⵎⴰⴷ ⵣⴼⵣⴰⴼ ⴳ ⵜⵖⵔⵎⵜ ⵏ "ⴰⴳⴰⴷⴷⴰⵣ ⵏ ⵓⴽⵔⴰⵙ ⵏ ⵓⴷⴰⵔⴰⵎ/ ⵙⵓⵇ ⵍⴰⵔⴱⵄⴰ ⵍⵖⵔⴱ", ⴷ ⵉⴷⴷⵔ ⵢⴰⵜ ⵜⵎⵥⵉ ⵉⵛⵇⵇⴰⵏ, ⴷ ⵉⵎⵎⵓⵜ ⴱⴰⴱⴰⵙ ⵜⵉⵣⵉ ⵍⵍⵉ ⵜⵍⵍⴰ ⴷⴰⵔ ⵎⵓⵃⵎⵎⴰⴷ ⵣⴼⵣⴰⴼ ⵙⵎⵎⵓⵙ ⵉⵙⴳⴳⵯⴰⵙⵏ. ⴹⴰⵕⵜ ⵏ ⵜⵉⵣⵉ ⵏ ⵜⵖⵓⵔⵉ ⵜⴰⵙⴷⴰⵡⴰⵏⵜ ⴳ ⵜⵥⵍⴰⵢⵜ ⵏ ⵜⴼⵍⵙⴰⴼⵜ, ⵉⵙⵡⵓⵔⵉ ⴰⵎ ⴰⵙⵍⵎⴰⴷ ⵏ ⵜⵓⵜⵍⴰⵢⵜ ⵜⴰⵄⵕⴰⴱⵜ ⴳ  ⵢⴰⵜ ⵜⵙⵎⴰⵜⵜⴰⴳⵜ ⴳ ⵜⵖⵔⵎⵜ ⵏ ⵍⵇⵏⵉⵟⵕⴰ, ⵉⵍⵎⵎⴰ ⵉⴼⵍ ⴰⵙⵙⵍⵎⴷ ⴰⴼⴰⴷ ⴰⴷ ⵢⴰⵎⵥ ⵜⴰⵏⴼⵍⵓⵙⵜ ⵏ ⵜⵙⴷⵍⵉⵙⵜ ⵏ ⵜⵙⵎⴰⵜⵜⴰⴳⵜ. ⵉⵍⵎⵎⴰ ⵉⵎⵓⴷⴷⴰ ⵙ ⵜⴳⵎⵎⵉ ⵜⵓⵎⵍⵉⵍⵜ, ⴳ ⵓⵙⵓⵏ ⵏ ⵍⵎⵄⴰⵔⵉⴼ ⴰⴼⴰⴷ ⴰⴷ ⵖⵉⵏ ⵉⵣⴷⵖ, ⵖⵉⵏ ⴰ ⵖ ⵉⴼⴽⴰ ⵜⵉⵣⵉ ⵏⵏⵙ ⴽⵓⵍⵍⵓ ⵜⵜ ⵉ ⵜⵉⵔⵔⴰ ⴷ ⵉⴷⴷⵔ ⴳ ⵢⴰⵏ ⵓⵡⵍⵉⵡⵍ ⴰⴱⵓⵀⵉⵎⵉ ⴳⵔ ⵉⵙⴰⵢⵔⴰⵔⵏ ⵏ ⵜⵎⴷⵉⵏⵜ, ⴷ ⵜⵙⵎⵓⵏ ⵜ ⵢⴰⵜ ⵜⴷⴷⵓⴽⵍⴰ ⵜⴰⵎⵇⵇⵔⴰⵏⵜ ⴷ ⵙⵉⵏ ⵉⵎⴰⵔⴰⵜⵏ ⵉⵎⵖⵔⵉⴱⵉⵢⵏ ⵉⴷⵔⵉⵙ ⵍⵅⵓⵔⵉ ⴷ ⵎⵓⵃⵎⵎⴰⴷ ⵛⵓⴽⵔⵉ.

ⵜⴽⴽⴰ ⵜⵜ ⵉⵏⵏ ⵜⵣⵡⵉⵔⵉ ⵏ ⵣⴼⵣⴰⴼ ⴳ ⵉⴷ ⵚⴹⵉⵎⵔⴰⵡ, ⴳ ⵜⵎⴷⵢⴰⵣⵜ, ⴷⴰⵜ ⴰⴷ ⵉⵎⵎⴰⵜⵜⵉ ⵖⵔ ⵜⵏⴼⵓⵙⵜ ⴷ ⵡⵓⵏⴳⴰⵍ. ⴷ ⵉⵣⵡⴰⵔ ⵙ ⵓⴼⵙⴰⵔ ⵏ ⵜⵏⴼⵓⵙⵉⵏ ⵏⵏⵙ ⴳ ⴽⵉⴳⴰⵏ ⵏ ⵉⴳⵔⴰⵏ ⵉⵙⴽⵍⴰⵏⵏ ⵏ ⵓⴳⵎⵎⵓⴹ ⴰⵎ ⵜⵙⵖⵓⵏⵜ "ⵍⵎⴰⵊⴰⵍⵍⴰ" ⵜⴰⵎⵉⵚⵕⵉⵜ ⴷ ⵉⵖⴰⵏⵉⴱⵏ ⵉⵄⵉⵔⴰⵇⵉⵢⵏ ⴷ ⵜⵙⴽⵍⴰ ⵜⴰⵍⵓⴱⵏⴰⵏⵉⵜ, ⴰⵢⵍⵍⵉ ⵜ ⵢⵓⵊⵊⴰⵏ ⴰⴷ ⵉⵙⴽⵔ ⴰⴷⵖⴰⵔ ⴳ ⵜⵙⴽⵍⴰ ⵜⴰⵎⴰⴹⵍⴰⵏⵜ . ⴷ ⵜⵓⴳⵜⵜ ⵏ ⵉⴳⵉⵜⵏ ⵏⵏⵙ ⵜⵜⵢⵓⵔⴰⵏ ⵙ ⵜⵙⵔⵖⵉⵏⵜ.

ⵉⴽⵛⵎ ⵣⴼⵣⴰⴼ ⵖⵔ ⵜⵎⵓⵏⵜ ⵏ ⵉⵎⴰⵔⴰⵜⵏ ⵏ ⵍⵎⵖⵔⵉⴱ ⴰⵙⴳⴳⵯⴰⵙ ⵏ 1968, ⴷ ⵉⵙⵙⵓⴼⵖ ⴷ ⴳ 1970 ⵜⴰⴷⵍⴰ ⵏⵏⵙ ⵜⴰⵎⵣⵡⴰⵔⵓⵜ ⵏ ⵜⵏⴼⵓⵙⵉⵏ "ⴰⵎⵙⴰⵡⴰⵍ ⴳ ⵢⵉⴹ ⴰⵎⴷⴷⵉⵔⵣ", ⵉⵍⵎⵎⴰ ⵓⵏⴳⴰⵍ ⵏⵏⵙ ⴰⵎⵣⵡⴰⵔⵓ "ⵜⴰⵎⵖⴰⵔⵜ ⴷ ⵜⴷⵊⴷⴷⵉⴳⵜ", ⴰⵙⴳⴳⵯⴰⵙ ⵏ 1972, ⴷ ⵍⵍⵉ ⴷ ⵉⵙⵙⵏⴽⵔⵏ ⴼⵍⵍⴰⵙ ⵢⴰⵏ ⵓⵎⴹⴰⴽⴰⵕ ⴰⵏⴼⵔⴰⵏ .

ⵉⴽⴽⴰ ⵓⴼⴰⵔⵙ ⵏ ⵣⴼⵣⴰⴼ ⴰⵔ ⴰⵙⴳⴳⵯⴰⵙ ⵏ 1993, ⴳ ⵜⵓⴳⴷⵜ ⵏ ⵜⴰⴷⵍⵉⵡⵉⵏ ⵏ ⵜⵏⴼⵓⵙⵉⵏ ⴷ ⵡⵓⵏⴳⴰⵍⵏ ⵏⵏⵙ ⵍⵍⵉ ⵉⵎⵓⵔⵙⵏ ⴰⵎ ⵜⴰⴷⵍⴰ "ⵜⵓⵍⴷⵉⵜ" ⴷ ⵓⵏⴳⴰⵍ ⵏ "ⴰⴱⴰⵖⵓⵖ ⵍⵍⵉ ⴷ ⵉⵜⵜⵓⵎⴰⵏⵏ ⴷ ⴰⵔ ⵜ ⵉⵜⵜⵉⵍⵉⵃ". ⴳ ⵓⵙⴳⴳⵯⴰⵙ ⵏ 1999, ⵜⵙⵙⵓⴼⵖ ⴷ ⵜⵎⴰⵡⴰⵙⵜ ⵏ ⵜⴷⵍⵙⴰ ⵜⴰⵎⵖⵔⵉⴱⵉⵜ ⴽⵓⵍⵍⵓ ⵉⴳⵉⵜⵏ ⵏⵏⵙ, ⴳ ⵓⵙⵡⵉⵔ ⴰⵏⴼⴳⴰⵏ.  ⵉⵜⵜⵢⴰⵡⵙⵙⴰⵏⵏ ⵣⴼⵣⴰⴼ ⵙ ⵓⵣⴷⴰⵢ ⵏⵏⵙ ⴳⵔⴰⵙ ⴷ ⵎⴷⴷⵏ ⴷ ⵜⵡⵉⵣⵉ ⵏⵏⵙ ⵉ ⵉⵎⴰⵔⴰⵜⵏ ⵉⵎⴰⵢⵏⵓⵜⵏ. 

## ⵉⴳⵉⵜⵏ ⵏⵏⵙ

# ⴰⵎⵙⴰⵡⴰⵍ ⴳ ⵢⵉⴹ ⴰⵎⴷⴷⵉⵔⵣ "حوار في ليل متأخر" : ⵜⴰⵏⴼⵓⵙⵜ, ⵜⴰⵎⴰⵡⴰⵙⵜ ⵏ ⵜⴷⵍⵙⴰ, ⴷⵉⵎⴰⵛⵇ 1970.
# ⵜⴰⵎⵟⵟⵓⵜ ⴷ ⵜⵊⴷⴷⵉⴳⵜ "المرأة والوردة" : ⵓⵏⴳⴰⵍ, ⵜⴰⴷⴷⴰⵔⵜ ⵉⵎⵓⵏⵏ ⵉ ⵓⴼⵙⴰⵔ, ⴱⴰⵢⵔⵓⵜ, 1972.
# ⵜⵉⴳⵯⵎⵎⴰ ⵜⵉⵏⴷⴰⵢⵉⵏ "بيوت واطئة:" : ⵜⵉⵏⴼⵓⵙⵉⵏ, ⵜⴰⴷⴷⴰⵔⵜ ⵏ ⵓⴼⵙⴰⵔ ⵜⴰⵎⵖⵔⵉⴱⵉⵜ, ⵜⵉⴳⵎⵎⵉ ⵜⵓⵎⵍⵉⵍⵜ, 1977.
# ⵉⵙⵎⴹⴰⵍ ⴳ ⵡⴰⵎⴰⵏ "قبور في الماء" : ⵓⵏⴳⴰⵍ, ⵜⴰⴷⴷⴰⵔⵜ ⵜⴰⵄⵕⴰⴱⵜ ⵉ ⵓⴷⵍⵉⵙ, ⵜⵓⵏⵙ, 1978.
# ⴰⵍⴳⵎⴰⴹ ⴷ ⵢⵉⵍⵍ "الأفعى والبحر" : ⵓⵏⴳⴰⵍ, ⵜⵉⴳⵎⵎⵉ ⵜⵓⵎⵍⵉⵍⵜ, 1979.
# ⵜⴰⴷⴷⴰⴳⵜ ⵜⴰⴼⵓⵥⴰⵕⵜ "الشجرة المقدسة" : ⵜⵉⵏⴼⵓⵙⵉⵏ, ⵜⴰⴷⴷⴰⵔⵜ ⵏ ⵜⵙⴽⵍⴰ, ⴱⴰⵢⵔⵓⵜ, 1980.
# ⵜⵉⴳⵍⴰⵢⵜ ⵏ ⵓⵢⴰⵥⵉⴹ "بيضة الديك" : ⵓⵏⴳⴰⵍ, ⵜⵥⵕⵉⴳⵉⵏ ⵏ ⵜⵙⴷⴰⵡⵉⵜ, ⵜⵉⴳⵎⵎⵉ ⵜⵓⵎⵍⵉⵍⵜ, 1984.
# ⵜⵉⵔⵎⵉⵜ ⵏ ⵜⵓⴷⵔⵜ "محاولة عيش" : ⵓⵏⴳⴰⵍ, ⵜⵓⵏⵙ, 1985.
# ⴰⴳⵍⵍⵉⴷ ⵏ ⵓⵎⴷⵓⵏ "ملك الجن" : ⵜⵉⵏⴼⵓⵙⵉⵏ, ⵉⴼⵔⵉⵇⵢⴰ ⵏ ⵓⴳⵎⵎⵓⴹ, ⵜⵉⴳⵎⵎⵉ ⵜⵓⵎⵍⵉⵍⵜ, 1988.
# ⴰⵏⴳⵍⵓⵙ ⴰⵎⵍⵍⴰⵍ "ملاك أبيض" : ⵜⵉⵏⴼⵓⵙⵉⵏ, ⵍⵇⴰⵀⵉⵕⴰ, 1988.
# ⵜⵓⵍⴷⵉⵜ "عربة" : ⵜⵉⵥⵕⵉⴳⵉⵏ ⵏ ⵄⵓⴽⴰⴹ, ⵕⵕⴱⴰⵟ, 1993.

## ⵜⴰⵙⵎⵖⵓⵔⵜ ⵏ ⵎⵓⵃⵎⵎⴰⴷ ⵣⴼⵣⴰⴼ
ⵉⵜⵜⵓⵙⵎⵖⵔ ⵣⴼⵣⴰⴼ ⵙ ⵓⵙⴽⴽⵉⵔ ⵏ ⵢⴰⵜ ⵜⵙⵎⵖⵓⵔⵜ ⵜⴰⵙⴽⵍⴰⵏⵜ ⵙ ⵉⵙⵎ ⵏⵏⵙ ⴰⵔ ⵜⴻⵜⵜⵓⴼⴽⴰ ⴽⵓ ⴽⵕⴰⴹ ⵉⵙⴳⴳⵯⴰⵙⵏ ⴳ ⵓⵏⵎⵓⴳⴳⴰⵔ ⵏ ⴰⵚⵉⵍⴰ ⴰⴷⵍⵙⴰⵏ ⴰⴳⵔⴰⵖⵍⴰⵏ ⴳ ⵍⵎⵖⵔⵉⴱ (ⵢⵉⵡⵉ ⵜⵜ ⵓ ⵙⵙⵓⴷⴰⵏ ⵟⵟⴰⵢⴱ ⵚⴰⵍⵉⵃ ⴳ 2002, ⴷ ⵓⵍⵉⴱⵉ ⵉⴱⵕⴰⵀⵉⵎ ⵍⴽⵓⵏⵉ 2005).

## ⵜⴰⵎⵜⵜⴰⵏⵜ ⵏⵏⵙ
ⴳ 13 ⵢⵓⵍⵢⵓⵣ 2001 ⵉⵎⵎⵓⵜ ⵎⵓⵃⵎⵎⴰⴷ ⵣⴼⵣⴰⴼ ⴳ ⵓⵡⵜⴰⵢ ⵏ ⵙⵎⵓⵎⵔⴰⵡ ⴷ ⵚⴹⵉⵚ, ⴹⴰⵕⵜ ⵏ ⵉⵙⵍⴰⴳⵏ ⵏ ⵡⴰⵟⵟⴰⵏ ⵏ ⵓⴼⵓⵔⵔⴰⵢ (ⴰⴽⵓⵏⵚⵉⵕ).

## ⵥⵕ ⵓⴳⴳⴰⵔ

* ⵜⴰⵙⴽⵍⴰ
* ⵓⵏⴳⴰⵍ

## ⵉⵙⴰⵖⵓⵍⵏ
ⴱⴰⵔⵓⵅ ⵙⴱⵉⵏⵓⵣⴰ

ⴱⵉⵏⵜⵓ (ⵙ ⵜⵄⵉⴱⵔⵉⵜ: ⴱⴰⵔⵓⵅ, ⵙ ⵜⴰⵍⵍⴰⵜⵉⵏⵜ: ⴱⵉⵏⵉⴷⵉⴽⵜⵓⵙ) ⵉⴳⴰ ⵢⴰⵏ ⵙⴳ ⵉⴼⵍⵙⴰⴼⵏ ⵏⵚⴹⵏⵉⵏ ⵏ ⵓⵣⵎⵣ ⴰⵜⵔⴰⵔ ⴰⵣⴰⵢⴽⵓ, ⵉⵍⵓⵍ ⴳ ⵓⵙⴳⴳⵯⴰⵙ 1632, ⵉⵎⵎⵓⵜ ⴳ 1677, ⵉⴼⴽⴰ ⵢⴰⵏ ⵓⴷⵔⴰⵡ ⵉⵍⴰⵏ ⴰⵜⵉⴳ ⴳ ⴽⵔⴰ ⵉⴳⴰ ⵜⵜ ⴰⵙⴰⵔⴰⴳ ⵏ ⵜⴼⵍⵙⴰⴼⵜ, ⴷ ⵡⴰⵔⵔⴰⵜⵏ ⵏⵏⵙ ⴷⴰ ⵎⵎⴰⵍⴰⵏ ⵉⴹⵉⵚ ⵏ ⵎⵏⵏⴰⵡ ⵉⵙⵓⴳⴰⵎ ⵣⵓⵏ ⴷ ⴰⵚⵟⵓⵡⵉⵣⵎ ⴷ ⵓⵙⵏⴳⵯⵔⵉ ⵓⴷⴰⵢ ⴷ ⵜⵎⵉⴽⵢⴰⴼⵉⵍⵜ ⴷ ⵀⵓⴱⴱⵙ ⴷ ⴷⵉⴽⴰⵔⵜ, ⴷⵖ ⴰⵢⴰⵏⵏ ⴰ ⵖⴼ ⵉⵛⵇⵇⴰ ⴰⴷ ⵜ ⵏⵙⵙⴽⵛⵎ ⴳ ⴽⵔⴰ ⵏ ⵡⴰⵏⴰⵡ ⵉⵜⵜⴳⵍⵉⵏ, ⵡⴰⵅⵅⴰ ⵉⵍⵍⴰ ⵎⴰ ⵜ ⵉⵜⵜⴳⴳⴰⵏ ⴷ ⵓⴳⴰⵍⴼⵓ ⵏ ⴷⵉⴽⴰⵔⵜ ⴷ ⴷ ⵍⴰⵢⴱⵏⵉⵜⵣ ⵙ ⴽⵕⴰⴹ ⵉⵜⵙⵏ ⴳⴰⵏ ⵉⵎⴰⴳⵔⵏ ⵏ ⵜⵙⵏⴳⵯⵔⵉⵜ. 

ⴳ ⴷⴰⵔ ⵉⴼⵍⵙⴰⴼⵏ, ⵙⴱⵉⵏⵓⵣⴰ ⵉⵜⵜⵢⴰⵡⵙⵙⴰⵏ ⴱⴰⵀⵔⴰ ⵙ ⵡⵉⵏ ⵉⵔⴼⵙⴰⵏ ⴷ ⵢⴰⵜ ⵜⴰⵡⵓⵔⵉ ⵜⴰⵏⵓⴼⵍⴰⵢⵜ ⴷⴰ ⵉⵙⵙⵎⵏⵉⴷⵏ ⵢⴰⵜ ⵜⴰⵏⵏⴰⵢⵜ ⵜⵓⵔⴼⵉⵙⵜ ⵖ ⵉⵜⵜⵢⴰⵡⵥⵍⴰⵢ ⵡⴰⴽⵓⵛ ⴷ ⵓⴳⴰⵎⴰ. ⵓⵔ ⵙⵓⵍ ⴳⵉⵙ ⵉⴳⵉ ⵡⴰⴽⵓⵛ ⵢⴰⵏ ⵓⵎⵖⵏⴰⵢ ⴰⵎⴰⵜⵜⵓⵢ ⵏ ⵓⵎⵖⵔⴰⴷ ⴷⴰ ⵜ ⵉⵜⵜⵏⴱⴰⴹⵏ ⵙ ⵜⴰⵊⵊⵓⵍⵜ, ⴷ ⵓⴳⴰⵎⴰ ⵙ ⵢⵉⵖⴼ ⵏⵏⵙ ⵉⵜⵜⵢⴰⵡⵔⵎⴰⵙ ⵉⵙ ⵉⴳⴰ ⵡⴰⵔ ⵜⴰⴽⵟⵟⵓⵜ, ⵉⴳ ⵢⴰⵏ ⵓⵏⴳⵔⴰⵡ ⴰⵎⵖⵜⴰⵙ ⴷⴰ ⴳ ⵉⴳⴰ ⵓⴼⴳⴰⵏ ⵢⴰⵏ ⵓⴳⵣⵣⵓⵎ. ⴷ ⵓⴼⴳⴰⵏ ⴰⵔ ⵉⵜⵜⴰⴼⴰ ⵜⵓⵎⵔⵜ ⵖⴰⵙ ⵙ ⵢⴰⵏ ⵓⵔⵎⴰⵙ ⴰⵏⴰⴳⵯⵔⴰⵢ ⵉ ⵓⵏⴳⵔⴰⵡ ⴰⴷ ⴷ ⵡⴰⵏⵙⴰ ⵏⵏⵙ ⴷⵉⴳⵙ. ⵙ ⵜⴰⴹⵓⵏⵜ ⵏ ⵓⵢⴰⴷ ⴷ ⴽⵉⴳⴰⵏ ⵏ ⵜⴰⵏⵏⴰⵢⵉⵏ ⵣⵏⴰⵣⴰⵏⵉⵏ ⴷⴰ ⵉⴼⴽⴰ, ⴰⵔ ⵉⵜⵜⵖⴰⵎⴰ ⵙⴱⵉⵏⵓⵣⴰ ⵢⴰⵜ ⵜⵥⴰⵎⵓⵎⵜ ⵖⴼ ⵉⵍⵍⴰ ⵢⴰⵏ ⵓⵎⵔⴰⵔⴰ ⵉⴳⴳⵓⵜⵏ. 

## ⵜⵓⴷⵔⵜ ⴷ ⵜⵡⵔⵉⵡⵉⵏ ⵏⵏⵙ
ⵢⵓⵛⴽⴰ ⴷ ⵙⴱⵉⵏⵓⵣⴰ ⵙ ⵓⵎⴰⴹⴰⵍ ⴰⴷ ⵉⴳⴰ ⵢⴰⵏ ⵡⵓⴷⴰⵢ, ⵉⵍⵓⵍ ⴷ ⵖ 1632, ⵉⴳ ⵡⴰⵔⵔⴰⵡ ⵏ ⵎⴰⵔⵔⴰⵏⵓ ⴼⴰⵔⵏⵜⵙ, ⵜⴰⵡⵊⴰ ⵏⵏⵙ ⵜⵎⵎⴰⵜⵜⵉ ⵙ ⵓⵎⵙⵜⵔⴷⴰⵎ ⵙⵖ ⵓⴱⵔⵜⵉⵇⵉⵣ ⴰⴷ ⵔⵡⵍⵏ ⵉ ⵜⵙⴷⴽⴰⴹⵉⵏ ⵏ ⵓⴳⴳⵓⵙ, ⵉⴷⴷⵔ ⴳ ⵡⴰⵎⵎⴰⵙ ⴰⵎⵓⵏ ⵉⵜⵜⵣⵎⴰⵔⵏ ⵏ ⵀⵓⵍⴰⵏⴹⴰ, ⴱⴰⴱⴰⵙ ⵏ ⵙⴱⵉⵏⵓⵣⴰ ⵉⴽⴽⴰ ⵜⵜ ⵉⵏⵏ ⵉⴳⴰ ⵢⴰⵏ ⵓⵙⴱⴱⴰⴱ ⵉⵎⵓⵔⵙⵏ, ⵉⴳ ⵢⴰⵏ ⵓⴳⵎⴰⵎ ⵉⵍⴰⵏ ⵍⵓⵇⵔ ⴳⵔ ⵓⴳⵔⴰⵡ. ⵉⵏⵏⴰⵙ ⵀⴰⵏⵏⴰ ⵜⴰⵍⴷⵏⵉ ⵜⵉⵙ ⵙⵏⴰⵜ ⵏ ⴱⴰⴱⴰⵙ ⵙⵖ ⴽⵕⴰⴹⵜ  ⵜⵎⵎⵓⵜ ⴳ ⵓⵙⴳⴳⵯⴰⵙ 1638, ⵉⵎⴽ ⵉⵟⵟⴰⴼ ⵏⵜⵜⴰⵏ ⵙⴹⵉⵚ ⵉⵙⴳⴳⵯⴰⵙⵏ ⵀⵍⵍⵉ. 

ⴰⵎⵥⵥⵉⵢ ⵙⴱⵉⵏⵓⵣⴰ ⵍⵍⵉ ⵎⵉ ⵉⵜⵜⵢⴰⵡⴼⴽⴰ ⵉⵙⵎ ⵏ ⴱⴰⵔⵓⵅ, ⵉⵖⵔⴰ ⵖ ⵜⴳⵔⵓⵎⵎⴰ ⵏⵏⵙ ⵜⴰⴽⴰⴷⵉⵎⵉⵜ, ⵜⵉⵏⵎⵍ ⵏ ⵓⵜⵍⵎⵓⴷ ⵏ ⵜⵜⴰⵡⵔⴰⵜ. 

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ
ⵟⵟⴰⵀⵕ ⴱⵏ ⵊⵍⵍⵓⵏ

**ⵟⵟⴰⵀⵕ ⴱⵏ ⵊⵍⵍⵓⵏ** (ⵉⵍⵓⵍ ⴳ 1 ⴷⵓⵊⴰⵏⴱⵉⵔ 1944) ⴷ ⵢⴰⵏ ⵓⵎⴰⵔⴰ ⴰⵎⵖⵔⵉⴱⵉ-ⴰⴼⵕⴰⵏⵚⵉⵚ. ⵉⴳⴰ ⵙⴳ ⵜⴰⵙⵓⵜ ⵜⵉⵙ ⵙⵏⴰⵜ ⵏ ⵉⵎⴰⵔⴰⵜⵏ ⵉⵎⵖⵔⵉⴱⵉⵢⵏ ⵉⵜⵜⴰⵔⴰⵏ ⵙ ⵜⵓⵜⵍⴰⵢⵜ ⵜⴰⴼⵕⴰⵏⵚⵉⵚⵜ, ⴷ ⵖⵓⵔⵙ ⵜⵓⴳⵜⵜ ⵏ ⵜⵥⵕⵉⴳⵉⵏ ⴳ ⵜⵎⴷⵢⴰⵣⵜ, ⵓⵏⴳⴰⵍ ⴷ ⵜⵏⴼⵓⵙⵜ. ⵜⵜⵓⵙⵙⴰⵏⵏ ⵉⴳⵉⵜⵏ ⵏⵏⵙ ⵙ ⵜⵎⴰⵎⴽⵜ ⵜⴰⴼⵓⵍⴽⵍⵓⵕⵉⵜ ⴷ ⵓⵔⴳⴰⵎⴰⵏ. ⵢⵓⵎⵥ ⵜⴰⵙⵎⵖⵓⵔⵜ ⵏ ⴳⵓⵏⴽⵓⵔ ⵜⴰⴼⵕⴰⵏⵚⵉⵚⵜ ⵖⴼ ⵓⵏⴳⴰⵍ ⵏⵏⵙ "ⵉⴹ ⵉⴼⵓⵥⵕⵏ".

## ⵜⵉⴳⵎⵉ ⵏⵏⵙ
ⵉⵍⵓⵍ ⵟⵟⴰⵀⵕ ⴱⵏ ⵊⵍⵍⵓⵏ ⴳ 1 ⴷⵓⵊⴰⵏⴱⵉⵔ 1944 ⴳ ⵜⵖⵔⵎⵜ ⵏ ⴼⴰⵙ. ⵉⵎⵎⵓⵜⵜⵉ ⵖⵔ ⵟⴰⵏⵊⴰ ⴷ ⵜⵡⵊⴰ ⵏⵏⵙ ⴰⵙⴳⴳⵯⴰⵙ ⵏ 1955, ⵍⵍⵉⵖ ⵉⴽⵛⵎ ⵙ ⵢⴰⵜ ⵜⵉⵏⵎⵍ ⵜⴰⴼⵕⴰⵏⵚⵉⵚⵜ. ⵉⵜⵜⵢⴰⵎⴰⵥ ⴳ ⵓⵙⴳⴳⵯⴰⵙ ⵏ 1966 ⴰⴽⴷ 94 ⵏ ⵉⵏⵍⵎⴰⴷⵏ ⵢⴰⴹⵏⵉⵏ ⵙ ⵓⵙⵏⵎⴰⵍⴰ ⴷ ⵜⴷⵔⴰⵡⵜ ⵏⵏⵙⵏ ⴳ ⵜⵎⵙⴽⴰⵏⵉⵏ ⵜⵉⵏⵍⵎⴰⴷⵉⵏ ⵏ 1965, ⵉⴼⵍ ⴰⵎⵓⵙⵙⵓ ⴰⵙⵔⵜⴰⵏ ⵉⴷⴷⵓ ⵏⵉⵜ ⵖⵔ ⵜⵉⵔⵔⴰ.

ⵉⵖⵔⴰ ⵜⴰⴼⵍⵙⵓⴼⵜ ⴳ ⵕⵕⴱⴰⵟ ⴰⵔ ⵓⵙⴳⴳⵯⴰⵙ ⵏ 1971, ⵍⵍⵉⵖ ⵜⵏⵏⴰ ⵜⵏⴱⴰⴹⵜ ⵜⴰⵎⵖⵔⵉⴱⵉⵜ ⵜⵉⵔⴰⵜ ⵏⵏⵙ ⴰⴷ ⵜⵙⵄⵕⵕⴱ ⴰⵙⵍⵎⴷ ⵏ ⵜⴼⵍⵙⵓⴼⵜⴰ. ⵉⴼⴼⵖ ⵏⵉⵜ ⵟⵟⴰⵀⵕ  ⵍⵍⵉ ⵉⴳⴰⵏ ⴰⵙⵍⵎⴰⴷ ⴰⴼⵔⴰⵏⴽⵓⴼⵓⵏⵉ ⵍⵎⵖⵔⵉⴱ ⵉⴷⴷⵓ ⵏⵉⵜ ⵖⵔ ⴼⵕⴰⵏⵚⴰ, ⵖⵉⵏⵏ ⴰ ⴳ ⵢⵓⵎⵥ ⵢⴰⵜ ⵜⵓⵔⴰⴳⵜ ⵜⴰⵏⴰⴼⵍⵍⴰⵜ ⴳ  ⵜⵙⵏⵉⵎⴰⵏⵜ. ⴷ ⵓⵔ ⵉⴽⴽⵉ ⵢⴰⵜ ⴳ ⴱⴰⵔⵉⵣ ⵉⵙⵙⵏⵜⵉ ⵏⵉⵜ ⴳ ⵜⵉⵔⵔⴰ, ⴷ ⵉⵙⵡⵓⵔⵉ ⵖⵉⵏⵏ ⴰⵎ ⴰⵎⴰⵔⴰ ⴰⵙⵉⵎⴰⵏ ⵉ ⵓⵖⵎⵉⵙ "ⵍⵓⵎⵓⵏⴷ" ⴷ ⵉⵙⵙⵏⵜⵉ ⴰⵔ ⵉⵜⵜⴼⵙⴰⵔ ⵜⴰⵎⴷⵢⴰⵣⵜ ⴷ ⵓⵏⴳⴰⵍ.

## ⵜⴰⵡⴰⴷⴰ ⵏⵏⵙ ⵜⴰⵙⴽⵍⴰⵏⵜ
ⵉⵙⵙⵏⵜⵉ ⵜⵉⵔⵔⴰ ⵙ ⵜⵎⴷⵢⴰⵣⵜ ⴰⴽⴷ ⵜⴳⵔⵓⵎⵎⴰ "ⴰⵏⴼⴰⵙ" ⴳ ⵍⵎⵖⵔⵉⴱ, ⵉⵍⵎⵎⴰ ⵉⵎⵎⵓⵜⵜⵉ ⵖⵔ ⵓⵏⴳⴰⵍ ⴷ ⵜⵏⴼⵓⵙⵜ. ⵉⵙⵙⵓⴼⵖ ⴷ ⴽⵉⴳⴰⵏ ⵏ ⵉⴳⵉⵜⵏ ⵉⵙⴽⵍⴰⵏⵏ  ⵙⴳ ⵉⴷ ⵙⴰⵎⵔⴰⵡ, ⴳⵉⵙⵏⵜ ⵓⵏⴳⴰⵍⵏ: "ⵃⵔⵔⵓⴷⴰ" ⵙⴳ ⵜⴰⴷⴷⴰⵔⵜ ⴷⵓⵏⵓⵡⵉⵍ ⴰⵙⴳⴳⵯⴰⵙ 1973, ⴷ ⵓⵏⴳⴰⵍ ⵏ "ⵎⵓⵃⴰ ⴰⵎⵅⵍⴰⵡ, ⵎⵓⵃⴰ ⴰⵎⵏⵏⴳⵔⵉ" ⵙⴳ ⵜⴰⴷⴷⴰⵔⵜ ⵍⵓⵙⵡⵉ ⴰⵙⴳⴳⵯⴰⵙ 1981, ⴷ "ⵜⴰⵥⴰⵍⵍⵉⵜ ⵏ ⵓⵏⴰⴱⴱⴰⵢ" ⵙⴳ ⵜⴰⴷⴷⴰⵔⵜ ⵍⵓⵙⵡⵉ ⴰⵙⴳⴳⵯⴰⵙ 1981, "ⴰⵔⴱⴰ ⵏ ⵉⵎⵍⴰⵍⵏ" ⵙⴳ ⵜⴰⴷⴷⴰⵔⵜ ⵍⵓⵙⵡⵉ ⴰⵙⴳⴳⵯⴰⵙ 1985, "ⵉⴹ ⵏ ⵍⵇⴰⴷⴰⵔ" ⵙⴳ ⵜⴰⴷⴷⴰⵔⵜ ⵍⵓⵙⵡⵉ ⴰⵙⴳⴳⵯⴰⵙ 1987, ⵓⵏⴳⴰⵍ ⴰⴷ ⴰⵙ ⵢⵓⵎⵥ ⵜⴰⵙⵎⵖⵓⵔⵜ ⵏ ⴳⵓⵏⴽⵓⵔ ⵜⴰⴼⵕⴰⵏⵚⵉⵚⵜ ⴳ ⵓⵙⴳⴳⵯⴰⵙ ⴰⵏⵏ ⵏⵉⵜ. ⴰⵡⴷ ⵉⵙⵙⵓⴼⵖ ⴷ ⵜⵉⴳⵔⵓⵎⵎⵉⵏ ⵏ ⵉⴹⵕⵉⵚⵏ ⵏ ⵜⵏⴼⵓⵙⵉⵏ ⴷ ⵉⴱⵔⵙⵉⵔⴰⵜⵏ ⵏ ⵜⵎⴷⵢⴰⵣⵜ ⴷ ⵜⵉⵏⵟⵓⵍⵓⵊⵉⵢⵉⵏ, ⵙⴳⵉⵙⵏⵜ: "ⵜⵉⵎⴽⵜⵉⵜ ⵏ ⵢⵉⵎⴰⵍ" ⵍⵍⵉ ⵉⴳⴰⵏ ⵜⴰⵏⵟⵓⵍⵓⵊⵉⵜ ⵖⴼ ⵜⵎⴷⵢⴰⵣⵜ ⵜⴰⵎⴰⵢⵏⵓⵜ ⴳ ⵍⵎⵖⵔⵉⴱ ⴰⵙⴳⴳⵯⴰⵙ 1976, ⴰⴱⵔⵙⵉⵔⴰ ⵏ ⵜⵎⴷⵢⴰⵣⵜ "ⴳ ⴰⵙⵉⴽⵉ ⵏ ⵜⵎⴽⵜⵉⵜ" ⴰⵙⴳⴳⵯⴰⵙ 1980, ⴷ ⵜⴰⴳⵔⵓⵎⵎⴰ ⵏ ⵜⵏⴼⵓⵙⵉⵏ "ⵜⴰⵢⵔⵉ ⵜⴰⵎⵣⵡⴰⵔⵓⵜ ⵜⴳⴰ ⴱⴷⴷⴰ ⵜⴰⵏⴳⴳⴰⵔⵓⵜ" ⴰⵙⴳⴳⵯⴰⵙ 1995. ⵙⴳ ⵉⴳⵉⵜⵏ ⵏⵏⵙ ⵉⴳⴳⵓⵔⴰⵏ, "ⵎⴽⴰⵏⵏ ⴰⴷ ⵜⴳⴰ ⵜⵓⴷⵔⵜ ⵖⵉⵏⵏ"2024, ⴷ ⵓⵏⴳⴰⵍ "ⵉⵎⵙⵙⵓⵊⵎⵏ ⵏ ⵡⴰⵏⴼⴰ", ⴷ ⵓⵏⴳⴰⵍ "ⵜⴰⵎⵎⵏⵜ ⴷ ⵜⵕⵥⵓⴳⵉ".ⵢⵓⵔⴰ ⵢⴰⵏ ⵓⵎⴰⴳⵔⴰⴷ ⴳ ⵓⵖⵎⵉⵙ "ⵍⵓⵎⵓⵏⴹ" ⴰⴼⵕⴰⵏⵚⵉⵚ ⵙ ⵓⵣⵡⵍ "ⵍⵉⵙⵍⴰⵎ ⴰⵎⵓⴷⵔⵓⵙ", ⵉⵙⵇⵙⴰ ⴳⵉⵙ ⵉⵙ ⵉⵡⴹ ⵍⵉⵙⵍⴰⵎ ⵙ ⵢⴰⵏ "ⵓⵙⵡⵉⵔ ⵢⴰⵜⵜⵓⵢⵏ ⵏ ⵓⴽⵙⵙⵉⵙ ⴰⵢⵍⵍⵉⴳ ⴼⵍⵍⴰⵙ ⵉⵍⵍⴰ ⵓⵙⵎⵉⴳⵍ ⴳ ⵜⵉⵍⵍⵉⵜ ⵏⵏⵙ ⴷ ⵜⵔⵙⴰⵍ ⵏⵖ ⵜⵉⵏⴰⵍⵉⵏ ⵏⵏⵙ ⴷ ⵡⴰⵣⴰⵍⵏⵏ ⵏⵏⵙ ⴰⴽⴷ ⵓⴼⵓⵖ ⵏ ⴽⵔⴰ ⵏ ⵓⵙⴰⵔⵓ ⵏⵖ ⵜⵉⵡⵍⴰⴼⵉⵏ ⵏⵖ ⵓⵙⵓⵏⵖ ⴰⴽⴰⵔⵉⴽⴰⵜⵓⵔⵉ ?" ⵉⵔⴰⵔ ⴰⵙ ⴷ ⵙ "ⵓⵀⵓ", ⵉⵙⴷⴷⵉⴷ ⵎⴰⵙ ⴰⵎⵙⵙⵉⵙ ⵓⵔ ⵢⵓⵜ ⵢⵉⵎⴰⵏ ⵏ ⵍⵉⵙⵍⴰⵎ ⴷ ⵡⴰⵣⴰⵍⵏ ⵏⵏⵙ, ⵎⴰⵛⴰ ⵢⵓⵜ ⵉⵎⵓⵙⵍⵎⵏ ⵍⵍⵉ ⵏⵏ ⵉⴳⴹⵏ ⴳ ⵜⵔⵓⵙⵙⵏⴰ ⵏⵏⵙⵏ.

ⵢⵓⵥⵉⵎ ⵉⵙⵓⵏⵖⵏ ⵉⴽⴰⵔⵉⴽⴰⵜⵓⵔⵉⵢⵏ ⵍⵍⵉ ⵉⵙⵙⵉⵅⵛⵉⵏⵏ ⵜⴰⵡⵍⴰⴼⵜ ⵏ ⵓⵙⴳⴷ ⴷ ⵎⵓⵃⵎⵎⴰⴷ ⴰⵔⵇⵇⴰⵙ ⴳ ⵢⴰⵜ ⵜⵙⵖⵓⵏⵜ ⵜⴰⴼⵕⴰⵏⵚⵉⵚⵜ ⵍⵍⵉ ⵓⵔ ⵉⵣⵎⵉⵔⵏ ⴰⴷ ⵜⴼⵙⵔ ⵉⵙⵓⵏⵖⵏ ⵏⵏⴰ ⵉⵔⵡⴰⵙⵏⵏ ⵍⴱⴰⴱⴰ ⵏⵖ  ⵉⵏⴽⴽⴰⴷⵏ ⵉⵎⴰⵙⵉⵃⵉⵢⵏ, ⵉⵥⵕⴰ ⵎⴰⵙ ⴷ ⵓⵢⴰ ⴰⵔ ⵉⵙⵙⵜⵜⵛⵓ ⴰⴱⵔⵙⵉⵡⴷ ⴷ ⵉⵙⵏⴳⴰ ⵏ ⵍⵉⵙⵍⴰⵎ ⴳ ⵓⵜⴰⵔⴰⵎ.

## ⴽⵔⴰ ⴳ ⵉⴳⵉⵜⵏ ⵏⵏⵙ

# ⴰⵙⵙ ⴰⵏⵙⵙⴰⵙⵎ ⴳ ⵟⴰⵏⵊⴰ. 2011.
# ⵉⴹ ⵏ ⵜⵣⴳⵍⵜ. 1996.
# ⴰⵙⵙⵉⵡⴷ ⵎⴽⵍⵍⵉ ⵙ ⴷⴰ ⵜ ⵏⵙⵙⴼⵔⵓ ⵉ ⵜⴰⵔⵡⴰ ⵏⵏⵖ 2017.
# ⵙⵏⴰⵜ ⵜⵟⵟⴰⵡⵉⵏ ⵕⵥⴰⵏⵉⵏ. ⵓⵏⴳⴰⵍ ,201.
# ⵍⵉⵜⵉⵀⴰⵍ ⵏ ⵓⵎⵔⵔⴻⵔ. ⵓⵏⴳⴰⵍ , 2017.
# ⵉⵎⵙⵙⵓⵊⵎⵏ ⵏ ⵡⴰⵏⴼⴰ . ⵓⵏⴳⴰⵍ 2024.

## ⵜⵉⵙⵎⵖⵓⵔⵉⵏ

# 2010: ⵜⴰⵙⵎⵖⵓⵔⵜ ⵏ ⵡⴰⵔⴳⴰⵏⴰ ⵜⴰⵎⴰⴹⵍⴰⵏⵜ .

## ⵥⵕ ⵓⴳⴳⴰⵔ

* ⵉⴷⵔⵉⵙ ⵛⵛⵕⴰⵢⴱⵉ
* ⵜⴰⵙⴽⵍⴰ
* ⵓⵏⴳⴰⵍ

## ⵉⵙⴰⵖⵓⵍⵏ
ⵍⵃⴰⵊⵊⴰ ⵍⵃⵎⴷⴰⵡⵉⵢⴰ

**ⵍⵃⴰⵊⵊⴰ ⵍⵃⵎⴷⴰⵡⵉⵢⴰ** (1930 - 2021), ⵜⴳⴰ ⵢⴰⵜ ⵜⵎⴰⵔⵉⵔⵜ ⵏⵖ ⵜⴰⵎⴷⵢⴰⵣⵜ ⴷ ⵜⵏⴰⵥⵓⵕⵜ ⵜⴰⵖⵔⴼⴰⵏⵜ ⵜⴰⵎⵖⵔⵉⴱⵉⵜ, ⵜⴻⵜⵜⵡⴰⵙⵙⵏ ⵙ ⵎⴰⵙ ⵜⴳⴰ ⵢⴰⵜ ⵙⴳ ⵜⵏⴰⵥⵓⵕⵉⵏ ⵜⵉⵎⵖⵔⵉⴱⵉⵢⵉⵏ ⵜⵉⵇⴱⵓⵔⵉⵏ ⴳ ⵢⵉⴳⵔ ⵏ ⵜⵥⵓⵕⵉ ⵏ ⵍⵄⵉⵟⴰ (ⵢⴰⵏ ⵡⴰⵢⴷⴰ ⴰⵖⵔⴼⴰⵏ ⴰⵥⵓⵕⴰⵏ ⴷ ⵉⴳ ⴰⵇⴱⵓⵔ), ⴰⵛⴽⵓ ⴰⵔ ⵜⵜ ⵜⵙⴽⴰⵔ ⵙⴳ ⵎⴰⴷ ⴷ ⵜⴼⴼⵖ ⵙ ⵓⵙⴰⵢⵙ ⵏ ⵜⵥⵓⵕⵉ, ⴳ ⵢⴰⵏ ⵡⴰⴽⵓⴷ ⵍⵍⵉⴳ ⵉⴳⴰ ⵡⴰⵎⵓⵏ ⴰⵎⵖⵔⵉⴱⵉ ⴰⵎⴰⴳⵓⵣ, ⴰⵔ ⵉⵜⵜⴰⵏⵏⴰⵢ ⵜⴰⵥⵓⵕⵉ ⵙ ⴽⵔⴰ ⵏ ⵡⴰⵍⵍⵏ ⵏ ⵓⵃⵟⵟⵓ ⴷ ⵜⵖⴹⴼⵜ. ⵜⴷⴷⵔ ⵜⵉⵣⵉ ⵜⴰⵎⵏⵏⵓⵔⵖⵜ ⵏ ⵜⵓⵔⴰⵔⵜ ⵜⴰⵎⵖⵔⵉⴱⵉⵜ ⴳ ⵉⵙⴳⴳⵯⴰⵙⵏ  ⵏ ⵉⴷ ⵙⵎⵎⵓⵎⵔⴰⵡ ⴷ ⵚⴹⵉⵎⵔⴰⵡ ⴷ ⵙⴰⵎⵔⴰⵡ ⵏ ⵜⵊⵕⵎⴰ ⵏ  ⵙⵉⵎⵔⴰⵡ, ⵎⴰⵛⴰ ⵜⵎⵎⴰⴳⴳⴰⵔ ⴳ ⴽⵔⴰ ⵏ ⵜⴼⵔⴽⵉⵏ ⴳ ⵜⵡⴰⴷⴰ ⵏⵏⵙ ⵉ ⴽⵔⴰ ⵏ ⵜⴱⴰⵢⴹⴰⵕⵉⵏ  ⴷ ⴽⵔⴰ ⵏ ⵜⵎⵙⵓⵜⴰⵍ ⵛⵇⵇⴰⵏⵉⵏ  ⴳ ⵜⴷⵓⵙⵉ ⴷ ⵜⴽⵎⴰⵎⵜ, ⴰⵢⴰⵏⵏ ⴰⴷ ⵜⵜ ⵢⵓⴷⵊⴰⵏ ⴰⴷ ⵜⵥⵕ ⴳⴰⵔ ⵓⵙⵙⴰⵏ ⴳ ⵜⵓⴷⵔⵜ ⵏⵏⵙ, ⴷ ⵓⵔ ⵜⵣⵎⵉⵔ ⴰⴷ ⵜⵙⵖ ⴷ ⴰⴷ ⵜⴰⴼ  ⵡⴰⵅⵅⴰ ⵖⴰⵔ ⴰⵙⴰⴼⴰⵔ ⴷ ⵓⵍⴰ ⵃⵜⵜⴰ ⵎⴰ ⵖ ⴰ ⵜⵏⵙⵙⴰ ⴷ ⵜⵓⴳⵜⵜ ⵏ ⵜⵖⴰⵡⵙⵉⵡⵉⵏ ⵢⴰⴹⵏ, ⴷⴰⵜ ⴰⴷ ⴷⴰⵖ ⵜⵏⴽⵔ, ⴹⴰⵕⵜ ⵏ ⵎⴰⴷ ⴰⵙ ⵉⵡⵙⵏ ⴽⵔⴰ ⵏ ⵉⵡⴷⴰⵏ ⵉⵅⴰⵜⴰⵔⵏ ⴳ ⵓⵡⴰⵏⴽ, ⴷ ⵉⵡⵙⵏ ⴰⵙ ⴱⴰⵀⵔⴰ .   ⴳ ⵖⵓⵛⵜ 2008 ⵜⵎⵓⵏ ⵎⵉⵔⵢⴰⵎ ⴼⴰⵔⵉⵙ ⴷ ⵍⵃⴰⵊⵊⴰ ⵍⵃⵎⴷⴰⵡⵢⴰ ⴳ ⵜⵉⵟⵟⴰⵡⵉⵏ ⵜⵙⵙⵓⵜⵔ ⴳⵉⵙ ⴰⴷ ⵜⴰⵍⵙ ⵉ ⵢⴰⵜ ⵙⴳ ⵜⵓⵔⴰⵔⵉⵏ ⵏⵏⵙ ⴳ ⵡⴰⵍⴱⵓⵎ ⵏⵏⵙ ⵍⵍⵉ ⴷ ⵢⵓⵛⴽⴰⵏ, ⴰⵢⵏⵏⴰ ⴰ ⵖⴼ ⵜⵎⵙⴰⵙⴰ ⵍⵃⵎⴷⴰⵡⵢⴰ.

## ⵙⴳ ⵓⵎⵣⴳⵓⵏ ⵖⵔ ⵍⵄⵉⵟⴰ
ⵉⵙⵎ ⵏⵏⵙ ⴰⴷⵜⵜⴰⵏ ⵉⴳⴰ ⵜ **ⵍⵃⵊⵊⴰⵊⵉⵢⴰ ⵍⵃⵎⴷⴰⵡⵉⵢⴰ**, ⴷ ⵜⴽⴽⵓⵙⴰ ⵍⵃⴰⵊⵊⴰ ⵍⵃⵎⴷⴰⵡⵢⴰ ⵜⴰⵢⵔⵉ ⵏ ⵍⵄⵉⵟⴰ (ⵉⴳⴰⵏ ⴰⵢⴷⴰ ⴰⵎⴷⵢⴰⵣ ⴷ ⵓⵥⴰⵡⴰⵏ ⴰⴱⵍⴷⵉ) ⵙⴳ ⴱⴰⴱⴰⵙ ⵍⵍⵉ ⵉⵃⵎⵍⵏ ⵜⴰⵥⵓⵕⵉ ⴰⴷ, ⵓⵔ ⴰⵔ ⵉⵜⵜⴰⵊⵊⴰ ⴽⵔⴰ ⵏ  ⵜⵎⵍⴷⴰ ⴰⴷ ⵜⵣⵔⵉ ⴱⵍⴰ ⴰⴷ ⵉⵙⴼⵓⴳⵍⵓ ⵙ ⵜⵖⵓⵔⵉ ⵏ «ⵛⵛⵉⵅⴰⵜ», ⵍⵍⵉ ⴳⴰⵏⵉⵏ ⵢⴰⵜ ⵜⵔⴰⴱⴱⵓⵜ ⵏ ⵜⵎⵖⴰⵔⵉⵏ ⵉⵜⵜⵓⵔⴰⵔⵏ ⵍⵄⵢⵓⵟ/ⵍⵄⵉⵟⴰⵟ (ⴰⵎⴰⴳⵓⵜ ⵏ ⵍⵄⵉⵟⴰ).

ⴹⴰⵕⵜ ⵏ ⵎⴰⴷ ⵜⴼⵍ ⵍⵉⵜⵉⵀⴰⵍ ⵏⵏⵙ ⴳ ⵓⵡⵜⴰⵢ ⵏ 19 ⵓⵙⴳⴳⵯⴰⵙ, ⵜⴽⵛⵎ ⵍⵃⵊⵊⴰⵊⵢⴰ ⵙ ⵓⵎⴰⴹⴰⵍ ⵏ ⵜⵥⵓⵕⵉ ⵙⴳ ⵜⴰⴳⴳⵓⵔⵜ ⵏ ⵓⵎⵣⴳⵓⵏ ⴰⴽⴷ ⵜⵔⴰⴱⴱⵓⵜ ⵏ ⵓⵏⴰⵥⵓⵕ ⴰⵎⵖⵔⵉⴱⵉ ⵉⵜⵜⵡⴰⵙⵙⵏⵏ ⴱⵓⵛⵄⵉⴱ ⵍⴱⵉⴹⴰⵡⵉ, ⵓⵔ ⵜⵙⵙⵉⵏ ⵍⵍⵉⵖ ⴰⵔ ⵜⴻⵜⵜⵓⵔⴰⵔ ⵜⴰⵎⵍⵉⵍ ⵏⵏⵙ ⴳ ⵓⵎⵣⴳⵓⵏ ⵎⴰⵙ ⵔⴰⴷ ⴰⵙ ⵉⵕⵥⵎ ⵢⴰⵏ ⵓⴱⵔⵉⴷ ⵢⴰⴹⵏ ⵔⴰⴷ ⴳⵉⵙ ⵜⵎⵓⵔⵙ ⴷ ⵔⴰⴷ ⴳⵉⵙ ⵜⴻⵜⵜⵓⵙⵙⴰⵏ, ⴷ ⵓⵔ ⵔⴰⴷ ⵜⵏⴳⵉⵔⵉ ⴷ ⵓⴱⵔⵉⴷ ⴰⵏⵏ ⴰⵢⵍⵍⵉⴳ ⴷ ⵜⵕⵎⵉ ⵜⴼⴽⴽⴰ ⵏⵏⵙ.

ⵜⵙⵏⴼⵍ ⵍⵃⵊⵊⴰⵊⵢⴰ ⵙⴳ ⵓⵎⵣⴳⵓⵏ ⵖⵔ ⵜⵓⵔⴰⵔⵜ ⵏ ⵍⵄⵉⵟⴰ ⴹⴰⵕⵜ ⵎⴰⴷ ⵢⵓⴼⴰ ⵍⴱⵉⴹⴰⵡⵉ ⴳ ⵉⵎⵙⵍⵉ ⵏⵏⵙ ⵢⴰⵜ ⵓⴳⵓⵔⵣⵓ ⵉⵥⵉⵍⵏ, ⴷ ⴳ ⵍⵄⵉⵟⴰ ⵜⵓⴼⴰ ⵏⵏ ⵢⵉⵅⴼ ⵏⵏⵙ, ⵜⵙⵏⴼⵍⵓⵍ ⴷⵉⴳⵙ ⴰⵢⵍⵍⵉⴳ ⴳⴰⵏⵜ ⵜⵓⵔⴰⵔⵉⵏ ⵏⵏⵙ ⵣⵓⵏ ⴷ ⴽⵔⴰ ⵏ ⵜⵎⵢⵓⵔⵜ ⴳ ⵡⴰⵍⵙⵉⵡⵏ ⵏ ⵎⴷⴷⵏ, ⵜⴼⵍ ⴷ ⴰⴷⵖⴰⵔ ⵏⵏⵙ ⵉⵥⵍⵉⵏ ⵖⴼ ⵢⴰⵏ ⵡⴰⵢⴷⴰ ⴰⵎⵖⵔⵉⴱⵉ ⵍⵍⵉ ⵢⵓⵜⵏ  ⵜⵉⵙⵓⵜⵉⵏ ⴼ ⵜⵙⵓⵜⵉⵏ .

## ⵜⴰⵏⴱⴳⵉⵜ ⴳ ⵓⵖⵣⵓ
ⵜⴽⴽⴰ ⵜⵜ ⵍⵃⴰⵊⵊⴰ ⵍⵃⵎⴷⴰⵡⵉⵢⴰ ⵜⴰⵏⴱⴳⵉⵜ ⵉⵍⵍⴰⵏ ⴱⴷⴷⴰ ⴳ ⵡⴰⵎⵎⴰⵙⵏ ⵏ ⵜⵏⴼⵔⵓⵜ ⵜⴰⴼⵕⴰⵏⵚⵉⵚⵜ ⴳ ⵜⵉⵣⵉ ⵏ ⵓⵙⴷⵓⵔⵔⵉ, ⴷ ⴹⴰⵕⵜ ⵏ ⴽⵓ ⵜⵓⵔⴰⵔⵜ ⵏⵏⴰ ⵜⴻⵜⵜⵓⵔⴰⵔ, ⴰⵔ ⴰⵙ ⵏⵏ ⵜⵜⴰⵣⵏⵏ ⵜⴰⵙⵖⴰⵔⵜ/ⵜⴰⵏⴼⵓⵍⵜ ⴰⴼⴰⴷ ⴰⴷ ⵏⵏ ⵜⴰⵛⴽ ⵙ ⵖⵓⵔⵙⵏ, ⴰⵔ ⵜⵜ ⵙⴰⵇⵙⴰⵏ ⵖⴼ ⵉⵏⵓⵎⴰⴽ ⵏ ⵉⵡⴰⵍⵉⵡⵏ ⵏ ⵜⵓⵔⴰⵔⵜ ⴷ ⵎⴰⴷ ⵙⵉⵙⵏ ⵜⵡⴰⴷⵙ ⴷ ⵎⴰⵢⴷ ⵜⵔⴰ ⴰⴷ ⵜⵜ ⵜⵙⵙⵍⴽⵎ .

ⵍⵍⵉⵖ ⵜⵓⵔⴰⵔ ⵍⵃⵎⴷⴰⵡⵉⵢⴰ ⴳ ⵉⴷ ⵙⵎⵎⵓⵎⵔⴰⵡ ⵏ ⵉⵙⴳⴳⵯⴰⵙⵏ ⵍⵍⵉ ⵉⵣⵔⵉⵏ ⵜⵓⵔⴰⵔⵜ ⵏ "ⴰⵛ ⵊⴰⴱ ⵍⵉⵏⴰ ⵃⵜⵜⴰ ⴱⵍⵉⵜⵉⵏⴰ ⴰ ⵛⵛⵉⴱⴰⵏⵉ… ⴰⵛ ⵊⴰⴱ ⵍⵉⵏⴰ ⵃⵜⵜⴰ ⴽⵡⵉⵜⵉⵏⴰ ⴰ ⵛⵛⵉⴱⴰⵏⵉ… ⴼⵎⵎⵓ ⵎⵀⴷⵓⵎ ⴼⵉⵀ ⵅⴷⵎⴰ ⵢⵓⵎ", ⵓⵔ ⵜⵙⵙⵉⵏ ⵎⴰⵙ ⵉⵡⴰⵍⵉⵡⵏ ⴰⴷ ⵍⵍⵉ ⵜⵏⵏⴰ ⵔⴰⴷ ⵜⵏ ⵜⵜⵉⵏⵉⵏ ⴽⵓⵍⵍⵓ ⵡⴰⵍⵙⵉⵡⵉⵏ ⵏ ⵉⵎⵖⵔⵉⴱⵉⵢⵏ ⴰⴽⴽⵯ ⴳ ⵜⵉⵣⵉ ⴰⵏⵏ, ⴷ ⵔⴰⴷ ⴳⵉⵏ ⵢⴰⵜ ⵜⵎⴰⵜⴰⵔⵜ ⵜⴰⵅⴰⵜⴰⵔⵜ ⴳ ⵜⵓⴷⵔⵜ ⵏⵏⵙ.   ⵙ ⵜⵎⵏⵜⵉⵍⵜ ⵏ ⵜⵓⵔⴰⵔⵜ ⴰⴷ ⵜⵎⴹⵉ ⵜⴰⵕⵥⵓⴳⵉ ⵏ ⵓⵖⵣⵓ ⴷ ⵓⵙⵔⴼⵓⴼⵓⵏ, ⴷ ⵜⵏⴱⴹ ⴼⵍⵍⴰⵙ ⵜⵎⵙⵙⵓⴳⵓⵔⵜ ⵜⴰⵙⴷⵓⵔⵔⵉⵜ ⵏ ⴼⵕⴰⵏⵚⴰ  ⴳ ⵜⴳⵎⵎⵉ ⵜⵓⵎⵍⵉⵍⵜ ⵙ ⵜⵔⴷⴰⵢⵜ ⵏ ⵓⴼⵔⴰⵏ ⴷ ⴳⴰⵔ ⴰⵡⴰⵍ ⵖⴼ « ⴱⵏ ⵄⵕⴼⴰ » ⵍⵍⵉ ⴳ ⵜⵙⴽⵔ ⵜⵏⴱⴰⴹⵉⵏ ⵏ ⵓⴼⵔⴰⴳ ⴰⴼⵕⴰⵏⵚⵉⵚ ⴰⴳⵍⵍⵉⴷ ⵖⴼ ⵍⵎⵖⵔⵉⴱ ⴹⴰⵕⵜ ⵏ ⵓⵣⵡⴰⴳ ⵏ ⵓⴳⵍⵍⵉⴷ ⴰⵣⵔⴼⴰⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ.

## ⵜⵓⵔⴰⵔⵉⵏ ⵏⵏⵙ

# ⵀⴰ ⴷ ⵢⴰⵏ ⵡⴰⴽⴰⵙ ⵉⵎⵎⵉⵎⵏ ها لكاس حلو (معا حميد بوشناق)
# ⵖⵉⵍⴰ ⵔⴰⴷ ⴷ ⵢⴰⵛⴽ دابا يجي
# ⵜⵓⵛⴽⵉⴷ ⴷ ⵓⵔ ⴷ ⵜⵓⵛⴽⵉⴷ ⴷ جيتي ماجيتي
# ⴷⴰⴷⴰ ⵡⵃⵢⵢⴰⵏⵉ دادا وحيّاني
# ⵎⴰⵢⴷ ⵢⴰⵖⵏ ⴰⵄⴳⴳⵓⵔ ⵉⵏⵓ ⴼⵍⵍⴰⵜⵉ مال حبيبي عليّا

## ⵜⴰⵎⵜⵜⴰⵏⵜ ⵏⵏⵙ
ⵜⵎⵎⵓⵜ ⴰⵙⵙ ⵏ ⵓⵢⵏⴰⵙ 5 ⵉⴱⵔⵉⵔ 2021, ⴳ ⵓⵡⵜⴰⵢ ⵏ 91 ⵓⵙⴳⴳⵯⴰⵙ, ⴹⴰⵕⵜ ⵏ ⵜⵓⴳⵜⵜ ⵏ ⵉⵙⴳⴳⵯⴰⵙⵏ ⴷ ⵡⴰⵟⵟⴰⵏ .

## ⵥⵕ ⵓⴳⴳⴰⵔ

* ⵜⴰⵥⵓⵕⵉ ⵏ ⵍⵄⵉⵟⴰ
* ⵎⵉⵔⵢⴰⵎ ⴼⴰⵔⵉⵙ

## ⵉⵙⴰⵖⵓⵍⵏ
ⵙⴰⵎⵓⵔⴰⵢ ⵊⴰⴽ

**ⵙⴰⵎⵓⵔⴰⵢ ⵊⴰⴽ** (ⵙ ⵜⵏⴳⵍⵉⵣⵜ: *Samurai Jack*), ⵉⴳⴰ ⵢⴰⵏ ⵡⵓⵏⵓⵖ ⵉⵜⵜⵎⵓⵙⵙⵓⵏ ⴰⵢⴽⵓⵏ ⵏⵏⴰ ⵉⵙⴽⵔ ⵊⴰⵏⴷⵉ ⵜⴰⵔⵜⴰⴽⵓⴼⵙⴽⵉ. ⴰⵀⵉⵍ ⴰⴷ ⵉⵍⵍⴰ ⵖⴼ ⵢⴰⵏ ⵓⵙⴰⵎⵓⵔⴰⵢ ⵉⴷⵓⵙⵏ ⴷ ⵉⴳⴰⵏ ⴰⵏⴱⵔⴰⵣ ⴷ ⵉⵜⵜⵎⵓⴷⴷⵓⵏ ⵙⴳ ⵢⵉⵣⵔⵉ ⵖⵔ ⵢⵉⵎⴰⵍ. ⴷⴰ ⵜⴻⵜⵜⴰⵍⵙ ⵜⵏⴼⵓⵙⵜ ⵏⵏⵙ ⴰⵎⵏⴰⵍⴰ ⵏⵏⵙ ⴷ ⵢⴰⵏ ⵓⵛⵏⴳⵓ ⴰⵎⵓⵥⵓⴹ. ⴰⴼⴳⴰⵏ ⴰⴷ ⵉⵔⴰ ⴰⴷ ⵉⵙⵙⵔⵙⵍ ⴰⴼⵔⴰ ⴷ ⴰⴷ ⵉⵙⵙⵏⴼⵍ ⴰⵎⴰⴹⴰⵍ ⵙ ⵜⵎⵍⴷⴰ ⵏⵏⵙ. ⵓⵏⵓⵖ ⴰⴷ ⵉⵜⵜⵓⵙⵙⴰⵏ ⵙ ⵜⵥⵓⵕⵉ ⵏⵏⵙ ⵜⴰⵎⵙⴽⴰⵏⵜ ⴷ ⵜⵎⴰⵎⴽⵜ ⵏⵏⵙ ⵉⵥⵍⵉⵏ.

## ⵉⵙⴰⵖⵓⵍⵏ